আইজিপি হচ্ছেন বেনজীর, জাবেদ পাটোয়ারী রাষ্ট্রদূত - CoxsbazarNEWS.Com - CBNCoxsbazarNEWS.Com – CBN\nআমাদের সময় : নতুন পুলিশ মহাপরিদর্শক (আইজিপি) হিসেবে নিয়োগ পাচ্ছেন র‌্যাব মহাপরিচালক (ডিজি) ড. বেনজীর আহমেদ। বর্তমান আইজিপি ড. মোহাম্মদ জাবেদ পাটোয়ারীর স্থলাভিষিক্ত হবেন তিনি। ড. মোহাম্মদ জাবেদ পাটোয়ারীকে বাংলাদেশের গুরুত্বপূর্ণ শ্রমবাজার হিসেবে পরিচিত একটি মুসলিম দেশের রাষ্ট্রদূত হিসেবে নিয়োগ দেওয়া হচ্ছে। এই দুই শীর্ষ কর্মকর্তার নতুন নিয়োগের বিষয়টি চূড়ান্ত করা হয়েছে। সরকারের শীর্ষ নীতিনির্ধারণী সূত্রে এ তথ্য জানা গেছে। শেষ সময়ে বড় কোনো পরিবর্তন না হলে আগামী কয়েক দিনের মধ্যেই আনুষ্ঠানিক নিয়োগ পাবেন এই দুই কর্মকর্তা।


Oppo A12 স্মার্টফোনের আসল দাম কত? Is Oppo A12 worth the money?\nOppo A12 স্মার্টফোন কিনবেন? জেনে নিন, আসল দাম কত হতে পারে\nMay 7, 2020 October 20, 2021 aamarvlog\t6 Comments\t13MP + 2MP dual rear camera, Infinix S5 Pro, MediaTek Helio P35 chipset, MediaTek processor, Oppo A12, Oppo A12 smartphone, oppo a12 বাংলাদেশে দাম কত\nOppo A12 এর দাম এখনও প্রকাশ্যে আসেনি। তবে আমি মনে করি স্মার্টফোনটির যা স্পেসিফিকেশন সামনে এসেছে তা বিবেচনা করে পকেটের অর্থ ব্যয় করে এই ফোনটি কেনা যায় কি না তা নিয়ে আলোচনা হতেই পারে।\nআসুন। খোঁজ নেওয়া যাক Oppo A12 স্মার্টফোনটির ফিচার নিয়ে।\nনতুন এই স্মার্টফোনটি 2.35GHz মিডিয়াটেক হেলিও পি 35 অক্টা-কোর চিপসেট দ্বারা চালিত। বাজেট ফোন নিয়ে আলোচনা করলে আমি মনে করি মিডিয়াটেক প্রসেসরটি যথেষ্ট ভাল। এছাড়াও, স্মার্টফোনটিতে ফ্ল্যাশসহ 13MP + 2MP ডুয়াল রিয়ার ক্যামেরা এবং একটি 5MP ফ্রন্ট ক্যামেরা রয়েছে। ব্যাটারি 4230 এমএএইচ যা যথেষ্ট শক্তিশালী।\nফিচারের দিকে আরও নজর দিলে আমি বলব, এতে থাকা মিডিয়াটেক প্রসেসরটি 10 হাজার টাকা মূল্যের মধ্যে যে কোনও স্মার্টফোনের জন্য যথেষ্ট ভাল। 10 হাজার টাকার মধ্যের যে কোনও স্মার্টফোনের ক্ষেত্রে হেলিও পি 35 চিপসেট সত্যই শক্তিশালী এবং দুর্দান্ত কার্যকরী। তবে বলা যায়, স্মার্টফোনটির দাম যদি 10 হাজারের উপরে হয় তাহলে আমি মনে করি ক্রেতারা অন্যান্য বিকল্পের খোঁজ করবেন। কারণ, মিডিয়াটেক হেলিও পি 35 চিপসেট চালিত বেশ কিছু স্মার্টফোন আসতে চলেছে বাজারে।\nউদাহরণ হিসাবে বলি। মনে করুন, Oppo A12 তে ফ্ল্যাশ সহ ডুয়াল রিয়ার ক্যামেরা রয়েছে। কিন্ত Oppo A12 এর মতোই মিডিয়াটেক চিপসেট রয়েছে Infinix S5 Pro তে। এই স্মার্টফোনটিতে rear side এ রয়েছে কোয়াড ক্যামেরা সেটআপ, সামনে রয়েছে 16MP পপআপ সেলফি ক্যামেরা, সেলফি এবং ভিডিও কল করা যায় যা দিয়ে। প্রশ্ন এখানেই। আপনি কি গুরুত্বপূর্ণ এই সব ফিচার ছেড়ে দেবেন শুধুমাত্র ডুয়াল ক্যামেরা সেটআপের জন্য? মনে হয় না।\nআরও বলার আছে। Infinix মিডিয়াটেক হেলিও জি 70 চিপসেটের নোট7আনতে চলেছে। মনে রাখতে হবে এটি একটি গেমিং স্মার্টফোন। বাজেট ফোন সেগমেন্টে যা অত্যন্ত গুরুত্বপূর্ণ হতে চলেছে। কোনও সন্দেহ নেই, ক্রেতাদের অনেকেই এই স্মার্টফোনটির জন্য সাগ্রহে অপেক্ষা করছেন। সেক্ষেত্রে Oppo A12 কি তাঁদের সামনে ভাল বিকল্প হয়ে উঠতে পারবে? কে জানে, সেটা হয়তো সময় বলবে।\nতবে, এটাও মাথায় রাখতে হবে, স্মার্টফোন ব্যবহারকারীদের অনেকের কাছেই গেমিং স্মার্টফোনের চাহিদা নেই। সাধারণ সব ফিচার ব্যবহারের উপযোগী স্মার্টফোন চান তাঁরা। সেক্ষেত্রে মিডিয়াটেক হেলিও পি 35 চিপসেট যুক্ত Oppo A12 তাঁদের কাছে দরকারী ও জনপ্রিয় হতেই পারে।\nইতিমধ্যেই বিভিন্ন সাইটে Oppo A12 এর দাম রাখা হয়েছে প্রায় 11 হাজার 990 টাকা। আসল দাম জানা যাবে শীঘ্র। তবে পছন্দের স্মার্টফোন কেনার সময় ক’জন আর টাকার হিসাব রাখেন! (আরও পড়ুন)\n← প্রেগনেন্সি কিটের আদলে এবার করোনা কিট? র‌্যাপিড টেস্ট শুরু?\nবাজারে এসে গেল OPPO Find X2 and X2 Pro। খোঁজ নিন আমাজনে। →\n6 thoughts on “Oppo A12 স্মার্টফোন কিনবেন? জেনে নিন, আসল দাম কত হতে পারে”\nPingback:\tRealme C3, Realme Narzo 10A, Infinix Note7or Redmi 9?\nPingback:\tআমাজনে এসে গেল OPPO Find X2 এবং Find X2 Pro\nPingback:\tNIT Durgapur Placement: বছরে সর্বোচ্চ ৪৬ লক্ষ, সর্বনিম্ন ৫ লক্ষ টাকার চাকরি\nPingback:\tডিটিপিএস সংঘশ্রী ক্লাবের পরিচালনায় একদিনের মহিলা ফুটবল টুর্নামেন্ট


একজন অনুকরণীয় মানুষ\nপ্রকাশিত: ০৫ অক্টোবর ২০১৯ শনিবার, ১২:০১ পিএম\nপেয়েছিলেন ৫ কোটি টাকা মূল্যের রেঞ্জ রোভার গাড়ি। গাড়ি সম্পর্কে যারা খোঁজখবর রাখেন তারা নিশ্চয়ই ভালো করেই জানেন গাড়িভক্তদের এই গাড়ির প্রতি কেমন আকর্ষণ। কিন্তু সবাইকে অবাক করে দিয়ে জানালেন সেই গাড়ি নিচ্ছেন না তিনি। কিন্তু সেই গাড়ি বাদ দিয়ে অন্য একটি গাড়ি নিলেন। তবে সেটা নিজের জন্য নয়। নিজের এলাকার দুস্থ পীড়িত অসুস্থ মানুষের যাতে হাসপাতালে যেতে কষ্ট না হয় তার জন্য এ্যাম্বুলেন্স।\nঘটনাটা ২০১৭ সালের। রংপুর রাইডার্সকে বিপিএল শিরোপা এনে দেন বাংলাদেশ দলের ওয়ানডে অধিনায়ক। এতে বসুন্ধরা গ্রুপ খুশি হয়ে তাঁকে ৫ কোটি টাকা মূল্যের রেঞ্জ রোভার গাড়ি উপহার দিতে চেয়েছিল। মাশরাফি বিন মর্ত্তুজা বসুন্ধরা গ্রুপের কাছ গাড়ি নিয়েছেন ঠিকই। তবে সেটা রেঞ্জ রোভার না, গাড়িটি একটা শীততাপ নিয়ন্ত্রিত এ্যাম্বুলেন্স।\nবাংলাদেশ দলের অধিনায়ক, দেশের বৃহত্তম রাজনৈতিক দলের নমিনেশনে জেতা সংসদ সদস্য। নামে, পদ পদবীতে আমাদের সামাজিক প্রেক্ষাপটে অনেক এগিয়ে। কিন্তু সেই মানুষটির বন্ধুই কিনা একজন মুচি। হ্যাঁ, সত্যিই ধরেছেন। মাশরাফির নিজের একজন বন্ধু আছে যে কিনা মুচি! রাস্তার পাশে জুতা সেলাই করে ব্যক্তিজীবনের কোনদিন তাকে বন্ধু হিসেবে অস্বীকার করেনি বরং সব বন্ধুর মতন তাকেও কাছে বসিয়ে বিভিন্ন আচার অনুষ্ঠানে নিয়ে আড্ডা দেন। তাঁর বোনের বিয়ের জন্য দিয়েছিলেন দুই লক্ষ টাকা।\nপৃথিবীর বিখ্যাত শল্যবিদ বলেছিলেন চিরতরে তাঁর পঙ্গু হয়ে যাওয়ার সম্ভাবনা আছে। খেলা বন্ধ করার পরামর্শও দিয়েছিলেন। কিন্তু মাশরাফি দমে যাওয়ার পাত্র নন। এক সাংবাদিক প্রশ্ন করলে জানিয়েছিলেন,’একজন দেশপ্রেমিক মুক্তিযোদ্ধা আহত হয়েও যদি দেশের জন্য জীবন দিতে প্রস্তুত থাকে তাহলে আমি কেন দেশের জন্য খেলতে পারবো না?’ একজন সত্যিকারের নায়ক হতে আর কি লাগে?\nএমপি হিসেবে নয়। এমপি হওয়ার অনেক আগের কথা। সড়ক দুর্ঘটনায় ঘনিষ্ঠ বন্ধু ক্রিকেটার মানজারুল ইসলাম রানার পরিবারের পাশে দাঁড়ান মাশরাফি। সৈয়দ রাসেল, মোশাররফ রুবেলরা অসুস্থ হলে তাদের পাশেও দাঁড়ান তিনি। আর্থিক প্রয়োজনে কিংবা বিভিন্ন সময়ে বিভিন্ন ক্রিকেটারের পাশে গিয়ে দাড়িয়েছেন ম্যাশ। নিজের বাড়ির গৃহকর্মীর গ্রামের বাড়িতে গিয়ে ঈদ করা, তাকে বাড়ি করে দেওয়া, নিজের বন্ধুদের ব্যবসায় বিনিয়োগ করা সহ সাধ্যের মধ্যে যেভাবে পারেন পাশে থাকার চেষ্টা করেন তিনি।\nশুধু মাত্র ক্রিকেট যে একজন মানুষকে এত জনপ্রিয় করে তুলতে পারে তা মাশরাফিকে দেখে বিশ্ব বুঝেছে।\nদেশের প্রধানমন্ত্রী এবং দলীয় সভাপতি শেখ হাসিনার দেয়া অর্পিত দায়িত্ব কখনো ভুলে যাননি ম্যাশ। জনগণের প্রয়োজনে জনগণের পাশে থাকছেন বাংলাদেশের ওয়ানডে ক্রিকেটের দলপতি। শুধু দলপতি নয়, সিনেমায় আমরা যেমন দেখি একজন নায়ক শত বাধা বিপত্তির পরও আবার পুনরায় মাথা উচিয়ে বুক চিতিয়ে লড়ে যাচ্ছে, মাশরাফি নামটাও তেমনই। সারাদেশে যখন শুদ্ধি অভিযান নিয়ে তোলপাড় চলছে, মিডিয়া ঝুঁকে আছে সেইসব খবর প্রচারে, তখনই আমরা মাশরাফিকে খবরের শিরোনামে পাই। তবে সেটা ক্রিকেট দিয়ে নয়। মাশরাফি স্বরাষ্ট্র মন্ত্রণালয়ে গিয়েছিলেন নিজের এলাকার ফায়ার সার্ভিসের জন্য গাড়ি চাইতে, নিজের এলাকার পুলিশ ফাঁড়ির সংস্কার করাতে। আমরা একজন নায়ককে দেখি যিনি মানুষের কল্যাণে কাজ করে যাচ্ছেন।\nনদীতে সাঁতার কাটা,বাইক নিয়ে উড়ে বেড়ানো বন্ধুদের সাথে আড্ডা দেওয়া সহ ডানপিটে এই ছেলেটি যে বাংলাদেশের মাশরাফি হবে কেইবা জানতেন? শুধু ক্রিকেট নয়, শুধু দলপতি নয় একজন সত্যিকারের নায়ক হিসেবে নিজেকে অনন্য উচ্চতায় নিয়ে যাচ্ছন। এদেশের মানুষ একজন মাশরাফিকে দেখে না, শুধু একজন দলপতিকে দেখে না, মানুষ ২২গজে কিংবা ২২ গজের বাইরে একজন সত্যিকারের নায়ককে খুঁজে পায়। যিনি বাংলাদেশে ক্রিকেট দলকে এবং প্রধানমন্ত্রীর উন্নয়নের অগ্রযাত্রাকে অব্যাহত রাখতে নিরলস কাজ করে যাচ্ছেন।\nআজ সেই নায়কের জন্মদিন। শুভ জন্মদিন মাশরাফি।


কারাদণ্ড থেকে রেহাই পেতে হয়েছিলেন মাজারের খাদেম - ThikanaTV.press\nকারাদণ্ড থেকে রেহাই পেতে হয়েছিলেন মাজারের খাদেম\nপ্রকাশকালঃ মার্চ ১৯, ২০২২\n২০০৯ সালে মাদক মামলায় এক বছর ও ২০১২ সালে আরেক মাদক মামলায় দুই বছরের কারাদণ্ড হয়েছিল মো. আবুল কাশেমের (৫৮)। সব মিলিয়ে তিন বছরের কারাদণ্ড থেকে রেহাই পেতে তিনি ১০ বছর ধরে মাজারের খাদেম সেজে আত্মগোপনে ছিলেন।\nঅবশেষে গতকাল বৃহস্পতিবার রাতে কক্সবাজারের টেকনাফের হ্নীলা ইউনিয়নের দমদমিয়া মাজার এলাকা থেকে তাঁকে গ্রেপ্তার করেছে পুলিশ।\nআবুল কাশেম হ্নীলা ইউনিয়নের উত্তর দমদমিয়া এলাকার মৃত এজাহার মিয়ার ছেলে। আজ শুক্রবার বিকেলে তাঁকে আদালতে নেওয়া হবে। টেকনাফ মডেল থানার ভারপ্রাপ্ত কর্মকর্তা (ওসি) মো. হাফিজুর রহমান বিষয়টি নিশ্চিত করেছেন।\nপুলিশ জানায়, ১০ বছর আগে কারাগার থেকে জামিনে বের হয়েছিলেন আবুল কাশেম। এর পর লম্বা দাড়ি ও চুল রেখে দমদমিয়া মাজারের খাদেমের কাজ নেন তিনি। প্রাথমিক জিজ্ঞাসাবাদে কাশেম জানিয়েছেন, নিজেকে আড়াল করতেই তিনি ছদ্মবেশ ধারণ করেছিলেন। তিনি ওই মাজারেই বাস করতেন।\nওসি মো. হাফিজুর রহমান বলেন, আবুল কাশেম পলাতক থাকা অবস্থায় আদালত তাঁকে তিন বছরের সাজা দিয়েছিলেন। তবে ছদ্মবেশ ধারণ করায় কেউ তাঁকে চিনতে পারেনি। সাজাপ্রাপ্ত আসামিকে ধরতে টেকনাফ থানা–পুলিশও ছদ্মবেশ ধারণ করেছিল। একপর্যায়ে পুলিশের সদস্যরা সফল হয়েছেন। আবুল কাশেমকে আজ শুক্রবার বিকেলের দিকে কক্সবাজার কারাগারে পাঠানো হবে।


Divya Bhatnagar: নিয়মিত স্বামীর কাছে মার খেতেন অভিনেত্রী দিব্যা ভটনাগর! তাঁর মৃত্যুতে মুখ খুললেন বন্ধু দেবলীনা ভট্টাচার্য – News18 Bangla\nনিয়মিত স্বামীর কাছে মার খেতেন অভিনেত্রী দিব্যা ভটনাগর! তাঁর মৃত্যুতে মুখ খুললেন বন্ধু দেবলীনা ভট্টাচার্য\nদেবলীনার দাবি- গগন গাবরু (Gagan Gabru) দিব্যার ভালোমানুষির সুযোগ নিয়েছিলেন। ভালোবাসার অভিনয় করে তিনি দিব্যাকে বিয়েতে রাজি করান! দিব্যাও সেই ফাঁদে পা রাখেন, পরিবারের অমতে বিয়ে করেন গগনকে!\nLast Updated : December 08, 2020, 11:49 IST\n#মুম্বই: গত কাল সোমবারই বলিউড (Bollywood) তোলপাড় হয়েছে ছোটপর্দার জনপ্রিয় নায়িকা দিব্যা ভটনাগরের (Divya Bhatnagar) মৃত্যুতে। মাত্র ৩৪ বছরে সবাইকে বিদায় জানিয়েছেন দিব্যা, সেটা নিঃসন্দেহেই মর্মান্তিক ব্যাপার। পাশাপাশি, তাঁর মৃত্যুর কারণ যে করোনা (Coronavirus), সেটাও আতঙ্কের আবহ তৈরি করেছে পরিচিত এবং ভক্তদের মধ্যে।\nসব মিলিয়ে প্রিয় বন্ধুর এই অকালপ্রয়াণে গত কাল থেকেই ভেঙে পড়েছিলেন ছোটপর্দার আর এক বিখ্যাত অভিনেত্রী দেবলীনা ভট্টাচার্য (Devoleena Bhattacharjee)। দিব্যার মৃত্যুর খবর প্রকাশ্যে আসার পরেই দু'জনের ছবি দিয়ে নিজের সোশ্যাল মিডিয়া হ্যান্ডেল থেকে একটা পোস্ট করেন দেবলীনা। প্রিয় বন্ধুকে তিনি কতটা চোখে হারাচ্ছেন, তাঁর জীবনে কতটা জায়গা জুড়ে ছিলেন দিব্যা- সব কিছুই সেই পোস্টে অকপটে তুলে ধরেছিলেন দেবলীনা।\nআর তার ঠিক পরেই দেশের কাছে বিস্ফোরক হয়ে দেখা দিল দেবলীনার আরেকটি ভিডিও পোস্ট। এই পোস্টের সঙ্গেও জড়িয়ে রয়েছে দিব্যার কথা। তবে এ বার আর দুঃখপ্রকাশ নয়, প্রিয় বন্ধুর জন্য সুবিচারের দাবিতে সরব হয়েছেন দেবলীনা। তাঁর পোস্ট বলছে যে দিব্যা তাঁর স্বামীর কাছে নিয়মিত পারিবারিক হিংসার (Domestic Viloence) শিকার হতেন!\nএর পরেই ধীরে ধীরে গগনের স্বরূপ প্রকাশ পায়! তিনি নিয়মিত দিব্যাকে মারধর করতেন, তাঁর সব গয়নাও কেড়ে নিয়েছিলেন! স্বামীর এই অত্যাচার দিব্যাকে মানসিক দিক থেকে সম্পূর্ণ ভেঙে দিয়েছিল, দাবি করেছেন দেবলীনা।\nদেবলীনা আরও জানিয়েছেন যে গগনের ক্রিমিনাল রেকর্ডও রয়েছে! সিমলা (Shimla) পুলিশ স্টেশনে গগনের নামে ধর্ষণের (Molestation) অভিযোগ জমা হয়েছিল, ছয় মাস জেলও খাটতে হয়েছিল তাঁকে। এখনও সেই মামলা চললছে, তার নিষ্পত্তি হয়নি!\nনিজের সোশ্যাল মিডিয়া হ্যান্ডেল মারফত দেবলীনা দাবি তুলেছেন যে অসুস্থতার সময়ে স্ত্রীর পাশে একবারের জন্যেও এসে দাঁড়াননি গগন! প্রাথমিক ভাবে দিব্যার মৃত্যু তাঁকে বিচলিত করে তুললেও এ বার প্রিয় বন্ধুর সঙ্গে ঘটা সব অবিচারের প্রতিশোধ নিতে চান তিনি!\nদেবলীনার সাফ বক্তব্য- গগনের চরিত্রের সব অন্ধকার দিক তিনি প্রকাশ্যে আনবেন, ঘটনা এখানেই শেষ হবে না!\nFirst published: December 08, 2020, 11:42 IST\nDevoleena BhattacharjeeDivya Bhatnagar


চীন 15HP 500T 11KW পেষণকারী প্রস্তুতকারক এবং সরবরাহকারী - Jiusheng যন্ত্রপাতি\nHome > Products > প্লাস্টিক পাওয়ার ক্রাশার > ফ্ল্যাট ছুরি টাইপ প্লাস্টিক শ্রেডার > 15HP 500T 11KW পেষণকারী\nএই 15HP 500T 11KW পেষণকারী ব্যাপকভাবে ইনজেকশন ছাঁচনির্মাণ, এক্সট্রুশন, গ্রানুলেশন এবং অন্যান্য প্লাস্টিক শিল্পে ব্যবহৃত হয়। অগ্রভাগ উপকরণ, খারাপ উপকরণ, অবশিষ্ট উপকরণ, এবং রাবার মাথা উপকরণ সব চূর্ণ করা যেতে পারে। এটি সুবিধাজনক ইনস্টলেশন, সহজ ব্যবহার এবং অপারেশনের সুবিধা রয়েছে এবং গুঁড়ো কণাগুলি দ্বিতীয় উত্পাদন হিসাবে ব্যবহার করা যেতে পারে। উদ্যোগের জন্য অনেক খরচ বাঁচান।\n15HP 500T 11KW pulverizer দীর্ঘ সেবা জীবনের সঙ্গে খাদ ইস্পাত ব্লেড গ্রহণ; একই সময়ে, মেশিনটি একটি পৃথক নকশা গ্রহণ করে, যা মেরামত এবং পরিষ্কার করা সহজ এবং এর একটি ডবল-স্তর কাঠামো রয়েছে। এটি সাউন্ডপ্রুফ উপকরণ দিয়ে সজ্জিত এবং কম শব্দ আছে। মেশিনের ভিত্তি চার চাকার সাথে সজ্জিত এবং সরানো সহজ। এটি সমস্ত প্লাস্টিক শিল্প ক্রেতাদের জন্য সেরা পছন্দ।\n15HP 500T 11KW ক্রাশারের বৈশিষ্ট্য\n15HP 500T 11KW Pulverizer এর গঠন অঙ্কন\n15HP 500T 11KW ক্রাশার কেস ডায়াগ্রাম\n15HP 500T 11KW শ্রেডার শিপমেন্ট প্যাকেজিং\nক্রেতা: 15HP 500T 11KW ক্রাশার মেশিনের ওয়ারেন্টি পিরিয়ড কতদিন?\nক্রেতা: 15HP 500T 11KW ক্রাশার মেশিন উৎপাদনের লিড টাইম কত?\nকারণ আমরা উৎস প্রস্তুতকারী, আমরা উৎস থেকে দালালের দামের পার্থক্য সংরক্ষণ করতে পারি এবং পাইকারি সরবরাহ করতে পারি। জিউশেং বহু বছর ধরে 15HP 500T 11KW ক্রাশার মেশিন শিল্পে বিশেষজ্ঞ। শক্তিশালী প্রযুক্তি এবং নিখুঁত সেবা আছে। আমরা বিভিন্ন শিল্প চিলার, ছাঁচ তাপমাত্রা নিয়ন্ত্রক, গ্রাইন্ডার, মিক্সার, ফিডার, কুলিং টাওয়ার, দেহুমিডিফায়ার এবং অন্যান্য সহায়ক যন্ত্রপাতি উৎপাদন ও বিক্রয়ের জন্য প্রতিশ্রুতিবদ্ধ।\nপ্রশ্ন 4: 15HP 500T 11KW ক্রাশার মেশিনের ওয়ারেন্টি সময়কাল কত?\nকেন আমাদের থেকে একটি 15HP 500T 11KW ক্রাশার মেশিন কিনতে বেছে নিন?\nগরম ট্যাগ: 15HP 500T 11KW পেষণকারী, চীন, গুণমান, সস্তা, স্টক, কাস্টমাইজড, উত্পাদনকারী, সরবরাহকারী, কারখানা, চীনে তৈরি, টেকসই, ক্লাসি, অভিনব, সহজ-রক্ষণাবেক্ষণযোগ্য, মূল্য তালিকা, উদ্ধৃতি, সিই, 1 বছরের ওয়ারেন্টি


একতারা হাতে এক বাউল এলেন। কোনও অনুরোধ ছাড়াই একটি প্রচলিত গান গেয়ে হাত পাতলেন। কিছু দেব কি দেব না ইতস্তত করছি। লোকটি আমার মন পড়ে নিলেন নিশ্চয়। কিছু দাবি করার পরিবর্তে প্রশ্ন রাখলেন, ‘বাবু, দুঃসময় কাকে বলে?’ জুতসই উত্তর আমার কাছে নেই বুঝে শূন্যস্থান পূরণের কায়দায় বললেন, ‘মানুষ যে-সময় মানুষকে বিশ্বাস করতে ভয় পায়!’ আমার প্রতিক্রিয়া জানার জন্য অপেক্ষা করলেন না। একতারায় ধুন তুলে বাউল তাঁর পথেই এগিয়ে গেলেন। আমার দিকে পিছন ফিরলেন না। অনেক বাউলের সঙ্গে দেখা হয়েছে এর আগে পরে। কিন্তু নাম না-জানা এই বাউলের সঙ্গে দেখা হয়নি আর কখনও।\nদু-দশক বাদে তাঁর মুখটাই বেশি মনে পড়ছে। সৌজন্যে নরেন্দ্র মোদি। ভারতের প্রধানমন্ত্রী ১৯ নভেম্বর, শুক্রবার জাতির উদ্দেশে এক ভাষণে স্মরণকালের মধ্যে সবচেয়ে বড় ঘোষণাটি করলেন, ‘আমরা কৃষি আইন বাতিলের সিদ্ধান্ত নিয়েছি!’ নিজের কানকেও বিশ্বাস করতে কষ্ট হচ্ছিল হয়তো কৃষকদের। গুরুনানক জয়ন্তীতে ‘স্ট্রংম্যান’ মোদি শুধু ভাঙলেন\nনা, সারা পৃথিবী দেখল তিনি মচকালেনও, নজিরবিহীনভাবে, ‘দেশের কাছে ক্ষমা চাইছি। আন্তরিকভাবে এবং পবিত্র মন নিয়ে বলছি, আমাদের তপস্যায় অবশ্যই কিছু ভুল ছিল। তাই প্রদীপের আলোর মতো সত্য সব কৃষকভাইদের বোঝাতে পারিনি।’\nশাসক, বিরোধী সব রাজনৈতিক দল প্রধানমন্ত্রীর এই অপ্রত্যাশিত ঘোষণাকে স্বাগত জানিয়েছে। মোদির এই সিদ্ধান্তের প্রশংসা করেছে আন্তর্জাতিক মহলও। প্রধানমন্ত্রী আশ্বস্ত করেছেন, সংসদের শীতকালীন অধিবেশনেই আপত্তিকর কৃষি আইন তিনটি সরকার প্রত্যাহার করে নেবে। অতএব তাঁর আর্জি, ‘প্রতিবাদী কৃষকভাইরা এবার তাঁদের গ্রামে এবং পরিবারের কাছে ফিরে যান।’ প্রধানমন্ত্রীর আহ্বান, ‘আসুন, এক নতুনের সূচনা হোক।’\nকিন্তু, কৃষকরা এখনই ঘরে ফিরে যেতে রাজি নন। তাঁরা বলছেন, রাস্তাটা থাকার জায়গা নয়, থাকার জায়গা বাড়িই। তবু তাঁরা বাড়ি ফিরবেন না, আইনগুলি খাতাকলেম বাতিল হওয়ার আগে। ওইসঙ্গে আছে আনুষঙ্গিক কিছু দাবিও। পূরণ হওয়া চাই সব, রাস্তা ছেড়ে যাওয়ার আগেই। কেন? দেশের কৃষকরা দেশের প্রধানমন্ত্রীকে বিশ্বাস করতে ভয় পাচ্ছেন। কেন? আচ্ছে দিন-এর উদ্গাতা গোড়া থেকেই কৃষকদের সঙ্গে ছলচাতুরি করেছেন। কোভিড পরিস্থিতির মধ্যগগনে কৃষি সংস্কারের এই ধুয়ো তোলা হয়। অর্থমন্ত্রী নির্মলা সীতারামনকে দিয়ে ঘোষণা করা হয়, কোভিডের বিরুদ্ধে যুদ্ধ করতে আর্থিক বুনিয়াদ আরও মজবুত করা জরুরি। আত্মনির্ভর ভারত অভিযানের অংশ হিসেবেই কৃষি আইন তিনটি আনা হচ্ছে। ২০২০ সালের ৩ জুন মোদি মন্ত্রিসভা আইন তিনটিকে অর্ডিন্যান্স বা অধ্যাদেশ আকারে অনুমোদন করে। আইন তিনটিতে রাষ্ট্রপতি ভবনের সিলমোহর পড়ে দু’দিন বাদে। অধ্যাদেশ থেকে পূর্ণাঙ্গ আইনে পরিণত করার উদ্দেশ্যে সে-বছর বর্ষা অধিবেশনেই (সেপ্টেম্বর, ২০২০) তিনটি বিল আনা হয়। সেসব তড়িঘড়ি পাশও করিয়ে নেন মোদি।\nঅধ্যাদেশ জারি এবং কৃষি বিল পেশের দিন থেকেই প্রতিবাদের শুরু। আন্দোলনকারীদের এক ও একমাত্র দাবি ছিল, এসব পত্রপাঠ প্রত্যাহার করতে হবে। কোভিড পরিস্থিতির কারণে গোড়ার দিকের প্রতিবাদটা প্রতীকীই ছিল। বিরোধীরা বলেছিল, পার্লামেন্টারি প্যানেল দিয়ে বিল তিনটির সবদিক স্ক্রুটিনি করতে হবে। অন্যদিকে, শাসক দল ও সরকার পরিস্থিতির এবং মহামারীকালে দেশবাসীর অসহায়তার সুযোগ নিতে মরিয়া ছিল। ভেবেছিল, আন্দোলনের জল বেশিদূর গড়াবে না। অতএব কৃষক এবং বিরোধীদের দাবিগুলি জোরের সঙ্গে খারিজ করা হল। আইন তৈরি হল জবরদস্তি। প্রথম দূরদৃষ্টির পরিচয় দিল মোদি মন্ত্রিসভার শরিক অকালি দল—সরকারের সিদ্ধান্তের প্রতিবাদ জানাল। হরসিমরত বাদল মন্ত্রিসভা ছাড়লেন। দলটিও এনডিএ ত্যাগ করল! কক্ষে জোরালো প্রতিবাদের পরিণামে রাজ্যসভার হাফ ডজনের বেশি এমপি-কে একসপ্তাহের জন্য সাসপেন্ড করা হল। অতঃপর সারা পৃথিবী দেখল: ভারতের কৃষকদের ঐক্যবদ্ধ হওয়ার নিষ্ঠা। আন্দোলন কীভাবে দেশব্যাপী ছড়িয়ে দিতে হয়। ‘দিল্লি চলো’। দিল্লির উপকণ্ঠে (সিংঘু, গাজিপুর) রাজপথে পড়ে থেকে প্রতিবাদ। কনকনে শীত, গ্রীষ্মের দহনজ্বালা, প্রবল বর্ষা একে একে কাবু হল। যে-সরকার চীনা ফৌজের ভারতীয় ভূখণ্ডে অনুপ্রবেশ ঠেকাতে চরমভাবে ব্যর্থ, সেই সরকার প্রতিবাদী কৃষকদের দিল্লিতে প্রবেশ ঠেকিয়ে রাখে সমস্ত প্রকার বল প্রয়োগের দ্বারা। কৃষকদের বুকের উপর দিয়ে লখিমপুর খেরির মতো বীভৎস কাণ্ড ঘটানো হয়েছে। নানাভাবে সাতশোর বেশি কৃষক আত্মবলিদান দিয়েছেন। তবু তাঁরা গান্ধীর পথই আঁকড়ে থেকেছেন। হাজার প্ররোচনাতেও হিংসাশ্রয়ী হননি। তাঁরা জানতেন, অহিংসা দিয়েই হিংসা ও ছলনাকে জয় করবেন।\n১৯ নভেম্বর প্রধানমন্ত্রীর ঘোষণার ভিতর দিয়ে তারই সূচনা হয়েছে। তবু আন্দোলন এখনই তুলে নেবেন না তাঁরা। কারণ, ভারতের প্রধানন্ত্রীর মুখের কথাও বিশ্বাস করতে ভয় পাচ্ছেন! গত সাতবছরে এই প্রধানমন্ত্রী বার বার প্রমাণ দিয়েছেন, তাঁর মন আর মুখ এক নয়। তাহলে তিলে তিলে গড়া আন্দোলনটিকে তাঁরা ঠান্ডাঘরে পাঠিয়ে দেবেন কোন বিচক্ষণতায়! রাজনীতির নিম্ন শ্রেণির কারবারিদের একাংশের আয়ারাম গয়ারাম প্রবৃত্তিটা ইতিমধ্যেই আমাদের গা-সওয়া হয়ে গিয়েছে। এবার ক্ষমতার উচ্চাসনের সেই চরিত্র প্রকট হওয়ার আশঙ্কা করছে ভারত। কিছু জনপ্রতিনিধি তাঁদের মতলব মতো আজ এ-দল, কাল সে-দল... করে বেড়ান। রদ হওয়া আইনও যদি কোনও একদিন পুনর্বহাল হয়!\nভয় পাওয়ার আরও কারণ আছে যে। ভারতের স্বাধীনতার সূর্য মহাত্মা গান্ধী। তাঁকেই উগ্র হিন্দুত্ববাদীরা হত্যা করেছিল স্বাধীনতার ঊষালগ্নে। দেশবাসীর তীব্র ঘৃণা বর্ষিত হয়েছিল হিন্দু মহাসভা এবং রাষ্ট্রীয় স্বয়ং সেবক সঙ্ঘের (আরএসএস) প্রতি। এই দেশবাসী ক্ষমাসুন্দরও হয়ে ওঠে একসময়—‘পাপীকে নয়, পাপকে ঘৃণা করো’ দর্শন থেকে। অটলবিহারী বাজপেয়ির মতো এক প্রিয়মুখ সামনে এনে রাষ্ট্রক্ষমতার সর্বোচ্চ আসন অব্দিও পৌঁছে গিয়েছে তারা। অগ্নিমূল্যের আঁচে ভস্ম হয়ে গিয়েছিল এহেন বাজপেয়ির সরকারও। কিন্তু তার ভিতরে উপ্ত ছিল এক ফিনিক্স পাখির ডিম। মনমোহন সিংহের দশবছরে, জারিজুরির উষ্ণতায় সেই ডিমে তা দিয়ে গিয়েছে বিজেপি। তা থেকেই ২০১৪-য় উঠে এসেছিল মোদি সরকার। মোদির প্রতিশ্রুতি ছিল: ইউপিএ সরকারের দুর্নীতির মূল উপড়ে ফেলবেন। সুসমৃদ্ধ আত্মনির্ভর ভারতীয় অর্থনীতির কল্যাণে সবার জীবনে আসবে আচ্ছে দিন। কিন্তু বাস্তবে দেখা গেল, উগ্র হিন্দুত্বের যে জুতোয় স্বাধীনতা-পূর্ব যুগে পা গলিয়েছিল, সেখান থেকে বেরতে রাজি নয় তারা।\nআজও মোদিবাবুদের পুঁজি রামমন্দিরকে সামনে রেখে ‘রামরাজ্য’প্রতিষ্ঠার ধাপ্পাবাজি। স্বাধীন ভারতে হিন্দু সাম্প্রদায়িকতার প্রথম বলি কোনও মুসলমান, শিখ, খ্রিস্টান বা বৌদ্ধ নয়। একজন হিন্দু, চূড়ান্তরকমে রামভক্ত তিনি। মোহনদাস করমচাঁদ গান্ধী। গান্ধীর ঘাতকদের পুজো করতেও শাসকের লাই-পাওয়া লোকদের রুচিতে বাধে না। সেনাদের লক্ষ্য করে পাথর ছোড়া কিংবা দেশের প্রতিরক্ষা পরিকল্পনা শত্রুর কাছে ফাঁস করা নিশ্চয় শাস্তিযোগ্য অপরাধ। তবে এখন দেশদ্রোহিতা বলে গণ্য হয় মোদি-শাহ-যোগীর সমালোচনা কিংবা কৃষক আন্দোলন। শুধু ছাড় পেয়ে যাচ্ছে গান্ধীর ঘাতকদের পূজারিরা। না-হলে জামনগরে, গোয়ালিয়রে তাদের দৌরাত্ম্য বাড়ছে কী করে? কেন তাদের ফাটকে ভরা হচ্ছে না? রক্তমাংসের কোনও মানুষই সমালোচনার ঊর্ধ্বে নন। গান্ধীকে নিয়ে যেকোনও মানুষের পক্ষে বিপক্ষে মত থাকতে পারে। তাই বলে গান্ধীহত্যাকে সমর্থন! তাঁর ঘাতকদের ভিতরে বীররসের সন্ধান! একটি মতবাদ কতটা দেউলিয়া হলে এটা সম্ভব? এই প্রশ্ন উঠে গিয়েছে। কীসের বলিদান দিবস? ‘বলিদান’ কথাটির সঙ্গে মিশে রয়েছে ‘শ্রদ্ধা’। দেশের শত্রুকে নিধনের কারণে কারও জীবন বলিপ্রদত্ত হলে তা বলা যায়। গান্ধী কি তাহলে দেশের শত্রু ছিলেন! গান্ধীর ঘাতকদের নিয়ে নতুন এই মাতামাতি কি বৃহত্তর কোনও পরিকল্পনার ইঙ্গিত দেয়? এর পিছনে রাষ্ট্রের প্রচ্ছন্ন মদত কি নেই? ‘দেশদ্রোহ’-এর সংজ্ঞা কি নতুন করে লেখার চেষ্টায় আছে মোদির ভারত? গডসে, আপ্তে, সাভারকারদের ইতিহাস পুনর্লিখনে প্রয়াসীদের কী করে বিশ্বাস করবেন কৃষকরা, দেশবাসী?\nক্ষমা একবার দু’বার যুক্তিগ্রাহ্য। কিন্তু বার বার নয়। মোদি কোম্পানির হাতযশে এই যে অবিশ্বাসের বাতারণ সমগ্র রাজনীতিকে স্পর্শ করল, একে আপনি দুঃসময় ছাড়া কী বলবেন? মোদির চাতুরির ফাঁদে পড়ে বিরোধী-ঐক্য হাঁসফাঁস করেছে এতকাল। ব্যতিক্রম কৃষক আন্দোলন। বিজেপি-বিরোধী প্রায় সব দল মতের মানুষ স্মরণকালের মধ্যে এতটা এককাট্টা হয়নি। মমতা বন্দ্যোপাধ্যায়ের নেতৃত্বে সিঙ্গুর-নন্দীগ্রাম আন্দোলনের ছবিটাই বিম্বিত হয়েছে। সেদিন কংগ্রেস বাধ্য হয়েছিল বাংলায় মমতার হাত ধরতে। এবারের কৃষক আন্দোলন থেকে কংগ্রেস, তৃণমূল, ডিএমকে, আরজেডি, সপা, অকালি, বাম প্রভৃতি বিরোধীরা কি মোদির বিরুদ্ধে ঐক্যবদ্ধ হওয়ার প্রেরণা নেবে?


একাত্তরের রণাঙ্গনের বীরকন্যা বীরপ্রতীক তারামন বিবি আর নেই | Daily Dakshinermashal\nএকাত্তরের রণাঙ্গনের বীরকন্যা বীরপ্রতীক তারামন বিবি আর নেই\nএকাত্তরের রণাঙ্গনের বীরকন্যা বীরপ্রতীক তারামন বিবি আর নেই। শুক্রবার দিবাগত রাতে কুড়িগ্রামের রাজিবপুর উপজেলার কাচারীপাড়ায় নিজস্ব বাসভবনে তিনি শেষ নিশ্বাস ত্যাগ করেন।\nদীর্ঘদিন ধরে অসুস্থ ছিলেন তিনি। তার শারীরিক অবস্থার উন্নতি না হওয়ায় ৮ নভেম্বর কুড়িগ্রামের রাজীবপুর থেকে ময়মনসিংহ সিএমএইচ (সেনা ক্যান্টমেন্ট হাসপাতাল) ভর্তি করা হয়। সেখানে চিকিৎসকদের পরামর্শে তার উন্নত চিকিৎসার জন্য ঢাকায় সম্মিলিত সামরিক হাসপাতালে নেয়া হয়। সেখানে চিকিৎসা শেষে শারীরিক অবস্থার কিছুটা উন্নতি হলে ১ সপ্তাহ আগে তাকে রাজিবপুরের নিজ বাড়িতে নিয়ে আসা হয়।\nশুক্রবার রাতে তার শারীরিক অবস্থার অবনতি হলে রাজিবপুর উপজেলা স্বাস্থ্য ও পরিবার পরিকল্পনা কর্মকর্তা ডা. দেলোয়ার হোসেন বাড়িতেই তার প্রয়োজনীয় চিকিৎসা দেন। পরে রাত দেড়টার দিকে তিনি শেষ নিশ্বাষ ত্যাগ করেন।\nকুড়িগ্রাম জেলা প্রশাসক মোছা. সুলতানা পারভীন জানান, বীর প্রতীক তারামন বিবির নামাজে জানাজা দুপুর ২টায় অনুষ্ঠিত হবে। পরে তাকে সর্বোচ্চ রাষ্ট্রীয় মর্যাদায় পারিবারিক কবরস্থানে দাফন করা হবে।\nউল্লেখ্য, মুক্তিযুদ্ধের সময় ১১ নং সেক্টরের হয়ে তারামন বিবি মুক্তিবাহিনীদের রান্নাবান্না, তাদের অস্ত্র লুকিয়ে রাখা, পাকবাহিনীদের খবরাখবর সংগ্রহ করা এবং সম্মুখ যুদ্ধে পাকবাহিনীদের বিরুদ্ধে অস্ত্র ধরে যুদ্ধ করে দেশ স্বাধীন করেছেন। এ কারণে তাকে বীরপ্রতীক খেতাব প্রদান করা হয়েছে।\nমহান মুক্তিযুদ্ধে অবদান রাখার জন্য বাংলাদেশে যে দুজন নারী মক্তিযোদ্ধাকে বীর প্রতীক খেতাব দেয়া হয়েছে তারামন বিবি তার একজন। স্বাধীনতা যুদ্ধে তার সাহসিকতার জন্য ১৯৭৩ সালে বাংলাদেশ সরকার তাকে বীর প্রতীক খেতাব প্রদান করে।


নেটপাড়ায় মুগ্ধতা ছড়াচ্ছে ঢামেক চিকিৎসকদের নাচের ভিডিও\nবিশ্বের প্রতিটি দেশই হিমশিম খাচ্ছে করোনাভাইরাসের দ্বিতীয় ঢেউ সামলাতে। বাংলাদেশেও তার ব‌্যতিক্রম নয়। করোনা যুদ্ধের শুরু থেকেই ফ্রন্ট লাইনে থেকে দিন-রাত পরিশ্রম করছেন চিকিৎসকরা। তারাই আসল যোদ্ধা। একটানা পরিশ্রম আর স্বজনহারা মানুষের আহাজারি চিকিৎসকদের মনের উপরও প্রভাব ফেলে। সেই সঙ্গে রয়েছে নিজেদের জীবনের অনিশ্চিয়তা।\nএসময় নিজেদের মনোবল ধরে রাখাটা খুব দরকার। তাই এই খারাপ সময়ে নিজেদের কাজের উৎসাহ ফিরে পেতে এক অভিনব পন্থা বেঁছে নিয়েছেন ঢাকা মেডিক‌্যাল কলেজ হাসপাতালের চিকিৎসকরা।\nকরোনার শুরু দিকে পিপিই পরা ভারতীয় চিকিৎসকদের নাচের একাধিক ভিডিও ভাইরাল হয়েছিল। এবার সোশ্যাল মিডিয়ায় হৈ চৈ ফেলে দিয়েছে ঢাকা মেডিক‌্যাল কলেজ হাসপাতালের চিকিৎসকদের নাচের একটি ভিডিও। ভিডিও প্রকাশ হওয়ার সঙ্গে সঙ্গেই রীতিমতো ভাইরাল হতে শুরু করে।\nসোমবার (২৬ এপ্রিল) ডা. শাশ্বত চন্দন তার ফেসবুকে একটি ভিডিও পোস্ট করেন। আর ক‌্যাপশনে লিখেন, কোভিড-১৯ রোগীদের যারা চিকিৎসা করছেন, তাদের অনুপ্রেরণার জন‌্য সার্জনদের নাচ।\nভাইরাল ভিডিওতে দেখা যায়, চিকিৎসকদের পোশাক পরে ‘নয়া দামান’ গানের সঙ্গে নাচছেন একজন চিকিৎসক। এরপর আরো দুজন চিকিৎসক এসে তার সঙ্গে যুক্ত হন। এরপর ৩ জন মিলে গানের সঙ্গে তাল মিলিয়ে সমান তালে কোমর দোলান।\nভিডিওতে ডা. শাশ্বত চন্দনের সঙ্গে নেচেছেন ডা. কৃপা বিশ্বাস এবং ডা. আনিকা হোসাইন খান। এ গানের সঙ্গে তাদের নাচ মুগ্ধ করেছে নেটাগরিকদের।\nভিডিওতে সাজেদুর রহমান নামে একজন মন্তব্য করেছেন, খুব ভালো লাগলো ভাইয়া। নিজেদের জীবনের মায়া ত্যাগ করে, দেশের এই পরিস্থিতিতে সাধারণ মানুষের পাশে আছেন। দোয়া ও ভালোবাসা রইল।\nআবু বকর আলামিন লিখেছেন, আপনাদেরকে স্যালুট। জীবনের ঝুঁকি নিয়ে মানুষের জন্য কাজ করছেন। আর আমরা যারা লকডাউনে বাসা-বাড়িতে আছি তাদের, মনের শক্তি বাড়াতে দারুণ সহায়ক হবে ভিডিওটি। শুভকামনা-ভালোবাসা।\nঅনেকেই আবার ভিডিওটি নিয়ে নেতিবাচক মন্তব্যও করেছেন। কিন্তু গুটিকয়েক মানুষের কটু কথায় কী যায় আসে। অসংখ্য মানুষের ভালোবাসা আর শুভ কামনায় সিক্ত হয়েছেন চিকিৎসকরা।\nপ্রসঙ্গত, ‘নয়া দামান’ গানটির রচয়িতা হাছন রাজা। এর আগে অনেকে গানটি গাইলেও সম্প্রতি তসিবা ও মুজা জুটির কণ্ঠে বেশি জনপ্রিয় হয়ে উঠেছে। অনেকেই এই গানের সঙ্গে নেচেছেন। কিন্তু চিকিৎসকদের এই নাচের ভিডিও যেন গানের জনপ্রিয়তায় আলাদা মাত্রা যোগ করল।\nঢামেক চিকিৎসকদের নাচের ভিডিওটি দেখতে >>>এখানে<<< ক্লিক করুন।


সি এম এম আই আর (CMMIR) কৌশল\nমুদ্রা বাজার বাজারের ট্রেন্ড অনুযায়ী চলে। বিভিন্ন সংবাদ প্রকাশিত হওয়ার পর বাজারের ঊর্ধগতি বা নি¤œ গতির ট্রেন্ড সৃষ্টি হয়। ট্রেডারগন বিভিন্ন ধরনের ইন্ডিকেটর বা কৌশল ব্যবহারে করে ট্রেড করে থাকেন।\nএকটি ইন্ডিকেটর ব্যবহার করে যেমন ট্রেড করা যায়,আবার একাধিক ইন্ডিকেটর ব্যবহার করে ট্রেড করা যায়। দেখা গেছে একটি মাত্র ইন্ডিকেটর ব্যবহার করে ট্রেড করলে অনেক সময় ট্রেডিং সাফল্য অর্জন করা যায় না, কিন্তু একাধিক ইন্ডিকেটর ব্যবহার করে ট্রেড করলে সাফল্যের হার বেশী হয়। এই ধরনের একটি কৌশলের নাম হলে সিএম এম আই আর (CMMIR) কৌশল,যেখানে ৪টি ইন্ডিকেটর ব্যবহার করা হয়েছে। এই কৌশল অনুযায়ী চারটি ইন্ডিকেটর এর ভিতর কমপক্ষে তিনটি ইন্ডিকেটর একই রকম ট্রেন্ড (ঊর্ধমূখী বা নি¤œমূখী) প্রদর্শন করবে তখন ট্রেন্ড এর প্রাথমিক পhv©‡q ক্রয় (Buy) বা বিক্রয় (Sale) করতে হয়।কৌশলের মূল ধারণা হলো, ট্রেডারগন একটি ইন্ডিকেটর দিয়ে ট্রেড করবেন না,একাধিক ইন্ডিকেটর দিয়ে ট্রেড করবেন এবং ট্রেÛ এর প্রাথমিক পh©v‡q ট্রেড করবেন । কমপক্ষে ১৫ মিনিটের চার্টে এ কৌশলের প্রয়োগ করতে হবে। আলোচ্য কৌশলের সংক্ষিপ্ত ধারনা নি‡¤œ œ দেয়া হলো, সবুজ Candle ক্রেতাদের ক্রয় এবং লাল ক্যান্ডেল বিক্রেতাদের বিক্রয় বুঝায়। M হলো চলমান গড় রেখা (Moving average curve) এটা সরল (Simple) বা ব্যাখ্যামূলক (Exponential) ও হতে পারে। দুটির সমন্বয়ে CM তৈরী হয়েছে। ক্রয়ের জন্য সবুজ Candle কমপক্ষে Moving average curve ২১ কে নি¤œ থেকে ঊর্ধদিকে ছেদ করতে হবে এবং সবুজ Candle চলমান গড় রেখা ২১ এর উপরে অবস্থান করবে। এই CM অনুসারে সবুজ Candle moving average curve ছেদ করার পূ‡e© কোন প্রকার ক্রয় সিদ্ধান্ত নেয়া যাবে না।\n(২) M হলো MACD.(Moving Average Convergence & Divergence)- ক্রয়ের জন্য MACD এর মান (Value) MACD এর সংকেত (Signal) এর উপরে থাকতে হবে MACD এর মান যদি MACD সংকেত এর নিচে থাকে তা নি¤œমূখী প্রবণতা বুঝায়। যতক্ষণ ch©šÍ MACD এর মান নি¤œ থেকে MACD Signal কে ছেদ করে উপরে অবস্থান করবে না ততক্ষণ পh©šÍ ট্রেডারকে অপেক্ষা করতে হবে । সকল প্রকার আবেগ (emotion) পরিত্যাজ্য।\n(৩) I হলো Ichimoku Kinko Hyo সবুজ Candle কমপক্ষে Tenkan-Sen কে ছেদ করে নিচে থেকে উপরে দিকে যাবে এবং উপরে অবস্থান করবে। যতক্ষণ পh©šÍ সবুজ Candle Tenkan-Sen কে ছেদ করে উপরে যাবে না ততক্ষণ পh©šÍ কোন প্রকার ক্রয় সিদ্ধান্ত নেয়া যাবে না।\n(৪) R হলো RSI , এর মান me©wb (৩০,২৫,২০,১৫,১০,...........) হয়ে V এর মত ঘুরে কমপক্ষে ৪০ হতে হবে এবং RSI রেখা ঊর্ধমূখী হতে হবে । RSI এর মান যতই সe©wb¤œ হোক না কেন ঘুরে না যাওয়া পh©šÍ ক্রয়ের জন্য ট্রেডারকে অপেক্ষা করতে হবে।\nএখানে উল্লেখ করা যেতে পারে যে,“ কিভাবে ক্রয় করতে হবে” তা উপরের আলোচনায় বলা হয়েছে, কিš‘ “কিভাবে বিক্রয় করতে হবে” তা জানতে হলে ক্রয়ের বিপরীত প্রক্রিয়াই অনুসরন করতে হবে।\nসাধারনত কোন সংবাদ (News ev Economic News) প্রকাশিত হওয়ার পর বাজার খুব বেড়ে যায় বা কমে যায়, তখন এই CMMIR কৌশলের নিয়ম অনুযায়ী ট্রেড করে ট্রেডারগন কিছু মুনাফা (পিপ বা পয়েন্ট ) অর্জন করতে পারেন।\nসতর্কতাঃ অনলাইন ট্রেডিং ফরেক্স,শেয়ার বাজারের সূচক বা দ্রব্য( ¯^Y©, সিলভার ,তেল ইত্যাদি) ঝুঁকিপূর্ণ। যে কোন একটি সংবাদের কারনে বাজার ট্রেডার এর ধারণার বিপরীতে চলে যেতে পারে। এজন্য ট্রেড Open করার পর একটি নির্দিষ্ট রেঞ্জের ব্যবধানে স্টপ লস দিতে হবে, যাতে লোকসান হলেও যেন কম লোকসান হয়। দ্বিতীয়ত, অবশ্যই মুদ্রা ব্যবস্থাপনা (Money Management) সঠিক নিয়মে রাখতে হবে।\nট্রেডারগনকে সংবাদ (News) এর উপর নজর রাখতে হবে, সংবাদ প্রকাশিত হওয়ার পর ক্যান্ডেল ও অন্যান্য ইন্ডিকেটর কি ধরনের আচরন করে তার দিকে লক্ষ্য রাখতে হবে।\nউপরের তাত্ত্বিক আলোচনাটি কিভাবে একটি বাস্তব ট্রেডিং এ প্রয়োগ করা হয় তা নি¤œ দেয়া হলো।\nগত ১০ইং মে,২০১৭ইং ইউরোপীয় সেশন চলা অবস্থায় একটি সংবাদ এর কারনে EURUSD এর মূল্যের পতন হয় কিš‘ এর পরে সবুজ ক্যান্ডেল দেখিয়ে মূল্য বাড়তে থাকে অর্থাৎ মূল্যের ঊর্ধগতি দেখা যায়।\nউপরের ট্রেডিং সেট আপে দেখা যাচ্ছে,মূল্যের ভিতর বৃত্তাকার স্থানটি হলে ক্রয়ের স্থান । এখানে CMMIR কৌশলের সব শর্ত পূরন হয়েছে । যেমনঃ-\n(১) CM : মূল্যের উঠানামার স্থানে বৃত্তাকার অংশে সবুজ ক্যান্ডেল মুভিং এভারেজ রেখা ২১ কে ছেদ করেছে । সবুজ ক্যান্ডেল দ্বারা মুভিং এভারেজ রেখা ছেদ করা বাজারের উর্ধগতি (Bullishness)র লক্ষণ অর্থাৎ বেশীর ভাগ ট্রেডার এই সময় ক্রয় করছে এবং এটা উর্ধগতির প্রাথমিক পh©vq ও বটে।\n(২) M : MACD এর অংশে বৃত্তাকার স্থানে MACD এর মান MACD সংকেত (Signal) এর উপরে, এটা উর্ধগতি লক্ষণ। তা ছাড়া এটা MACD এর মান শূন্য রেখার স্থানে অবস্থিত এটা উর্ধগতির লক্ষণ।\n(৩) I : Ichimoku Kinko Hyoএর স্থানে( উপরে মূল্যের উঠা নামার স্থানে) দেখা যায় সবুজ ক্যান্ডেল Ichimoku Tenkan-Sen রেখাকে ছেদ করে উপরে অবস্থান করছে- এটা উর্ধগতির লক্ষণ।\n(৪) R :আর এস আই me©wb¤œ হয়ে উপরের দিকে যাচ্ছে। ক্রয়ের সময় (বৃত্তাকার স্থানে) এর মান 68.50। এটা বাজারের উর্ধগতি লক্ষণ। দেখা যাচ্ছে উপরের ট্রেডিং সেট আপ এ ৪টি ইন্ডিকেটর (CM,M,I,R) উর্ধগতি প্রদর্শন করছে।এখানে উল্লেখ করা প্রয়োজন অনেক টেকনিশিয়ান স‡ev©”P RSI এর মানকে ক্রয়ের জন্য উপযুক্ত মনে করেন না যদি তাদের কথা মানতে হয় তবে বাকী তিনটি ইন্ডিকেটর (CM,M,I) উর্ধগতি প্রদর্শন করছে বলা যায়।\nএ ব্যাপারে আরও উদাহরন জানতে নি‡¤œi লিংকটিতে ক্লিক করুন।\nYou Tube  video\nEdited July 2, 2017 by mdabu\nThis is related with this post.\nVai ki likhlen kicu to pora jacce na, onugroh kore abar post korben porte pari moto. Thanks\nOn 5/22/2017 at 5:33 PM, mdabu said:\nহা ভাই এই গুলো কি ফন্ট ব্যাবহার করেছেন, অনুগ্রহ করে পোস্টটি পরিবর্তন করুন। পড়ার উপযোগী করুন। ধন্যবাদ;\nOn 5/24/2017 at 8:06 PM, Guest Faisal said:\n12 hours ago, Mhafiz™ said:\nI am sorry, I shall change this font within next monday. mdabu\nমাঝে মাঝে একটি ভুল ধারণার সৃষ্টি হয় যে আপনাকে অত্যন্ত উন্নত বাজার জ্ঞান এবং সফলতার বছরগুলিতে ট্রেডিং অভিজ্ঞতা প্রয়োজন। যাইহোক, আমরা প্রায়ই দেখি যে আরো তথ্য আমাদের কাছে আরও কঠিন, এটি একটি পরিষ্কার পরিকল্পনা তৈরি করা। আরো তথ্য দ্বিধা এবং সন্দেহ তৈরি করতে থাকে, যার ফলে আবেগগুলি হ্রাস পায়। এটি আপনাকে ধাপে ধাপে ধাপে এবং পরিস্থিতির উপর নজর রাখতে বাধা দেয়।\nযদি আপনি জানেন না আপনি কোথায় যাচ্ছেন তবে কোন রাস্তা আপনাকে সেখানে নিয়ে যাবে। ট্রেডিংয়ে, আপনি যদি আপনার ব্যবসার জন্য একটি পরিকল্পনা সেট না করেন এবং অনুসরণ করার কৌশলগুলি বিকাশ করেন তবে আপনার সাফল্যের পরিমাপ করার কোন উপায় নেই। বিপুল সংখ্যক মানুষ একটি পরিকল্পনার সাথে বাণিজ্য করে না, তাই তারা অর্থ হারাতে পারে এমন রহস্য নয়। একটি পরিকল্পনা সঙ্গে ট্রেডিং একটি ব্যবসা নির্মাণ তুলনীয়। আমরা বাজারে বীট করতে সক্ষম হতে যাচ্ছে না। সাধারণভাবে এটি জয়ের বা হারানো সম্পর্কে নয়, এটি মোটামুটি লাভজনক।\nকেন একটি ট্রেডিং পরিকল্পনা গুরুত্বপূর্ণ\nসবচেয়ে প্রচেষ্টার মতো ট্রেডিংয়ের সময়, শেষ পর্যন্ত শুরু করা এবং আপনার পরিকল্পনা তৈরির জন্য পিছিয়ে কাজ করা এবং কী ধরণের ব্যবসায়ী হওয়া উচিত তা নির্ধারণ করা গুরুত্বপূর্ণ। সর্বাধিক সফল ব্যবসায়ী একটি পরিকল্পনাতে ট্রেড করে এবং একসাথে কাজ করতে পারে এমন কয়েকটি পরিকল্পনা থাকতে পারে। সবসময় জিনিস নিচে লিখুন। কেন? কারণ এটি আপনাকে আপনার ব্যবসার উদ্দেশ্যগুলিতে মনোযোগ দিতে সহায়তা করবে এবং কম বিচারের জন্য আমাদের আরও ভাল ব্যবহার করতে হবে। একটি পরিকল্পনা আপনি ব্যবসায়ী হিসাবে শৃঙ্খলা বজায় রাখতে সাহায্য করে। এটি আপনাকে ধারাবাহিকভাবে ট্রেড করতে, আপনার আবেগ পরিচালনা করতে এবং এমনকি আপনার ট্রেডিং কৌশল উন্নত করতে সহায়তা করবে। এটা আপনার পরিকল্পনা ব্যবহার করা গুরুত্বপূর্ণ। অনেক মানুষ একটি পরিকল্পনা তৈরি করার সময় সব সময় ব্যয় করার ভুল করে, তারপর এটি প্রয়োগ না।\nমূল উপাদান একটি ট্রেডিং পরিকল্পনা বিকাশ\nট্রেডিং পরিকল্পনা গঠন এবং আর্থিক লক্ষ্য\nমৌলিক এবং প্রযুক্তিগত সরঞ্জাম ব্যবহার করে কৌশল\nঅর্থ এবং ঝুঁকি ব্যবস্থাপনা\nট্রেড মেকানিক্স, ডকুমেন্টেশন, এবং টেস্টিং\nকিভাবে একটি ট্রেডিং পরিকল্পনা নির্মাণ\nআপনি আপনার নিজস্ব গবেষণা করবেন এবং আপনার প্রয়োজন অনুযায়ী একটি পরিকল্পনা নির্মাণ নিশ্চিত করুন। আপনি কি জানেন আত্মবিশ্বাস খুঁজুন। আপনার কৌশলটির জন্য আপনি যে সরঞ্জামগুলি নির্বাচন করেছেন তা হল লেখচিত্রের ধরন থেকে নির্দিষ্ট অঙ্কন সরঞ্জাম পর্যন্ত এমনকি কৌশলগুলির সর্বাধিক বিস্তৃত। আপনি সঠিক ট্র্যাক উপর নিশ্চিত করার জন্য শুরুতে আপনার পরিকল্পনা পরীক্ষা করুন। আপনি ট্রেডিং শুরু করার পরে, নিয়মিত এটি পরীক্ষা চালিয়ে যান। এটি আপনাকে কীভাবে কাজ করে এবং কী কাজ করে তা পরিষ্কারভাবে দেখে আপনার সাফল্য পরিমাপ করতে দেয় না। সেখানে থেকে আপনি দুর্বল হতে পারে এবং আপনার সামগ্রিক লক্ষ্য অবদান না যে উপাদান tweak করতে পারেন। নিজেকে নিম্নলিখিত প্রশ্নগুলি জিজ্ঞাসা করুন (এর উত্তরগুলি আপনাকে আপনার ট্রেডিং প্ল্যানের ভিত্তি হিসাবে সহায়তা করবে এবং আপনি আপনার প্ল্যানের সাথে ট্র্যাক করে তা নিশ্চিত করার জন্য নিয়মিত উল্লেখ করতে হবে।)\nকেন আমি ট্রেড করছি?\nআপনার তাত্ক্ষণিক উত্তর "অর্থ উপার্জন করতে" হলে আপনাকে সেখানেই থামতে হবে। যদি আমরা যত তাড়াতাড়ি সম্ভব যত টাকা উপার্জন করতে পারি ততই একমাত্র লক্ষ্য, আমরা শেষ পর্যন্ত ধ্বংস হয়ে যাব, কারণ এটি যথেষ্ট হবে না। আপনার ক্ষতি পরিচালনা আপনার প্রাথমিক লক্ষ্য হওয়া উচিত। এটি একটি পরিবেশ তৈরি করবে যা লাভ তৈরি করতে পারে।\nআপনার প্রেরণা কি?\nসলিড অবসর? নতুন কর্মজীবন? পরিবার এবং বন্ধুদের সঙ্গে আরো সময় ব্যয়?\nনিজেকে জিজ্ঞাসা করুন, "আমার শক্তি এবং দুর্বলতা কি?"\nআমি কিভাবে আমার দুর্বলতা কমানোর জন্য আমার শক্তি সর্বাধিক করতে পারি?\nএকটি দুর্বলতা একটি উদাহরণ ক্রমাগত এক এর ব্যবসা দেখতে প্রয়োজন। বালিশ আপনার ল্যাপটপ, রাতের মাঝখানে আপনি ব্যবসা নিরীক্ষণ করতে জেগে উঠছে? আপনি অর্ধেক জাগ্রত যখন বুদ্ধিমান সিদ্ধান্ত করা সত্যিই কঠিন।\nআমার লক্ষ্য অর্জনের জন্য ইন্দ্রিয়গ্রাহী ব্যবসায়ের সাথে আমার কত টাকা আছে?\nশতকরা জিনিস তাকান; লিভারেজ মনে রাখবেন একটি ডবল খাঁটি তলোয়ার। কেন ঝুঁকি এবং অর্থ ব্যবস্থাপনা মূল।\nআপনি কোন ধরনের ব্যবসায়ী হন তা নির্ধারণ করা কঠিন হতে পারে; বিশেষত যেহেতু আপনি যে ব্যবসায়ী হতে চান তা ব্যবসায়ীর প্রকারের থেকে আলাদা হতে পারে এবং আপনার আচরণ এবং বৈশিষ্ট্যগুলির উপর ভিত্তি করে তৈরি হওয়া উচিত। একবার আপনি আপনার লক্ষ্যগুলি, ঝুঁকি ক্ষুধা, শক্তি এবং দুর্বলতাগুলি পেশ করেছেন একবার এটি প্রদর্শিত হওয়া উচিত যে কোন ধরণের ট্রেডিং আপনার জন্য উপযুক্ত। আপনি তালিকাতে তিনটি কলাম লক্ষ্য করবেন; তারা ছোট, বেস এবং দীর্ঘ লেবেল করা হয়। আপনি যদি নিশ্চিত না হন তবে বেসটি আপনার অধিকাংশ সময় ব্যয় করার সময়সীমা চার্টের সমান হয়, এটি সেই সময়সীমার চার্ট যা আপনি ফিরে যাচ্ছেন। সংক্ষিপ্ত এবং দীর্ঘ সময়সীমার চার্টগুলি যা আপনি বেস টাইমফ্রেম চার্টে কী ঘটছে তা নিশ্চিত বা অস্বীকার করতে উল্লেখ করেন। একটি সাধারণ ভুল ব্যবসায়ীরা চার্ট সময়সীমার মধ্যে এলোমেলোভাবে প্রায় জাম্পিং করা হয়।\n# যখনই কোন কারেন্সির রেড/অরেঞ্জ এলার্ট বিশিষ্ট কোন নিউজ রিলিজ হবে তার ঠিক কত সময় আগে থেকে ট্রেড ক্লোজ করা উচিত অথাৎ যে সমযে কোন কারেন্সির নিউজ আছে তার ঠিক কত সময় আগে ট্রেড ক্লোজ করে দিলে ট্রেডটি নিউজের প্রভাব মুক্ত থাকবে?\n# নিউজ রিলিজ হওয়ার সময় থেকে http://i.imgur.com/ZL53b.jpg এই নিউজ গুলোর ইম্প্যাক্ট কোনটি সাধারণত কত সময় পর্যন্ত বিদ্যমান থাকে?\nআপনার প্রতি বিশেষ অনুরোধ অনুগ্রহ করে প্রশ্ন দুটির উত্তর দিয়ে সাহায্য করুন।


স্ত্রীসহ হাসপাতাল ছাড়লেন ড. মোশাররফ – Sonali Barta\nকরোনা আক্রান্ত হয়ে হাসপাতালে ভর্তি হতে হয়েছিল সাবেক স্বাস্থ্যমন্ত্রী ও বিএনপির স্থায়ী কমিটির সদস্য ড. খন্দকার মোশাররফ হোসেন ও তার স্ত্রীকে। বেশ কয়েকদিন রাজধানীর স্কয়ার হাসপাতালে চিকিৎসা নেয়ার পর অবশেষে তাদের করোনা নেগেটিভ এসেছে।\nকরোনা নেগেটিভ আসায় এবং শারীরীক জটিলতা না থাকায় মঙ্গলবার রাতে তারা হাসপাতালে থেকে দুজনই বাসায় ফিরেছেন।\nবিএনপি চেয়ারপারসনের প্রেস উইং সদস্য শায়রুল কবির খান ঢাকাটাইমসকে এ তথ্য জানিয়েছেন।\nতিনি বলেন, খন্দকার মোশারফ হোঙসেন সস্ত্রীক করোনা আক্রান্ত হয়ে স্কয়ার হাসপাতালে ভর্তি ছিলেন। আজকে করোনা রিপোর্ট নেগেটিভ আসায় উনারা হাসপাতাল থেকে বাসায় চলে গেছেন।


যুক্তিতর্কের মাধ্যমে জ্ঞানের সুস্থ বিকাশ গঠনের লক্ষ্যে আনুষ্ঠানিকভাবে যাত্রা করেছে সাভারের গণ বিশ্ববিদ্যালয় ডিবেটিং সোসাইটি (জিবিডিএস)। সংগঠন পরিচালনার জন্য এক বছরের জন্য ৯ সদস্যবিশিষ্ট আহ্বায়ক কমিটি গঠন করা হয়েছে। এতে আহ্বায়ক হিসেবে আইন বিভাগের শেষ বর্ষের শিক্ষার্থী শেখ খোদারনুর রনি এবং ভেটেরিনারি অ্যান্ড অ্যানিমেল সায়েন্সেস বিভাগের তৃতীয় বর্ষের শিক্ষার্থী মোস্তাফিজুর রহমান সদস্য সচিব হিসেবে দায়িত্ব পালন করবেন।\nযাত্রা শুরুর অংশ হিসেবে গত ২৯ জুলাই সোমবার ডিবেটিং সোসাইটির কার্যালয় উদ্বোধন করেন বিশ্ববিদ্যালয়ের রেজিস্ট্রার মো. দেলোয়ার হোসেন। এ সময় সেখানে উপস্থিত ছিলেন ভৌত ও গাণিতিক বিজ্ঞান অনুষদের ডিন অধ্যাপক ড. হাসিন অনুপমা আজহারী, সহকারী রেজিস্ট্রার আবু মোহাম্মদ মোকাম্মেল হোসেন, ব্যবসায় প্রশাসন বিভাগের প্রধান মনিরুল হাসান মাসুম প্রমুখ।\nকার্যালয় উদ্বোধন শেষে রেজিস্ট্রার বলেন, একটি বিশ্ববিদ্যালয়ে জ্ঞানের বিকাশ গঠনের জন্য ডিবেটিং সোসাইটি থাকা অতীব জরুরি। দুঃখজনক হলেও এত দিন এখানে কোনো ডিবেটিং সোসাইটি ছিল না। তবে তোমরা এখন কাজ শুরু করেছ দেখে খুবই ভালো লাগছে। আশা করি এই সংগঠনের মাধ্যমে বিশ্ববিদ্যালয়ের সুনাম বৃদ্ধি পাবে। যেকোনো প্রয়োজনে বিশ্ববিদ্যালয় প্রশাসন তোমাদের পাশে থাকবে।\nডিবেটিং সোসাইটির সদস্য সচিব মোস্তাফিজুর রহমান বলেন, বিশ্ববিদ্যালয়ে ভর্তি হওয়ার পর বিতার্কিকদের কোনো সংগঠন নেই দেখে খারাপ লেগেছিল। তখন থেকেই এ ধরনের সংগঠনের প্রয়োজনীয়তা অনুভব করি। দীর্ঘসময় পর হলেও সংগঠনটি দাঁড় করাতে পেরে অনেক ভালো লাগছে। আমরা এই সংগঠনের মাধ্যমে নিজেদের দক্ষ বিতার্কিক হিসেবে গড়ে তুলে সুস্থ যুক্তিতর্কের মাধ্যমে দেশকে এগিয়ে নিতে ভূমিকা রাখতে চাই। নিয়মতান্ত্রিক উপায়ে সুষ্ঠু, শৃঙ্খলভাবে পরিচালনার জন্য ইলেকট্রনিকস অ্যান্ড ইলেকট্রিক্যাল ইঞ্জিনিয়ারিং (ইইই) বিভাগের চেয়ারম্যান মো. সিরাজুল ইসলামকে প্রধান করে সাত সদস্যবিশিষ্ট উপদেষ্টা কমিটি গঠন করা হয়েছে। এদিন আনুষ্ঠানিকভাবে যাত্রা করলেও আগে কর্তৃপক্ষের অনুমতিসাপেক্ষে এখানকার বিতার্কিকরা চবি, জাবি, ঢাবি, স্টামফোর্ডসহ বিভিন্ন বিশ্ববিদ্যালয়ে ডিবেট ফেস্টে অংশগ্রহণ করে সাফল্য অর্জন করেছে। সংবাদ বিজ্ঞপ্তি।


» ভারতে চলমান কৃষকের লড়াই, আমার আপনার বেঁচে থাকার লড়াই : ফেমিনিস্টস ইন রেসিস্টেন্স\n‘ফেমিনিস্টস ইন রেসিস্টেন্স‘ থেকে প্রকাশিত কৃষি বিল বিরোধী কৃষক আন্দোলনের সমর্থনে একটি বিবৃতি।\nআজ প্রায় মাসাধিক কাল ধরে কৃষকদের যে আন্দোলন চলছে, তাতে আমরা আপ্লুত, অনুপ্রাণিত। পাঞ্জাব, হরিয়ানাতে শুরু হয়ে আন্দোলন আজ ছড়াতে শুরু করেছে রাজস্থান সহ দেশের অন্যান্য রাজ্যে। এমনকি, যে সমস্ত রাজ্যে – যথা বিহার – ন্যূনতম সহায়ক মূল্য বহুদিন ধরেই লাগু নেই আর, সেখানেও শুরু হয়েছে কৃষকদের মধ্যে রাজনৈতিক অনুরণন, যার ফলশ্রুতিতে পাঞ্জাবের কৃষক-আন্দোলনকে সমর্থন জানিয়ে পথে নামলেন বিহারের কৃষকেরা। তাই, আজ আমরা দেখতে পাচ্ছি ফ্যাসিবাদী দুর্গে ফাটল ধরতে শুরু করেছে। আইন করে, পুলিশ-মিলিটারি-রাষ্ট্রীয় নিপীড়ন নামিয়ে এদেশের জনগণের কর্পোরেট বিরোধী, বৃহৎ পুঁজি বিরোধী লড়াইকে দাবিয়ে রাখা যাবে না।\nগত কয়েকমাসে আমরা যেটা আশংকার সাথে লক্ষ্য করেছি, তা হলো, কোভিড -১৯ জাত মহামারী ও লকডাউনের সুযোগ নিয়ে বিজেপি শাসিত কেন্দ্রীয় সরকার একের পর এক জনবিরোধী আইন চালু করে চলেছে। আনা হয়েছে নতুন শ্রম কোড, কৃষি আইন, পাল্টানো হয়েছে অত্যাবশকীয় পণ্য আইন, আমূল পরিবর্তন ঘটানো হয়েছে পরিবেশ প্রভাব মূল্যায়নে। কর্পোরেট-বৃহৎ ব্যবসায়ীদের হাতে সরাসরি তুলে দেওয়া হয়েছে দেশের প্রাকৃতিক সম্পদসহ মূল মূল ক্ষেত্রগুলি। একদিকে “আত্মনির্ভর ভারতের” গালভরা বুলি, অন্যদিকে কর্পোরেটদের হাতে প্রায় বিনামূল্যে দেশকে বিকিয়ে দেওয়া, এটাই আজ ভারতবর্ষের রাজনৈতিক বাস্তবতা। ২০১৮ সালেও গড়ে উঠেছিল কৃষকদের জোরদার আন্দোলন, এককালীন ঋণবাতিলের দাবিতে। সজোরে আওয়াজ উঠেছিল স্বামীনাথন কমিশনের সুপারিশসমূহের ওপর পুঙ্খানুপুঙ্খ আলোচনা চাই পার্লামেন্টে। কৃষক-আত্মহত্যার ঘটনার পরিপ্রেক্ষিতে দাঁড়িয়েই গড়ে উঠেছিল এই আন্দোলন ও তদজনিত দাবি। ২০২০-এ এসে সেই দাবীসমূহকে তো বিচার করাই হলো না , বরং সশব্দে ছুঁড়ে ফেলে দিয়ে আনা হলো নতুন জনবিরোধী কৃষি আইন।\nতদানুসারে, কৃষি দ্রব্য বাজার কমিটি আইন (এপিএমসি) এবং চুক্তি চাষী বিল কৃষকদের কোনো ধরণের আইনি সহায়তা দেবে না। কেন্দ্রীয় বা রাজ্য সরকারগুলির বিরুদ্ধে, কিংবা কর্পোরেটদের বিরুদ্ধে কোনো নালিশ দাখিল করারও সুযোগ নেই। কাজেই, কোনধরনের প্রতিবিধানের দায় থেকেও অব্যাহতি দেওয়া হলো এই প্রতিষ্ঠানগুলিকে। এবং, এই নতুন আইনি পরি কাঠামো প্রণয়নের মধ্য দিয়ে একধরনের তীব্র কৃষক-অসহায়তার বাতাবরণের খসড়া তৈরী করা হলো। আরেকটু বৃহত্তর পরিপ্রেক্ষিতে দেখলে যা স্পষ্ট হয়ে ওঠে তা হলো, দলিত, মহিলা, আদিবাসী সম্প্রদায়ভুক্ত, সংখ্যালঘু ও শ্রমজীবী জনগণের ওপর সার্বিকভাবে যে আক্রমণ নামিয়েছে এই সরকার, তার ধারাবাহিকতাতেই এসেছে এই নতুন কৃষি আইন।\nএই নতুন কৃষি আইনের ফলে, বেসরকারি সংস্থাগুলিকে নিজেদের মান্ডি গড়া, দাম ও চুক্তি নির্ধারণ করার অধিকার দেওয়া হয়েছে। সেখানে কোনো ধরনের কোনো সরকারি বা রাষ্ট্রীয় সুরক্ষার জায়গা নেই। গত কয়েকদিন ধরে, আন্দোলনকারী কৃষকরা বারবার মনে করিয়ে দিয়েছেন যে পূর্বতন মান্ডিগুলির প্রায় কোনো ক্ষমতাই থাকবে না এই নতুন বেসরকারি মান্ডিগুলির সাথে প্রতিযোগিতায় নামার। কারণ, বেসরকারি মান্ডিগুলোর রয়েছে অনেক বেশি ক্রয়ক্ষমতা ও তদজনিত দর কষাকষির ক্ষমতা। অনেকটা ঠিক এই বিষয়টিই ঘটে চলেছে মধ্য প্রদেশে। এবং তাঁরা এও বলেছেন যে অতিপ্রয়োজনীয় দ্রব্যের মজুতদারির উপর সমস্ত নিষেধাজ্ঞা তুলে দেবার ফলে দেশের যে রেশন ব্যবস্থা, তা গুরুতর সংকটের মুখোমুখি হবে। ফলে, দেশে শুরু হবে ব্যাপক খাদ্যসংকট, যার ভুক্তভোগী হবেন গরিব, প্রান্তিক, খেটেখাওয়া মানুষ। এই নতুন আইনের ফলে অতি প্রয়োজনীয় দ্রব্যের তালিকা থেকে সরানো হয়েছে বিবিধ শস্যদানা, আলু, পেঁয়াজ ও সবজিজাত তেল। ফলস্বরূপ, আজ দেখা যাচ্ছে যে কর্পোরেটগুলি চাষিদের কাছ থেকে সস্তায় খাদ্যদ্রব্য কিনে রাখতে পারে যথেচ্ছ, সেই সস্তায় কেনা খাদ্যদ্রব্য মজুত রাখতে পারে নিজ নিজ গুদামঘরে, এবং সময়সুযোগ বুঝে সেই একই খাদ্যদ্রব্য অগ্নিমূল্যে বেচতে পারে বাজারে। একইভাবে তারা তৈরী করতে পারে কৃত্রিম খাদ্যসংকটও। বাংলার মানুষের কাছে এই বাস্তবতা অপরিচিত নয়। ১৯৪৩ সালের মন্বন্তরে ঠিক প্রায় একই প্রক্রিয়ায় এক বছরের মধ্যে নিশ্চিহ্ন করে দেওয়া হয়েছিল লক্ষাধিক মানুষকে, যার ফলশ্রুতিতেই পরবর্তী সময়ে লাগু করা হয় অতি প্রয়োজনীয় দ্রব্য আইন। কাজেই, মোদী সরকার একভাবে ফিরিয়ে আনলো এদেশে ঔপনিবেশিক বাস্তবতাকে। কারণ, একভাবে দেখতে গেলে, গণহত্যার রাজনীতিই , তা সে দাঙ্গার মধ্য দিয়েই হোক অথবা আকালের বাস্তবতা নির্মাণের মধ্য দিয়ে, এই সরকারের ভিত্তিগত রাজনীতি।\nতাই, ন্যূনতম সহায়ক মূল্যের মধ্যে দিয়ে যেটুকু ছিঁটেফোঁটা সুরক্ষা মিলতো দেশের একাংশের কৃষকদের, সেই সুরক্ষার অধিকারটুকুও কেড়ে নেওয়া হলো তাঁদের কাছ থেকে। তাই, কৃষকদের পাল্টা দাবি, সমস্ত কৃষিজাত পণ্যের ন্যূনতম সহায়ক মূল্য ঘোষণা করতে হবে।\nলিঙ্গ ও নারী আন্দোলনের কর্মী হিসেবে আমরা কৃষকদের লড়াইকে পূর্ণ সমর্থন জানাই। বিশেষত:, আজ এই মুহূর্তে যখন পাঞ্জাব, সিঙ্গু বর্ডার ও টিক্রি বর্ডার পার হয়ে কৃষক আন্দোলন ক্রমশ: সম্প্রসারিত হচ্ছে দেশের অন্যান্য জায়গায়, আমরা সেই লড়াইতে সংহতিমূলক শক্তি হিসেবে সক্রিয়ভাবে অংশগ্রহণ করতে অঙ্গীকারবদ্ধ। এই লড়াই শুধু কৃষকদের লড়াই নয়, এই লড়াই আমার লড়াই, আপনার লড়াই। এই লড়াইয়ের সাথে জড়িয়ে আছে তামাম ভারতবর্ষের সাধারণ মানুষের খাদ্য সুরক্ষার প্রশ্নটি। আমার, আপনার খাদ্যসুরক্ষার প্রশ্নটি। তাই, আন্দোলনকারী কৃষকদের সাথে আমরাও এই নিপীড়নমূলক কৃষি আইনের বাতিলের দাবি সজোরে গলা তুলতে চাই।\nবিশেষত, আমরা সমর্থন ও সংহতি জানাতে চাই সেইসব মহিলা কৃষকদের, যাঁরা এই আন্দোলনের সারিতে দাঁড়িয়ে লড়াই ও আন্দোলনের কর্মসূচিতে অংশগ্রহণ করছেন ও করেছেন, পুরুষ সাথীদের কাঁধে কাঁধ মিলিয়ে নিজেদের কাঁধে তুলে নিয়েছেন আন্দোলনজাত সমস্ত রাজনৈতিক দায়িত্ব। অবশ্য ভারতবর্ষের কৃষি ক্ষেত্রের লিঙ্গভিত্তিক শ্রমের ধারা আর একটু বিশ্লেষণ করলে দেখা যাবে যে ঐতিহাসিকভাবে, মেয়েরাও সমস্ত ধরনের কৃষিশ্রম – তা সে বীজ বোনাই হোক, অথবা ট্র্যাক্টর চালানো – তাতে সমানভাবে অংশগ্রহণ করে থাকেন। কাজেই, আন্দোলনের ক্ষেত্রেও যে তাঁরা সমানভাবে অংশগ্রহণ করবেন, তাতে কোনো আশ্চর্য নেই।\nযদিও, তার সাথে সাথে এটাও সত্য যে কৃষিভিত্তিক শ্রমে সমানভাবে অংশগ্রহণ করলেও, জমির মালিকানায় এখনো মহিলাদের সমানাধিকার বাস্তবত নেই। সেন্টার ফর ল্যান্ড এন্ড গভর্নেন্স ইনডেক্স অনুসারে, মেয়েদের মালিকানায় রয়েছে মাত্র ১২.৮% চাষের জমি। ম্যারিল্যান্ড বিশ্ববিদ্যালয়ের গবেষণা অনুযায়ী, যদিও বারোতবর্ষে কৃষিক্ষেত্রে মোট শ্রমের প্রায় ৪২% শ্রম দেন মেয়েরা, ২% এরও কম জমির মালিকানা মেয়েদের হাতে। তৎসহ, কৃষিশ্রমে মেয়েদের অংশগ্রহণ বহুলাংশেই দাঁড়িয়ে আছে মজুরিবিহীন শ্রম ও সস্তা শ্রমের উপর। অন্যদিকে, দলিত সম্প্রদায়গুলির মেয়েদের জমির মালিকানার হার আরোই কম। এতে অবশ্য আশ্চর্য হওয়ার বিশেষ কিছু নেই, কারণ ভারতবর্ষে ভূমিহীন কৃষকদের মধ্যে সিংহভাগ দলিত সম্প্রদায়ের মানুষ। এই পরিপ্রেক্ষিতে এই কথাও মনে রাখা প্রয়োজন জাতপাত ও লিঙ্গভিত্তিক বৈষম্য রয়েছে কৃষিক্ষেত্রেও। কৃষিক্ষেত্রের মহিলা শ্রমিকদের মধ্যে ৮১% দলিত ও আদিবাসী সম্প্রদায়ভুক্ত। কাজেই, ভূমি-সংস্কার ও জমি পুনর্বণ্টনের যে জটিল ইতিহাস এদেশে, যার রন্ধ্রে রন্ধ্রে রয়েছে জাতপাত ও লিঙ্গ প্রশ্ন, তাও আজ কৃষক আন্দোলনের পটভূমিতে আমাদের মনে রাখতে হবে। কারণ, বহুলাংশেই আইনি সংশোধনের মধ্যে দিয়ে এই ঐতিহাসিক বৈষম্যকে দূর করা যায়নি।\nএই পরিপ্রেক্ষিতে আমরা বিশেষভাবে সংহতি জানাই মহিলা কৃষকদের, যাঁরা উপর্যুপরি বৈষম্যের শিকার হয়েছেন – ধার নিতে গিয়ে, নিজের জমির পরিকাঠামোগত উন্নতিসাধন করতে গিয়ে, মৃত স্বামীর জমি নিজের নামে বদলাবদলি করতে গিয়ে। আমরা বিশেষভাবে সংহতি জানাই সেইসব মহিলা কৃষকদের, যাঁরা বাড়ির পুরুষরা কর্মসংস্থান করতে শহরে চলে এলেও অসীম সাহসিকতার সাথে গ্রামে থেকে গিয়ে চালিয়ে গেছেন গৃহশ্রম ও কৃষিকাজ দুইই। বৈষম্য ভোগ করেছেন রাষ্ট্র, সমাজ ও পরিবারের কাছে , কিন্তু ভেঙে পড়েননি। লড়াইয়ের ময়দানে তাঁদের উপস্থিতিই তাই আজ প্রমাণ করে, সমবন্টনের প্রশ্নটিকে বাদ দিয়ে আজ আর কৃষিক্ষেত্রকে দেখা যাবে না।\nএকইসাথে, আজকের লড়াইয়ে কৃষক মহিলাদের অংশগ্রহণকে দেখতে হবে ঐতিহাসিক ধারাবাহিকতায়, যেখানে কৃষিভিত্তিক সম্প্রদায়ের মেয়েরা থেকেছেন লড়াইয়ের অগ্রভাগে, লড়েছেন পুলিশের সাথে, রাষ্ট্রীয় নিপীড়ণের চোখ রাঙানিকে উপেক্ষা করে। লড়েছেন প্রাত্যহিক সামন্ততান্ত্রিক শাসনের বিরুদ্ধেও। যদিও সবসময়ে সেই অংশগ্রহণের সঠিক স্বীকৃতি মেলেনি, মেলেনি সঠিক মূল্যায়নও। সেই পরিপ্রেক্ষিতে আজ এতে আশ্চর্য হওয়ার কিছু নেই যে বর্তমান সময়ের যে ফ্যাসিবাদ ও কর্পোরেট তন্ত্রের বিরুদ্ধে যুগপৎ লড়াই, তাতে অত্যন্ত সক্রিয়ভাবে সামনে থাকবেন কৃষক মেয়েরা। লিঙ্গ ও নারী আন্দোলনের কর্মী হিসেবে আমরা এই বিষয়টিকে বারবার মনে রাখতে চাই, সামনে এগিয়ে ধরতে চাই।\nসাথে সাথে আমরা আজ একথাও সজোরে ঘোষণা করতে চাই যে, এই লড়াই শুধু কৃষকদের লড়াই নয়। এ লড়াই জনসাধারণের। আমার-আপনার। এ লড়াই রুটি-রুজির লড়াই, এই লড়াই খাদ্যসুরক্ষার লড়াই, এই লড়াই সুস্থ পরিবেশের জন্য লড়াই। এই লড়াই কর্পোরেট-তন্ত্রের বিরুদ্ধে লড়াই। এই লড়াই আমাদের সবার গণতান্ত্রিক অধিকার রক্ষার লড়াই।\nআমরা মনেপ্রাণে বিশ্বাস করি, দমন ও রাষ্ট্রীয় নিপীড়ণের মধ্য দিয়ে মানুষের গণতান্ত্রিক বোধকে গুঁড়িয়ে দেওয়া যায় না। তাই, আজ দেশের মানুষ লড়ছেন এনআরসির বিরুদ্ধে, জিএসটির বিরুদ্ধে। শাহীনবাগে পথে নেমেছিলেন মুসলিম মহিলারা। গোটা দেশ জুড়ে আমরা দেখেছিলাম আরও প্রচুর প্রচুর শাহীনবাগ। পরবর্তী সময়ে আমরা দেখছি, কিভাবে ভীমা করেগাঁও সহ রাজনৈতিক বন্দিদের মুক্তির দাবিতে দেশের মানুষ লড়ছেন। পাঞ্জাব-হরিয়ানার কৃষক আন্দোলনকেও আমরা দেখতে চাই সেই লড়াইয়ের ধারাবাহিকতাতেই। আমরা অনুপ্রাণিত হই এই ভেবে ও দেখে যে ঠিক যেমনভাবে শাহীনবাগকে ঘিরে এদেশে তৈরী হয়েছিল আরও অনেক শাহীনবাগ, ঠিক একইভাবে আজ সিংহু ও টিক্রি বর্ডারকে সামনে রেখে দেশের বিভিন্ন প্রান্তের কৃষকরা লড়াই গড়ে তুলছেন।\nতাই, এই পরিস্থিতিতে আমাদের দাবি :\n১. নতুন কৃষক আইনের আশু বাতিল\n২. কৃষি আইনের আশু সংস্কারের মধ্য দিয়ে মহিলাদের মধ্যে জমির সঠিক উত্তরাধিকার নিশ্চিতকরণ\n৩. জাতপাত, লিঙ্গ বৈষম্যকে মাথায় রেখে কৃষিজমির সুসম বন্টন ও ভূমি সংস্কার\n৪. মহিলা কৃষকদের কৃষি প্রযুক্তি ও ঋণপ্রাপ্তিতে যথাযত সহায়তা\nফেমিনিস্টস ইন রেসিস্টেন্স\nThe statement (in English) ‘The Ongoing Farmers’ Struggle is Your and My Struggle, for Right to Life’ published by Feminists in Resistance in support of the protesting farmers:\nFIR_Statement supporting farmers\nTags : farmers struggle Protest against Farm Bills Solidarity to farmers struggle feminists in resistance


| আপডেট : ১৯ মে ২০১৭, ১৮:২১ | প্রকাশিত : ১৯ মে ২০১৭, ১৭:৪২\nজনগণের রাস্তার ওপর কোনো ‘নো পার্কিং’ দেখতে চান না ঢাকা উত্তর সিটি করপোরেশনের মেয়র আনিসুল হক। শুক্রবার এক অনুষ্ঠানে যোগ দিয়ে নিজের এমন ইচ্ছার কথা জানিয়ে মেয়র বলেন, ‘সেদিন দেখি জি-৪ নামে একটি সিকিউরিটি প্রতিষ্ঠান আমাদের রাস্তার উপর তাদের সাইনবোর্ড লাগিয়ে দিয়েছে। লিখে দিয়েছে ‘নো পার্কিং’। এটা কি তাদের বাবার রাস্তা?’\nবাংলাদেশ প্রকৌশল বিশ্ববিদ্যালয় (বুয়েট) অডিটোরিয়ামে নগর ও অঞ্চল পরিকল্পনা বিভাগ আয়োজিত কর্মশালায় প্রধান অতিথির বক্তব্য দেন মেয়র আনিসুল।\nমেয়র নির্বাচিত হওয়ার পর বিভিন্ন স্থানে অবৈধ স্থাপনা উচ্ছেদ, ফুটপাত পরিষ্কার করা, উন্নতমানের পাবলিক টয়লেট নির্মাণসহ বিভিন্ন উন্নয়নমূলক কাজ করেছেন ঢাকা উত্তরের মেয়র। আবার অপরিকল্পিতভাবে ড্রেনেজ ব্যবস্থার সংস্কারসহ বেশ কিছু উন্নয়নকাজ করতে গিয়ে জনসাধারণের ভোগান্তি হওয়ায় মেয়রকে সমালোচনাও শুনতে হয়েছে।\nআনিসুল হক বলেন, ‘ঢাকা শহরের পাবলিকের রাস্তার ওপরে কোনো নো পার্কিং দেখতে চাই না। জাস্ট ওয়ান উইক টার্ন। সাধারণ মানুষের রাস্তা, সাধারণ মানুষেরই থাকবে।’\nসম্প্রতি গুলশান এলাকায় অবস্থিত বিভিন্ন দেশের দূতাবাসের সামনের ফুটপাত অবৈধভাবে দখলের বিরুদ্ধেও অভিযান চালায় সিটি করপোরেশন। অভিযানের পর এসব ফুটপাত জনসাধারণের ব্যবহারের জন্য খুলে দেয়া হয়।\nমেয়র বলেন, ‘সৌদি দূতাবাসে গিয়ে দেখি সমস্ত রাস্তায় ওনারা নো পার্কিং, নো পার্কিং দিয়ে রেখেছেন। তাদের দেশের রাস্তায় কি এভাবে থাকতে দেবে? তাদের দেশের রাস্তায় কি তাদের নাগরিককে আটকানো যাবে? আমার দেশে অন্য দেশের দূতাবাস সাধারণ মানুষের রাস্তা দখল করেছ। এটা হতে দেব না। আমরা সাধারণ মানুষের রাস্তা উদ্ধার করবোই।’


কুমিল্লার চান্দিনা ও দেবিদ্বারে করোনায় মৃ'তদের দাফনে স্বেচ্ছাসেবকলীগের ১০১সদস্যের টিম !! - Ekusher Bangladesh\nHome>দেশের খবর>কুমিল্লার চান্দিনা ও দেবিদ্বারে করোনায় মৃ’তদের দাফনে স্বেচ্ছাসেবকলীগের ১০১সদস্যের টিম !!\nকুমিল্লার চান্দিনা ও দেবিদ্বারে করোনায় মৃতদের দাফনে কুমিল্লা উত্তর জেলা স্বেচ্ছাসেবকলীগের উদ্যোগে জেলা আহবায়ক কমিটির সদস্য মো. লিটন সরকারের নেতৃত্বে ১০১সদস্যের টিম গঠন করা হয়েছে।বিশ^ স্বাস্থ্য সংস্থা ও বাংলাদেশের স্বাস্থ্য অধিদপ্তরের নির্দেশনা অনুযায়ী স্বাস্থ্য বিধি মেনে, সামাজিক দূরত্ব নিশ্চিত করে পিপিই পরে ইতিমধ্যে এই টিমের সদস্যরা করোনা আ’ক্রান্ত ও করোনা উপসর্গ নিয়ে মৃত্যুবরণ করা ৯ জনের লা’শ গোসল, জানাযা, দাফন ও দাহ করেছেন ।\nচান্দিনা ও দেবিদ্বারে খোঁজ নিয়ে জানা যায়, সর্বশেষ গত শনিবার (১৩ জুন) দুপুরে চান্দিনা উপজেলার হারং গ্রামে করোনা আ’ক্রান্ত রোগী ওমান প্রবাসী মো. জসিম উদ্দিন এর গোসল, জানাযা ও দাফন করেন এই টিমের সদস্যরা। এই কাজ চলমান থাকতেই খবর আসে একই উপজেলার বেলা’শ^র গ্রামে করোনা উপসর্গ নিয়ে হিন্দু ধর্মাবলম্বী জ্যোতি রাণী শর্মা এর মৃত্যু হয়। পরে সন্ধ্যায় ওই টিমের মহিলা সদস্যদের নিয়ে জ্যোতি রাণী শর্মার লা’শও সৎকার করেন তারা।\nএব্যাপারে চান্দিনা রিপোর্টার্স ইউনিটির সাংগঠনিক সম্পাদক দৈনিক যুগান্তর প্রতিনিধি মো. আবদুল বাতেন জানান, দীর্ঘ ১১ দিন জ¦র ও শ^াসকষ্ট নিয়ে আমাদের সংগঠনের সহ-সভাপতি দৈনিক ভোরেরডাক প্রতিনিধি গোলাম মোস্তফা গত বৃহস্পতিবার (১১ জুন) ইন্তেকাল করেন। তার নিকটাত্মীয়রা কেউ লা’শের কাছে যাচ্ছিল না। পরে আমরা স্বেচ্ছাসেবকলীগ নেতা মো. লিটন সরকারকে বিষয়টি অবহিত করি। এই সময় তিনি চান্দিনার সাহাপাড়া এলাকায় করোনায় মৃত ব্যবসায়ী কিংকর সাহার লা’শ দাহ করছিলেন। পরে ওখানে সব কাজ শেষ করে বিকেলে সাংবাদিক গোলাম মোস্তফার লা’শ চান্দিনার বাসা থেকে তার গ্রামের বাড়ি মাইজখার ইউনিয়নের কাশারীখোলায় নিয়ে যান ১০১ সদস্যের টিম। সন্ধ্যায় গোসল, জানাযা ও দাফন কাজ শেষ করেন।\nজানা যায়, স্বেচ্ছাসেবকলীগ নেতা মো. লিটন সরকার এর আহŸানে সারা দিয়ে দেবিদ্বার ও চান্দিনার এক ঝাঁক তরুণ-তরুণী স্বেচ্ছায় এই মানবিক কাজে অংশগ্রহণ করছেন। এদের মধ্যে আবদুল হক নামের একজন হাফেজ রয়েছেন। করোনা রোগীদের জানাযা দিতে কোন মাওলানা না আসলে তিনিই জানাযা দিয়ে থাকেন। সদস্যদের মধ্যে কয়েকজন হিন্দু ধর্মাবলম্বী সদস্য রয়েছেন। যারা হিন্দুদের দাহ ও সৎকার করেন। ১০১ সদস্যের টিমে রয়েছেন- যাদব রায়, মো. খলিলুর রহমান, ফারজানা আ’ক্তার, আবাসা আহম্মেদ, কামরুল ইসলাম জেমস, কাউছার সরকার, গণেশ, রবিউল হাসান, পপ সুমন, আবিদ হাসান, মুকুল, বিশাল খান, মো. শাহিন, মো. রাশেদুল ইসলাম রিপন, মো. ফিরোজ সরকার, সঞ্জয়, সুমন প্রমুখ।\nজানা যায়, করোনা আ’ক্রান্ত ও উপসর্গ নিয়ে মৃত্যুবরণ করা দেবিদ্বারের বাগুর গ্রামের সাবেক মেম্বার মো. শাহজালাল মেম্বার, নবিয়াবাদ গ্রামের হেলাল, জাফরাবাদ গ্রামের লাল মিয়া, বাগুর পশ্চিম পাড়ার আবুল হোসেন, সুলতাপুর গ্রামের অনিল মাস্টার, চান্দিনার ব্যবসায়ী কিংকর সাহা, চান্দিনা রিপোর্টার্স ইউনিটির সহ-সভাপতি ও উপজেলা বিএনপি’র দপ্তর সম্পাদক সাংবাদিক গোলাম মোস্তফা, হারং গ্রামের প্রবাসী মো. জসিম উদ্দিন এবং বেলাশ^র গ্রামের জ্যোতি রাণী শর্মা এই ৯ জনের গোসল, জানাযা, দাফন, দাহ ও সৎকার করেন এই টিমের সদস্যরা।\nটিমের প্রতিষ্ঠাতা ও পরিচালক কুমিল্লা উত্তর জেলা স্বেচ্ছাসেবকলীগের আহŸায়ক কমিটির সদস্য মো. লিটন সরকার জানান, দেবিদ্বারের বাগুর গ্রামের সাবেক মেম্বার মো. শাহজালাল গত ২০ এপ্রিল করোনা আ’ক্রান্ত হয়ে ইন্তেকাল করেন। এই সময় তার দাফন কাজে কেউ এগিয়ে আসেন নি। তখন আমরা ওই মেম্বারের গোসল, জানাযা ও দাফন সম্পন্ন করি। এটা দিয়েই আমাদের স্বেচ্ছাসেবকলীগ ১০১ সদস্যের টিমের কার্যক্রম শুরু হয়।\nসাবেক এই ছাত্রলীগ নেতা আরও জানান, শুধু চান্দিনা বা দেবিদ্বার নয় দেশের যে কোন জায়গায় করোনা আ’ক্রান্ত বা উপসর্গ নিয়ে নিহত কারো দাফন বা সৎকার কাজে সমস্যা হলে আমাদেরকে জানালে আমরা ওই কাজ সম্পন্ন করতে প্রস্তুত আছি। দিন-রাত ২৪ ঘন্টা আমরা মানুষের অন্তিম কাজে সহযোগিতা করতে প্রস্তুত।তিনি আরও বলেন- প্রাকৃতিক দুর্যোগ বা বিপর্যয়ের কারণে বাংলাদেশের যে কোন জেলা-উপজেলা থেকে যে কোন ধরনের সাহায্য-সহযোগিতা চাইলে আমরা ক্ষতিগ্রস্থদের পাশে দাঁড়াতে প্রস্তুত।\nলিটন সরকার বলেন, আমি জাতির জনক বঙ্গবন্ধু শেখ মুজিবুর রহমান এর আদর্শে যখন ছাত্র রাজনীতি শুরু করি তখন থেকেই সামাজিক সেবামূলক কাজ ও মানুষের পাশে দাঁড়িয়ে আসছি। রাজনীতিকদের প্রতি মানুষের আস্থা শতভাগ নিশ্চিত করতেই আমরা এই সেবামূলক কাজটি পরিচালনা করছি।\nআমেরিকা থেকে পুলিশকে জানাল ঢাকার বাসায় চোর, অতঃপর...\nদলে দলে ঢাকা ছাড়ছে মানুষ - বাসায় বাসায় টু-লেট !!


‘কবুল’ বললেই বিয়ে সম্পন্ন হবে | Amar Sangbad\nঅক্টোবর ২১, ২০২০, ১৯:২৮\n‘কবুল’ বললেই বিয়ে সম্পন্ন হবে\nবিবাহ সম্পন্ন হওয়ার মূল জিনিস হচ্ছে ছেলে ও মেয়ের ইজাব-কবুল। প্রস্তাব (ইজাব) এবং গ্রহণে (কবুলে) বড় ও কনের পবিত্র বন্ধন হয়ে যায়।\nতবে কোনো ছেলে কোনো মেয়ের উদ্দেশ্যে যদি বলে আমি তোমাকে বিবাহ করার প্রস্তাব দিচ্ছি আর জাবাবে যদি মেয়ে প্রস্তাব দেয়ার ছেলেকে কবুল বা গ্রহন করে তবে কি এ বিয়ে সম্পাদন হয়ে যাবে?\n- ছেলে-মেয়েকে প্রাপ্ত বয়স্ক, বুদ্ধি-জ্ঞানসম্পন্ন মুসলমান হতে হবে।\n- ছেলে মেয়ে নিজ সম্মতিতে ‘ইজাব-কবুল’ বলবে এবং উভয়ে পরস্পর নিজ নিজ কানে শুনতে হবে। অভিভাবক কিংবা প্রতিনিধির মাধ্যমে বিয়ে অনুষ্ঠিত হলে অভিভাবকরা একের ছেলের প্রস্তাব পয়গাম মেয়েকে বলবে, মেয়ের ‘কবুল’ বলার শব্দ প্রতিনিধিদের নিজ কানে শুনতে হবে।\n- বিয়ের ‘ইজাব-কবুল’ শোনার জন্য দুজন প্রাপ্তবয়স্ক, জ্ঞানবান সাক্ষী কিংবা একজন পুরুষ ও দুজন জ্ঞানবান, প্রাপ্তবয়স্ক নারী বিয়ের মজলিসে নিজ কানে শুনতে হবে। (দৈনন্দিন জীবনে ইসলাম)\nনাস্তিকের কোনো ধর্ম নেই; তাদের একমাত্র শত্রু আল্লাহ, রাসুল ও উম্মতি মোহাম্মদিরা: বাবুনগরী\nকেয়ামতের আলামত শুরু, দিন শেষ হচ্ছে ২৪ ঘণ্টার আগেই!\nকাদিয়ানীরা মক্কা মদিনায় প্রবেশ করে পবিত্রতা নষ্ট করছে: আল্লামা জুনাইদ বাবুনগরী\nযেসব শর্তে মাহফিলের অনুমতি পেলেন মামুনুল হক\nইসলামে অন্যের বউকে বিয়ে করা জায়েজ? কী বললেন মাওলানা গোলাম রব্বানী যুক্তিবাদী\nস্বামীর অবাধ্য হলে কঠোর শাস্তি


জুলাই থেকেই করো'নার ভ্যাকসিন দিচ্ছে চীনে! - ALOKITO UKHIYA জুলাই থেকেই করো'নার ভ্যাকসিন দিচ্ছে চীনে! - ALOKITO UKHIYA\nজুলাই থেকেই করো’নার ভ্যাকসিন দিচ্ছে চীনে!\nকরো’নাভাই’রাসের একটি পরীক্ষামূলক ভ্যাকসিন গত জুলাই মাস থেকেই বেশি ঝুঁ’কিপূর্ণ পেশায় নিয়োজিতদের ওপর প্রয়োগ শুরু করেছে চীন। দেশটির জাতীয় স্বাস্থ্য কমিশনের এক ঊর্ধ্বতন কর্মক’র্তা রাষ্ট্রীয় সম্প্রচারমাধ্যমকে জানিয়েছেন, সম্মুখসারির মেডিক্যাল কর্মী ও সীমান্ত পরিদর্শকদের ভ্যাকসিনটি প্রয়োগ করা হয়েছে। গত ২২ জুলাই এটি ব্যবহারের অনুমোদন দেওয়া হয় বলে জানিয়েছেন ঝেং ঝংওয়েই নামের ওই কর্মক’র্তা।\n‘ন্যাশনাল হেলথ কমিশন’-এর ‘সায়েন্স অ্যান্ড টেকনোলজি সেন্টার’-এর প্রধান ঝেং ঝংউই রোববার (২৩ আগস্ট) চীনের সংবাদমাধ্যম সিসিটিভি-কে জানান, চীনে জুলাই মাস থেকেই করো’নার টিকা দেওয়া হচ্ছে। জুলাই মাস থেকেই দেশটির চিকিৎসক, স্বাস্থ্যকর্মীসহ জরুরি ক্ষেত্রে কর্ম’রত ব্যক্তিদের জরুরি ভিত্তিতে করো’নার টিকা দেওয়া হচ্ছে। তবে চীনা সংবাদমাধ্যমগুলো জানিয়েছে, চীনা সংস্থা CanSino Biologics বা চীনা সরকারি ফার্মাসিউটিক্যাল সংস্থা Sinopharm এর তৈরি করো’না ভ্যাকসিনের তৃতীয় পর্যায়ের ট্রায়াল চলছে। ট্রায়াল চললে কী’ভাবে জুলাই মাস থেকে টিকা দেওয়া হচ্ছে এ নিয়ে প্রশ্ন উঠেছে। প্রথম থেকে মা’র্কিন যু’ক্তরাষ্ট্র করো’নাভাই’রাস ছড়ানোর জন্য চীনকে দোষারোপ করে আসছিল। তবে চীন সব সময়ই এ অ’ভিযোগ উড়িয়ে দিয়েছে। এর মধ্যে গো’পনে ভ্যাকসিন দিয়ে নতুন বিতর্কের জন্ম দিয়েছে চীন।


তামিমের দুশ্চিন্তা বহুগুণে বাড়িয়েছে ফিল্ডিং\nসোমবার, ২০ সেপ্টেম্বর ২০২১, ০৫:৪৬ অপরাহ্ন\nমহেশখালী ও কুতুবদিয়ায় নির্বাচনী সহিংসতায় নিহত ২, গুলিবিদ্ধসহ আহত ৩০ সিরাজগঞ্জে অস্ত্রসহ শীর্ষ ছিনতাইকারী ও মাদক কারবারি আটক কঠোর হুশিয়ারি সত্ত্বেও বিক্রি হচ্ছেন জাপা প্রার্থীরা সিরাজগঞ্জ হাইওয়ে থানার ওসি সহ চারজন প্রত্যাহার বগুড়ায় বিয়ের প্রলোভনে গৃহবধূর সঙ্গে প্রতারণা করায় যুবক গ্রেফতার কৃষক দলের সভাপতি তুহিন, সম্পাদক বাবুল ইয়াঙ্গুনে সামরিক গাড়িবহরে বোমা হামলা বন্ধ হলো ৫৯টি আইপিটিভি ভবিষ্যৎ পরিকল্পনায় তৃণমূলকে গুরুত্ব দিচ্ছে বিএনপি কাবুল বিমানবন্দর নিয়ে বাইডেনের সঙ্গে বসতে যাচ্ছেন এরদোগান\nযমুনা নিউজ বিডিঃ উইন্ডিজকে ওয়ানডেতে হোয়াইটওয়াশ করে শুরু। এরপর থেকেই যেন জয় হয়ে গেছে দূর আকাশের তারা। টানা দশ ম্যাচে জয়শূন্য, হার নয়টি। শ্রীলঙ্কার বিপক্ষে ওয়ানডে সিরিজে এ ধারা থেকে বেরোতে চায় বাংলাদেশ, ২০২৩ বিশ্বকাপে যেতে হলে এ ছাড়া উপায়ও নেই অবশ্য! তবে তার আগে অধিনায়ক তামিম ইকবালের দুশ্চিন্তা যেন কাটছেই না। ব্যাট বল তো আছেই, দুশ্চিন্তা বহুগুণে বাড়িয়ে দিচ্ছে দলের ফিল্ডিং।\nশেষ চার মাসে দলের এ দুরবস্থার পেছনে সব বিভাগেরই দায় আছে কম বেশি। তবে দৃষ্টিকটু হয়ে দেখা দিয়েছে দলের বাজে ফিল্ডিং। এক নিউজিল্যান্ড সফরেই ফিল্ডারদের হাতগলে ক্যাচ বেরিয়েছে দেদারসে।\nদ্বিতীয় ওয়ানডের কথাই ধরুন না! বাংলাদেশের ছুঁড়ে দেওয়া ২৭২ রানের লক্ষ্যে সেদিন জিততে বেশ বেগই পেতে হয়েছে নিউজিল্যান্ডকে। কিন্তু সুযোগ কি তামিমদেরও কম ছিল? লড়াকু পুঁজি পেয়ে নিউজিল্যান্ড ব্যাটারদের চেপে ধরেছিলেন তাসকিনরা। ৩৬তম ওভারে এসেছিল সুবর্ণ সুযোগও। কিন্তু তাসকিনের সে ওভারে মুশফিকুর রহিম আর মোহাম্মদ মিঠুনের হাতে ফসকেছিল জিমি নিশাম আর টম ল্যাথামের দুটো ক্যাচ। সেই ল্যাথামই পরে অপরাজিত এক সেঞ্চুরিতে দলকে নিয়ে গেছেন জয়ের বন্দরে।\nঘটনা সেখানেই শেষ হলেও বর্তে যেত বাংলাদেশ। সিরিজে এর আগে পরে আরও ক্যাচ ফসকেছে তামিম ইকবালের দলের। সফর থেকে ফিরে বিমানবন্দরে নবাগত নাসুম আহমেদ জানিয়েছিলেন, নিউজিল্যান্ডে এ সমস্যার মূলে ছিল সেখানকার পরিষ্কার আকাশ।\nতবে তার এ বক্তব্যকে মিথ্যে প্রমাণ করেছে শ্রীলঙ্কা সিরিজে দলের ফিল্ডিং। দ্বিতীয় টেস্টের প্রথম দিন সকালে প্রতিপক্ষ ওপেনার দিমুথ করুনারত্নে পেয়েছেন জীবন। এবারও দুর্ভাগা সেই তাসকিন। তার বলটা লঙ্কান অধিনায়কের ব্যাটে লেগে যায় প্রথম স্লিপে থাকা নাজমুল হোসেনের হাতে, কিন্তু তিনি তা তালুবন্দি করতে ব্যর্থ হন। পরে সেই করুনারত্নে করেন সেঞ্চুরি আর লঙ্কানরা পায় বড় স্কোরের ভিত।\nদলের ফিল্ডিং বিভাগের এমন হতশ্রী দশাই ভাবনায় রেখেছে অধিনায়ক তামিমকে। সম্প্রতি ক্রিকইনফোকে দেওয়া এক সাক্ষাৎকারে তিনি বলেন, ‘এটা সম্ভবত এমন এক জায়গা যা নিয়ে আমি সবচেয়ে বেশি দুশ্চিন্তায় আছি। যদি শেষ পাঁচ মাসে আপনি আমাদের দেখেন, তাহলে দেখবেন ব্যাটিং-বোলিংয়ের চেয়ে ফিল্ডিংই সবচেয়ে বেশি ম্যাচ হারিয়েছে আমাদের। ঘরের মাঠে দুটো টেস্ট (উইন্ডিজের বিপক্ষে), কিংবা নিউজিল্যান্ডের বিপক্ষে দ্বিতীয় ওয়ানডে, আমাদের বড় সুযোগগুলো এসেছিল ফিল্ডিংয়েই।’\nতবে সেসব ফিল্ডিং ব্যর্থতা অনুশীলনে সব কঠোর পরিশ্রমকে ধুলোয় মিশিয়ে দিচ্ছে, বললেন তামিম। তার কথায়, ‘আমরা মাঠে যা করছি, তাই সবাই দেখছে। অনুশীলনে যা করছি, তা চোখে পড়ছে না। আমি মনে করি, আমরা ভালো করার জন্য অনুশীলনে পর্যাপ্ত পরিশ্রম করছি। আমাদের দলের সবাই আরও ভালো করতে চায়, কিন্তু গুরুত্বপূর্ণ সময়ে আমরা ভুল করে বসছি।’\nএ থেকে উত্তরণের একটা উপায়ও ভেবে রেখেছেন বাংলাদেশ অধিনায়ক। বললেন, ‘আর সব দলের মতো হয়তো আমাদের সবাই খুব ভালো ফিল্ডার না। কিন্তু ভালো ফিল্ডার আছে আমাদের। আমাদের সক্ষমতা অনুযায়ী, যে-ই গুরুত্বপূর্ণ জায়গায় ফিল্ডিং করছে, সুযোগগুলো কাজে লাগাতে হবে। ভালো ক্যাচ নিতে হবে, দারুণ একটা দুটো রানআউট করতে হবে। যদি সেটা করতে পারি, তাহলে দেখবেন আরও বেশি ম্যাচ জিততে পারব।’\nযে দশ ম্যাচে জয়শূন্য ছিল দল, তার ‘বেশিরভাগ ম্যাচেই’ জয়ের সুযোগ ছিল দলের, দাবি অধিনায়কের। তামিম বললেন, ‘দশ ম্যাচের বেশিরভাগ ম্যাচেই আমাদের জয়ের সুযোগ ছিল। কিন্তু যখন আমরা ম্যাচে শ্রেয়তর অবস্থানে ছিলাম, তখন আমরা কিছু ভুল করেছি, এ কারণে ম্যাচ হেরেছি।’\nজয় পেতে হলে কাজে লাগাতে হবে হাতে আসা সব সুযোগ, উপলব্ধি তামিমের, ‘আমরা প্রতিদ্বন্দ্বিতাপূর্ণ ছিলাম কিন্তু এখন আমাদের সব সুযোগকে কাজে লাগাতে হবে। কখন তা আসে, সেজন্যে আমাদের মনোযোগী হতে হবে।’


Big Breaking: এবার বাতিল আরওপরীক্ষা, করোনাকালে হচ্ছে না ICSE -র ক্লাস ১০ -র বোর্ডের পরীক্ষা | ICSE 10th exam cancelled and 12 th board exam postponed – News18 Bangla\nBig Breaking: এবার বাতিল আরওপরীক্ষা, করোনাকালে হচ্ছে না ICSE -র ক্লাস ১০ -র বোর্ডের পরীক্ষা\nICSE exam বাতিল, পিছিয়ে গেল ISC পরীক্ষা, ধাক্কা দিল Covid19 Second Wave৷\nLast Updated : April 20, 2021, 10:56 IST\n#নয়াদিল্লি : করোনা ভাইরাস সংক্রমণের দ্বিতীয় ঢেউয়ের ধাক্কায় টালমালটাল ভারত৷ এই অবস্থায় আগেই নিজেদের দশম শ্রেণীর বোর্ড পরীক্ষা বাতিল করেছিল সিবিএসই বোর্ড৷ এবার সেই একই পথে হাঁটল আইসিএসই বোর্ডও৷ দশম শ্রেণীর বোর্ড পরীক্ষা বাতিল হয়েছে৷ অন্যদিকে দ্বাদশ শ্রেণীর বোর্ড পরীক্ষা পিছিয়ে দেওয়া হয়েছে৷\nICSE Board Exams Update | 10th board exams cancelled and 12th board exams postponed.@Runjhunsharmas with details. pic.twitter.com/UnwYUCiwmp\nগত বছরেও করোনা অতিমারির জেরে একাধিক পরীক্ষায় প্রভাব পড়েছিল৷ এবার বছরের শুরুতে নবম থেকে দ্বাদশ শ্রেণীর ক্লাস শুরু হলেও অমানবিক গতিতে বৃদ্ধি পাচ্ছে করোনা সংক্রমণ তাই এভাবে বোর্ড পরীক্ষা বাতিল করার সিদ্ধান্ত নিচ্ছে বোর্ডগুলি৷\nICSE বোর্ডের পক্ষ থেকে জানানো হয়েছে ভিন্নতর পদ্ধতিতে পড়ুয়াদের মূল্যায়ন করে তৈরি হবে ক্লাস টেনের রেজাল্ট৷ ়যারা ইচ্ছুক তাঁরা ক্লাস ১২ -র সঙ্গে পরীক্ষা দিতে পারবেন৷\nCISCE বোর্ড জানিয়েছে আগেই ক্লাস ১২ -র পরীক্ষা স্থগিত করে দিয়েছে৷ বোর্ডের পক্ষ থেকে জানানো হয়েছে পরীক্ষা অফলাইনে হবে৷ এর জন্য জুন মাসে তারিখ ঘোষণা করা হবে৷ সিআইএসসি-র বোর্ড পরীক্ষা ক্লাস ১০-র জন্য ৪ মে থেকে শুরু হওয়ার কথা ছিল৷ শেষ পরীক্ষা হত ৭ জুন৷ আর ১২ পরীক্ষা ৮ এপ্রিল থেকে ১৮ জুন অবধি হত৷ জানার বিষয় CISCE বোর্ড দুটি বোর্ড নিয়ে তৈরি একটি ক্লাস টেনের আইসিএসই বোর্ড আর ক্লাস ১২-র পরীক্ষা আইএসসি বোর্ডের অন্তগর্ত৷\nFirst published: April 20, 2021, 10:33 IST


বিষফোড়া হচ্ছে রোহিঙ্গারা\n/ জাতীয় / বিষফোড়া হচ্ছে রোহিঙ্গারা\n২০১৭ সালে মিয়ানমারের রাখাইনে জাতিগত নিধনের শিকার হয়ে বাংলাদেশে আশ্রয় নিয়েছে প্রায় ৭ লাখ রোহিঙ্গা। এর আগে গত তিন দশকে পালিয়ে বাংলাদেশে আশ্রয় নিয়েছে আরো প্রায় তিন লাখ রোহিঙ্গা। সব মিলিয়ে ১০ লাখ রোহিঙ্গা মানবিক আশ্রয় পেয়ে তারা এখন ধীরে ধীরে বাংলাদেশের জন্য বিষফোঁড়া হয়ে উঠছে। ইয়াবা, মানব পাচার ও হাটবাজার নিয়ন্ত্রণে রাখতে কক্সবাজারের রোহিঙ্গা শিবিরের অভ্যন্তরে একাধিক রোহিঙ্গা সন্ত্রাসী গোষ্ঠী মাথাচাড়া দিয়ে উঠছে। আধিপত্য বিস্তারে তাদের মধ্যে বাড়ছে হামলা ও সংঘর্ষের ঘটনা। চলছে অস্ত্রের মহড়াও। চলতি বছরের ৭ জুন পর্যন্ত তাদের অভ্যন্তরীণ সংঘাতে খুন হয়েছেন ৩৮ রোহিঙ্গা। বাড়ছে অপহরণ, ধর্ষণসহ নানা অপরাধও। এছাড়া বাংলাদেশে স্থায়ী হওয়া কিংবা ভিন্ন কোনো রাষ্ট্রে পাড়ি দেওয়ার চেষ্টায় অনেক রোহিঙ্গা নারী-পুরুষ প্রতিদিন ক্যাম্প ছাড়ার চেষ্টা অব্যাহত রেখেছে।\nসম্প্রতি জার্মান সংবাদ সংস্থা ডয়চে ভেলে এক প্রতিবেদনে জানায়, রোহিঙ্গাদের আশ্রয় দিয়ে বহুমাত্রিক ঝুঁকিতে রয়েছে বাংলাদেশ। প্রতিবেদনে বলা হয়, মানবিক কারণে রোহিঙ্গাদের আশ্রয় দিয়েছে বাংলাদেশ। কিন্তু এই মানবিকতার কারণেই এখন নানা ঝুঁকিতে পড়েছে দেশটি। খুব সহসাই এ সংকটের সমাধান হবে না বলেও প্রতিবেদনে বলা হয়।\nডয়চে ভেলের ওই প্রতিবেদনে বলা হয়, রোহিঙ্গাদের মধ্যে আছে এইডস আক্রান্ত মানুষ। বাংলাদেশে এখন কলেরা না থাকলেও রোহিঙ্গাদের মধ্যে রয়েছে সেই সমস্যাও। বন উজাড় হচ্ছে, পাহাড় কেটে ধ্বংস করছে তারা। দীর্ঘমেয়াদি অর্থনৈতিক ঝুঁকিও আছে এর সঙ্গে। আর্থ-সামাজিক ও রাজনৈতিক সমস্যাও প্রকট হতে পারে, বাড়তে পারে নিরাপত্তা ঝুঁকিও। সব মিলিয়ে বাংলাদেশ এই সমস্যাগুলো কীভাবে মোকাবেলা করবে সেটা ঠিক করাই এখন একটা চ্যালেঞ্জ। এদিকে বিশ্লেষকরা বলছেন, রোহিঙ্গাদের নিয়ে সরকারকে এবার দীর্ঘমেয়াদি পরিকল্পনা করতে হবে। না হলে দেশকে কঠিন পরিস্থিতি মোকাবেলা করতে হতে পারে।\nপ্রতিবেদনে রোহিঙ্গাদের নিয়ে ঝুঁকির নানা দিক বিশ্লেষণ করা হয়। এর মধ্যে আছে এইডস ও স্বাস্থ্যঝুঁকি, দীর্ঘমেয়াদি অর্থনৈতিক চাপ, আর্থ-সামাজিক ও রাজনৈতিক ঝুঁকি, পর্যটনে ধস নামার আশঙ্কা, নিরাপত্তা ঝুঁকি এবং পাহাড়-বনের অপূরণীয় ক্ষতি।\nক্রমেই এসব ঝুঁকির বিষয় প্রকট হতে চলেছে। রোহিঙ্গারা দেশের সর্বত্র এমনকি বিদেশও যেতে চাইছে। ক্যাম্প ত্যাগ করে নানাভাবে দেশের বিভিন্ন প্রান্ত বা জেলার চেকপোস্টগুলোতে আটক হয়ে গত দেড় বছরে প্রায় ৫৬ হাজার রোহিঙ্গাকে ক্যাম্পে ফেরত আনা হয়েছে বলে দাবি করেছেন কক্সবাজারের অতিরিক্ত পুলিশ সুপার ইকবাল হোসাইন। তার মতে, আশ্রিত রোহিঙ্গাদের আবাসন এলাকায় নিরাপত্তা বেষ্টনী না থাকায় তারা অনায়াসে ক্যাম্প থেকে যখন তখন বের হচ্ছে। এভাবে নানা উদ্দেশ্যে দেশব্যাপী ছড়িয়ে পড়ার চেষ্টা চালাচ্ছে তারা। কোনোভাবে দেশের আনাচে-কানাচেতারা ভিত গাড়তে পারলে জড়াতে পারে নানা অপরাধেও।\nতার আইডেনটিটি না থাকায় অপরাধ করে সহজে আত্মগোপনে যেতে পারার সম্ভাবনা শতভাগ। তাই দেশব্যাপী আইনশৃঙ্খলা বাহিনীর সদস্যরা সতর্ক দৃষ্টি দিয়ে তাদের নিয়ন্ত্রণে কাজ করছে। রোহিঙ্গাদের নিয়ন্ত্রণে ক্যাম্প এলাকায় কাঁটাতারের সীমানা বেষ্টনী তৈরির প্রস্তাবনা পাঠানো হয়েছে। এটি বাস্তবায়ন হলে প্রত্যাবাসন না হওয়া পর্যন্ত তাদের সঠিকভাবে নিয়ন্ত্রণ করা যাবে বলে অভিমত পুলিশ কর্মকর্তা ইকবাল হোসাইনের। আবার স্থানীয় রোহিঙ্গা প্রত্যাবাসন সংগ্রাম পরিষদ নেতাদের ভাষ্য, মিয়ানমারে প্রত্যাবাসন বিলম্বিত ও ভাসানচরে রোহিঙ্গাদের স্থানান্তর বাধাগ্রস্ত করতে পরিকল্পিতভাবে শিবিরগুলোকে অস্থিতিশীল করে তোলা হচ্ছে।\nকক্সবাজার সদর থানা পুলিশের একটি টিম গত শুক্রবার রাতে লিংকরোড এলাকায় অভিযান চালিয়ে একটি মাইক্রোবাস (ঢাকা মেট্রো-জ-৪৬৭৪) জব্দ করে। মাইক্রোবাসে ১৮ রোহিঙ্গা তরুণকে পাওয়া যায়। তারা রোহিঙ্গা ক্যাম্পে অস্থিতিশীল পরিবেশ সৃষ্টিতে তৎপর আতাউল্লাহ গ্রুপের সদস্য।\nরোহিঙ্গা ক্যাম্প সূত্র জানায়, আটক রোহিঙ্গা তরুণের দলটির সদস্যরা সশস্ত্র অবস্থায় ক্যাম্পে আধিপত্য বিস্তার করে থাকে। এরা দীর্ঘদিন ধরে ক্যাম্পে খুন, ছিনতাই, রোহিঙ্গা নারীদের ধর্ষণ ও অপহরণপূর্বক মুক্তিপণ আদায়ের ঘটনা ঘটিয়ে আসছে। তারা নিজেদের আরসা বা আল ইয়াকিনের সদস্য বলে পরিচয় দেয়। তারা মিয়ানমার সরকারের সঙ্গে গোপনে হাত মিলিয়ে উখিয়া-টেকনাফের শিবিরে ঘাপটি মেরে প্রত্যাবাসনবিরোধী কর্মকাণ্ড চালিয়ে আসছিল।\nআটকরা কোথায় যাচ্ছিল, কীভাবে তারা গাড়ির ব্যবস্থা করল এবং ক্যাম্প এলাকা ও কক্সবাজার-টেকনাফ সড়কের একাধিক চেকপোস্ট কীভাবে পার হয়ে এলো, সেসব বিষয়ে জিজ্ঞাসাবাদ করা হয়।\nতাদের সঙ্গে মাইক্রোবাসের চালক উখিয়ার পূর্ব কুতুপালং পাড়ার সুমন বড়ুয়া ও হেলপার কক্সবাজার সাহিত্যিকা পল্লীর মো. আমিনকেও আটক করা হয়।\nজেলা পুলিশের তথ্যমতে, টেকনাফ ও উখিয়ার বিভিন্ন আশ্রয়কেন্দ্রে রোহিঙ্গাদের ডজনাধিক অপরাধী দল রয়েছে, যারা শিবিরের অভ্যন্তরে অপরিকল্পিতভাবে দোকানপাট ও মাদক বিক্রির আখড়া তৈরি, মানব পাচার, অপহরণের পর মুক্তিপণ আদায়, ডাকাতি ও মাদকের টাকায় আগ্নেয়াস্ত্র সংগ্রহসহ নানা অপরাধকর্ম করছে।\nপুলিশসহ স্থানীয় একাধিক সূত্র জানায়, টেকনাফ ও উখিয়ার শিবিরে সাতটি করে সন্ত্রাসী বাহিনী আছে। এর মধ্যে টেকনাফের আবদুল হাকিম বাহিনী বেশি তৎপর। এই বাহিনীর সদস্যরা মুক্তিপণ আদায়ের জন্য যখন-তখন লোকজনকে অপহরণ করে। মুক্তিপণ না পেলে হত্যা করে লাশ গুম করে। ইয়াবা, মানব পাচারে যুক্ত থাকার পাশাপাশি এ বাহিনীর সদস্যরা রোহিঙ্গা নারীদের তুলে নিয়ে ধর্ষণের ঘটনাও ঘটায়। ২০১৬ সালের ১৩ মে টেকনাফের মুছনী রোহিঙ্গা শিবিরের পাশে শালবন আনসার ক্যাম্পে হামলা চালায় হাকিম বাহিনী। এ সময় আনসার কমান্ডার আলী হোসেন তাদের গুলিতে নিহত হন। তারা লুট করেছিল আনসারের ১১টি আগ্নেয়াস্ত্র ও ৭ শতাধিক গুলিও। মিয়ানমারের রাখাইন রাজ্যের মংডু শহরের দক্ষিণ বড়ছড়ায় ছিল ডাকাত হাকিমের বাড়ি। ২০১৪ সালে রোহিঙ্গাদের পক্ষে ‘স্বাধিকার’ আন্দোলনের ডাক দিয়ে ‘আরাকান আল ইয়াকিন’ বাহিনী গঠন করে বিভিন্ন জঙ্গিগোষ্ঠীর সঙ্গে যোগাযোগ শুরু করেন তিনি। মাঝেমধ্যে ফেসবুকে ভিডিও বার্তায় রোহিঙ্গাদের সংগঠিত করার ডাক দেন। হাকিমের পাঁচ ভাই জাফর আলম, রফিক, নুরুল আলম, আনোয়ার ও ফরিদের নেতৃত্বে অনেকে রোহিঙ্গা শিবিরের বিভিন্ন আস্তানা থেকে ইয়াবার টাকা, মুক্তিপণের টাকা, মানব পাচারের টাকা সংগ্রহ করে হাকিমের কাছে পৌঁছে দেন।\nগত শুক্রবার ভোরে টেকনাফে তিন রোহিঙ্গা পুলিশের সঙ্গে বন্দুকযুদ্ধে মারা গেছেন। তারাও সম্প্রতি এক রোহিঙ্গা শিশুকে অপহরণ করে ৫ লাখ টাকা মুক্তিপণ দাবির অভিযোগে অভিযুক্ত ছিলেন বলে জানিয়েছেন টেকনাফ থানার ওসি প্রদীপ কুমার দাশ।\nপ্রদীপ কুমার দাশের মতে, এরা শুধু রোহিঙ্গা ক্যাম্পে অপরাধ করে এমন নয়। সুযোগ পেলে স্থানীয় বাসাবাড়ি ও সড়কেও আক্রমণ চালায়।\nপুলিশের তথ্যমতে, টেকনাফের বিভিন্ন শিবিরে আরো একাধিক বাহিনী তৎপর রয়েছে। ছাদেক, হাসান, নুরুল আলম, হামিদ, নুর মোহাম্মদ ও গিয়াসের নেতৃত্বে ১০-২০ জনের সদস্য নিয়ে বাহিনী সক্রিয় রয়েছে। তাদেরও ছয়জন খুন হয়েছেন। অন্য সদস্যরা আত্মগোপন করায় বাহিনীর তৎপরতা এখন শিবিরে নেই।\nঅপরদিকে উখিয়া থানার ওসি আবুল খায়েরের মতে, উখিয়ার বিভিন্ন শিবিরেও রোহিঙ্গাদের একাধিক বাহিনী সংগঠিত হতে চেয়েছিল।\nপুলিশের তথ্যমতে, চলতি বছরের জানুয়ারি থেকে ৭ জুন পর্যন্ত রোহিঙ্গাদের অভ্যন্তরীণ বিরোধ ও আইনশৃঙ্খলা রক্ষাকারী বাহিনীর সঙ্গে বন্দুকযুদ্ধে নিহত হয়েছেন প্রায় ৩৮ রোহিঙ্গা। এর মধ্যে জানুয়ারিতে ৮ জন, ফেব্রুয়ারিতে ৬, মার্চে ১০, এপ্রিলে ৪, মে মাসে ৫ জন ও ৭ জুন পর্যন্ত ৫ জন। টেকনাফ পুলিশের ভাষ্য, ৩৮ রোহিঙ্গার মধ্যে পুলিশ ও বিজিবির সঙ্গে বন্দুকযুদ্ধে নিহত হয়েছেন ২১ জন। নিহতদের অধিকাংশ ইয়াবা কারবারি ও মানব পাচারকারী।\nমাদকের পাশাপাশি নারীদের ওপরও নানা অত্যাচার করছে রোহিঙ্গা অপরাধীরা। গত ২৬ মার্চ বালুখালী শিবিরের ই-ব্লক থেকে পুলিশ আয়েশা বেগম (১৯) নামে এক তরুণীর মরদেহ উদ্ধার করে। ধর্ষণের পর তাকে গলাটিপে হত্যা করা হয় বলে আলামত পাওয়া যায়। এর আগে গত ৩ ফেব্রুয়ারি রাতে মুখোশধারী একদল রোহিঙ্গা উখিয়ার কুতুপালং শিবির থেকে খতিজা বেগম নামে এক কিশোরীকে অপহরণের পর ধর্ষণ ও হত্যা করে মরদেহ জঙ্গলে ফেলে যায়। সম্প্রতি বালুখালী শিবিরের এক ঘরে মুখোশধারী তিন যুবক ঢুকে এক কিশোরীকে অপহরণের চেষ্টা চালায়। কক্সবাজারের শরণার্থী ত্রাণ ও প্রত্যাবাসন কমিশনার মো. আবুল কালাম জানান, উখিয়া-টেকনাফের ৩৪টি আশ্রয় শিবিরে পুরনো-নতুন মিলিয়ে নিবন্ধিত রোহিঙ্গার সংখ্যা ১১ লাখ ১৮ হাজার ৯১৩ জন। তালিকাভুক্ত প্রতিটি রোহিঙ্গা পরিবারে পর্যাপ্ত পরিমাণে জীবনধারণ পণ্য সরবরাহ করা হচ্ছে। রোহিঙ্গাদের দেওয়া অনেক পণ্য তারা বাজারে বিক্রিও করে দিচ্ছে। এরপরও গোপনে বা কৌশলে ক্যাম্প ছাড়ার চেষ্টা অব্যাহত রেখেছে রোহিঙ্গারা।\nকক্সবাজারের পুলিশ সুপার এবিএম মাসুদ হোসেন বলেন, সাম্প্রতিক সময়ে রোহিঙ্গারা ক্যাম্পভিত্তিক মাদকের সঙ্গে বেশি জড়াচ্ছে। যে কোনো মূল্যে রোহিঙ্গাদের অপরাধ নিয়ন্ত্রণ করা হবে বলে জানান তিনি।


প্রশ্নঃ মুসলমানরা কেন অমুসলিমদের কাফের বলে? - Islamic Win\nতাবীজ ব্যবহার করার হুকুম কি?\nঝাড়-ফুঁক করা কি আল্লাহর উপর (তাওয়াক্কুল) ভরসা করার পরিপন্থী?\nঝাড়-ফুঁকের হুকুম কি? কুরআনের আয়াত লিখে গলায় ঝুলিয়ে রাখার হুকুম কি?\nইসলামে উপায়-উপকরণ অবলম্বন করার হুকুম কি?\nউপায় গ্রহণ করা কি আল্লাহর উপর ভরসা করার পরিপন্থী উপসাগরীয় যুদ্ধের সময় কেউ কেউ উপায় অবলম্বন করেছে।….\nআশা এবং ভয়ের ব্যাপারে আহলে সুন্নাত ওয়াল জামাতের মতামত কি?\nইখলাছ অর্থ কি? কোন মানুষ যদি এবাদতের মাধ্যমে আল্লাহর সন’ষ্টি ছাড়া অন্য কিছুর নিয়ত করে, তবে তার বিধান কি?\nকিছু কিছু মানুষ আল্লাহর কাছে দু’আ করে থাকে। কিন্তু দু’আ কবূল হওয়ার কোন লক্ষণ দেখা যায় না। অথচ আল্লাহ তাআ’লা বলেছেন, “তোমরা আমাকে ডাক, আমি তোমাদের ডাকে সাড়া দিব”। তাহলে মানুষ কিভাবে আল্লাহর কাছে দু’আ করলে তা কবূল হবে?\nমানুষ এবং জিন সৃষ্টির উদেশ্য কি?\nলা-ইলাহা ইল্লাল্লাহ কিভাবে তাওহীদের সকল প্রকারকে অন্তর্ভুক্ত করতে পারে?\nপ্রচ্ছদ / Top 10 / প্রশ্নঃ মুসলমানরা কেন অমুসলিমদের কাফের বলে?\nDecember 1, 2016\tTop 10, ডঃ জাকির নায়েকের লেকচার সমগ্র, লেকচার Leaveacomment 90 Views\nকাফের মানে যে প্রত্যাখ্যান করে\nকাফের শব্দটি মূল শব্দ ‘কুফর’ থেকে উৎপন্ন। যার মানে গোপন করা, আড়াল করা, অথবা প্রত্যাখ্যান করা। ইসলামী পরিভাষায় কাফের বলা হয় সেই লোককে যে ইসলামের মহাসত্যকে গোপন করে, আড়াল করে বা প্রত্যাখ্যান করে এবং এমন এক ব্যক্তি, যে ইসলামকে প্রত্যাখ্যান করে তাকে বাংলায় অমুসলিম এবং ইংরেজীতে ‘ননমুসলিম’ বলা হয়।\nযদি কোনো অমুসলিম তাকে অমুসলিম অথবা কাফের বলাকে গালি মনে করেন তা হলে ইসলাম সম্পর্কে তার ভুল ধারণা ছাড়া এটাকে আর কিছুই বলা যায় না। ইসলাম ও ইসলামী পরিভাষা সম্পর্কে ভালো করে জেনে নেবার জন্য তাকে ইসলামের মূল উৎস কুরআন ও বিশদ্ধ হাদীস থেকে জ্ঞান লাভ করতে হবে। তখন তিনি বুঝতে পারবেন এটা গালি তো নয়ই বরং যথাযোগ্য পারিভাষা ব্যবহারে জন্য ইসলামকে ধন্যবাদ না জানিয়ে পারবেন না।\nPrevious জেনে নিনঃ আপনার উপর আল কুর’আনের ৯ টি হক\nNext রামাদানের উপহার – হাজার মাস অপেক্ষা উত্তম রজনী ‘লায়লাতুল কাদর’


হালাল খাদ্য গ্রহণের উপকারিতা – আওয়ার নিউজ\nহালাল খাদ্য আল্লাহ তাআলা নিয়ামত। তিনি মানুষকে হালাল খাদ্য গ্রহণের তাঁর এ নিয়ামতকে ভুলে না যাওয়ার নির্দেশ দিয়েছেন। আল্লাহ তাআলা মানুষকে হালাল খাদ্য গ্রহণের নির্দেশ দিয়ে বলেন, ‘হে মানব জাতি! তোমরা পৃথিবীর দ্রব্য-সামগ্রী থেকে হালাল বস্তু আহার কর এবং (কখনও) শয়তানের অনুসরন করো না। নিশ্চয় সে (শয়তান) তোমাদের প্রকাশ্য দুশমন।’ (সুরা বাক্বারা : আয়াত ১৬৮)\nহালাল রিজিক বান্দার জন্য আল্লাহর পক্ষ থেকে অনেক বড় অনুগ্রহ। তিনি সৃষ্টি জগতে বান্দার জীবিকার ব্যাপারে ইরশাদ করেন, ‘তোমরা আমার অনুগ্রহের কথা কিন্তু ভুলে যেওনা যে, আমি তোমাদেরকে আহারের জন্যে এমন উত্তম খাদ্য হালাল করেছি যা অত্যন্ত সুস্বাদু; তোমরা আগ্রহের সঙ্গে তা আহার কর, সে সব খাদ্য তোমাদের দৈহিক বা মানসিক কোনো প্রকার ক্ষতি করে না।’\nকুরআনের বিভিন্ন জায়গা আল্লাহ তাআলা হালাল খাদ্য গ্রহণের জন্য তাগিদ দিয়েছেন। হালাল খাদ্য গ্রহণের উপকারিতাও বর্ণনা করেছেন। হাদিসে কুদসিতে বিশ্বনবি বর্ণনা করেছেন, আল্লাহ তাআলা বলেন, ‘আমি আমার বান্দার জন্য হালাল যে সব সম্পদ দান করেছি তা তাদের জন্য হালালও ঘোষণা করেছি; আমি আমার বান্দাদেরকে একত্ববাদের অনুসারী রূপেই সৃষ্টি করেছি; কিন্তু শয়তান তাদেরকে বিভ্রান্ত করেছে এবং আমার হালাল স্থির করা বস্তুকে হরাম করেছে।\nরাসুলুল্লাহ সাল্লাল্লাহু আলাইহি ওয়া সাল্লাম হালাল খাবার গ্রহণের বিষয়ে গুরুত্বপূর্ণ একটি হাদিস বর্ণনা করেছেন। হজরত সা’দ বি আবি ওয়াক্কাস রাদিয়াল্লাহু আনহু দাঁড়িয়ে আরজ করলেন, ‘হে আল্লাহর রাসুল! আমার জন্যে এ দোয়া করুন, আল্লাহ তাআলা যেন আমার সমস্ত দোয়া কবুল করেন। এর জবাবে রাসুলুল্লাহ সাল্লাল্লাহু আলাইহি ওয়া সাল্লাম বললেন, ‘সা’দ! হালাল ও উত্তম খাদ্য আহার কর; তাহলে আল্লাহ তাআলা তোমার দোয়াসমূহ কবুল করবেন। শপথ সেই মহাপরাক্রমশালী আল্লাহ তাআলার, যার হাতে মুহাম্মাদ (সাল্লাল্লাহু আলাইহি ওয়া সাল্লাম)-এর প্রাণ। হারাম খাদ্য মানুষের উদরে প্রবেশ করলে তার কারণে চল্লিশ দিন পর্যন্ত সে ব্যক্তির দোয়া কবুল করা হয় না। যে রক্ত-মাংস হারাম দ্রব্য দ্বারা গঠিত তা দোজখে যাবে।\nআল্লাহ তাআলা মানুষের দুনিয়া ও আখিরাতের কল্যাণে হালাল খাবার গ্রহণের তাওফিক দান করুন। হারাম থেকে বেঁচে থাকার তাওফিক দান করুন। হালাল রিজিক উপার্জনে মানুষের কর্মে বরকত দান করুন। আমিন।\nধর্ম ও জীবন Comments Off on হালাল খাদ্য গ্রহণের উপকারিতা সংবাদটি প্রিন্ট করুন\n« ট্রাম্পের বিরুদ্ধে আরও ২ নারীর যৌন হয়রানির অভিযোগ (পূর্বের সংবাদ)\n(পরের সংবাদ) নিউজিল্যান্ড সিরিজেই ফিরছেন মোস্তাফিজ »


মুখ থুবড়ে পড়ছে মোদির আত্মনির্ভর ভারত? – STAR NEWS\nমুখ থুবড়ে পড়ছে মোদির আত্মনির্ভর ভারত?\nAuthor: hasib Published Date: November 24, 2020 LeaveaComment on মুখ থুবড়ে পড়ছে মোদির আত্মনির্ভর ভারত?\nপ্রধানমন্ত্রী নরেন্দ্র মোদির ভারতকে আত্মনির্ভর করার উদ্যোগ, যা ব্যাপকভাবে চীনের ওপর নির্ভরশীলতা হ্রাস করার লক্ষ্য হিসেবে দেখা হয়, গতি পাচ্ছে না বলেই মনে হচ্ছে। কারণ গত মার্চে উদ্যোগটি শুরু হওয়ার পর থেকে চীন থেকে আমদানি না করে বাড়ছে।\nচীন কেবল ভারতের বৃহত্তম বাণিজ্যিক অংশীদার ও আমদানির উৎস হিসেবেই বহাল থাকছে না, সেইসাথে নতুন সরকারি তথ্যে দেখা যাচ্ছে, গত বছর মোট আমদানি বৃদ্ধি যেখানে হয়েছিল ১৩.৭ ভাগ, সেখানে সেপ্টেম্বর পর্যন্ত চলতি বছরের ছয় মাসে বেড়েছে ১৮.৩ ভাগ।\nএর অন্যতম কারণ ভারতের আমদানির প্রকৃতিতে নিহিত রয়েছে। ভারতের আমদানির অর্ধেকের বেশি হলো তৈরী পণ্য। আর মোদির ‘ভোকাল ফর লোকাল’ স্লোগানগুলো দিতে সহজ, কিন্তু বাস্তবে প্রয়োগ খুবই কঠিন।\nচীনের অর্থনৈতিক উপস্থিতি কমানোর জন্য ভারত কিছু পদক্ষেপ গ্রহণ করলেও, শত শত মোবাইল অ্যাপস নিষিদ্ধ করার পাশাপাশি চীনা বিনিয়োগের ওপর বিধিনিষেধ, ৩১ বছর বয়স্ক সমীর থাডানিসহ ভারতের অনেক ব্যবসায়ীর কাছে চীনা পণ্য আমদানি হ্রাস করা কঠিন বিষয়।\nথাডানির কোম্পানি সেনতাই মেটালস চীন থেকে তালা, চেইন, বকলেস আমদানি করে থাকে। এগুলো উচ্চমানের বিলাসবহুল ব্যাগে ব্যবহৃত হয়। এগুলো রফতানি হয় ইউরোপে। তিনি আশঙ্কা করছেন, তিনি যদি ভারতে তৈরী বিকল্প সামগ্রী ব্যবহার করেন, তবে তার ক্রেতারা হাতছাড়া হয়ে যাবে।\nতিনি বলেন, ভারতীয় ফিটিংস চীনাদের মতো মানসম্পন্ন নয়। ফিটিংস যদি চাকচিক্যপূর্ণ না হয়, তবে পুরো ব্যাগটিই বাতিল হয়ে যায়।\nএকই অবস্থায় পড়েছেন সৌরেভ পটনিস। তার কোম্পানি ফ্যাবরিনক্স পোটনিস পা-চালিত হ্যান্ডওয়াশিং স্টেশন প্রস্তুত ও রফতানি করে। তিনি এপ্রিল থেকে দেশে তৈরী বিকল্প খুঁজছেন। কিন্তু পাননি। তিনিও আমদানি করে থাকেন চীন থেকে।\n৩৫ বছর বয়স্ক এই ভদ্রলোক বলেন, চীনা সামগ্রীর মতো মানসম্পন্ন কিছু এখান কেউ তৈরী করে না।\nভারতীয় অর্থনীতিতে কয়েকটি খাতে অবশ্য চীনা আমদানি হ্রাস পেয়েছে। তবে তা সরকারি নীতির কারণে নয়, বরং করোনাভাইরাসের কারণে।\nসন্তোস কাম্বলের বিজক্র্যাফট সলিউশন প্রাইভেট লিমিটেড বছরে ৩০ লাখ ব্যাগ তৈরী করতে পারে। কিন্তু করোনার কারণে তার প্রতিষ্ঠান বন্ধ হয়ে গেছে। তারা চীন থেকেই তাদের পণ্য আমদানি করত।\nদলিত ইন্ডিয়ান চেম্বার অব কমার্স অ্যান্ড ইন্ড্রাস্টি ইন মহারাষ্ট্রের সভাপতি কাম্বলে বলেন, মহামারি হ্রাস পাওয়া মাত্রই চীনা পণ্য আমদানি ব্যাপকভাবে বেড়ে যাবে। তিনি বিশেবর সবচেয়ে বড় সাপ্লাই চেইনে বিঘ্ন না ঘটানোর জন্য ভারত সরকারের প্রতি আহবান জানান। তিনি বলেন, ভারতকে এই সুযোগ গ্রহণ করতে হবে।\nগত সপ্তাহে ভারতের রিজার্ভ ব্যাংক অব ইন্ডিয়া ঘোষণা করে যে দেশটি তার ইতিহাসে প্রথমবারের মতো প্রায়োগিক মন্দার কবলে পড়ছে। টানা দ্বিতীয় কোয়ার্টারের মতো দেশটির সঙ্কোচন হচ্ছে, এবার হচ্ছে ৮.৬ ভাগ। এশিয়ার তৃতীয় বৃহত্তম অর্থনীতিটিরে এপ্রিল থেকে জুনে সঙ্কোচিত হচ্ছে ২৪ ভাগ।\nএছাড়াও মোদি সম্প্রতি দাবি করেছেন, ভারতের অর্থনীতি পুনরুদ্ধারের পর্যায়ে রয়েছে এবং ২০২৪ সাল নাগাদ তার দেশের অর্থনীতির আকার হবে ৫ ট্রিলিয়ন ডলারের। বর্তমানে তা রয়েছে ২.৮ ট্রিলিয়ন ডলারের। অবশ্য মঙ্গলবার অক্সফোর্ড ইকোনমিক্সের অর্থনৈতিক পূর্বাভাসে বলা হয়েছে, ২০২৫ সাল পর্যন্ত ভারতের প্রবৃদ্ধি ৪.৫ ভাগের মধ্যেই সীমাবদ্ধ থাকবে।\nভারত সরকার অবশ্য এখনো আত্মনির্ভরতার পথেই হাঁটতে দৃঢ়প্রতিজ্ঞ। ভারতকে ছাড়াই ১৫টি দেশ রিজিওন্যাল কম্প্রেহেনসিভ ইকোনমিক প্রগ্রামের (আরসিইপি) সই করার পর ভারতের পররাষ্ট্রমন্ত্রী এস জয়শঙ্কর বলেছেন, তার দেশ আত্মনির্ভরতার দিকে যেতে দৃঢ় প্রতিজ্ঞ।\nভারতের এই নীতির ফলে দেশটির ক্ষুদ্র উদ্যোক্তারা সবচেয়ে বেশি ক্ষতিগ্রস্ত হচ্ছেন। সরকার ২৬৫ বিলিয়ন ডলারের করোনা প্রণোদনার কথা ঘোষণা করলেও এখনো তা উদ্যোক্তাতাদের হাতে আসেনি বলেও তারা জানান।\nআবার মোদি সরকার বারবার শিল্পপতিদের জন্য সহজ, স্বল্প বয়ের ঋণের কথা বললেও দেশটির ব্যাংকিং খাত মারাত্মক চাপের মুখে থাকায় তা কার্যকর করা কঠিন হয়ে পড়েছে।\nদলিত চেম্বার অ্যান্ড কমার্সের কাম্বলে বলেন, সরকারের উচিত স্লোগানগুলো কার্যকর করা। তিনি বলেন, ক্রেতারা দেশীয় জিনিস খুব একটা চায় না। এমনকি ভারতে তৈরীর জন্য বৈশ্বিক ব্র্যান্ডগুলোরও প্রণোদনা দেয়া প্রয়োজন।\nসূত্র : এসসিএমপ\n← এবার শত শত ইমাম-মুসলিম নেতাদের বন্দি করেছে চীন\nসন্ত্রাসী কাজে জড়িত ভারত: পাকিস্তানকে সমর্থন চীনের →


» পিয়াজ রপ্তানিতে ভারতের নিষেধাজ্ঞা প্রত্যাহারBDLAWNEWS.COM\nPosted by: বিডি ল নিউজ অক্টোবর ৬, ২০১৯\tin আন্তর্জাতিক, শীর্ষ সংবাদ, সদ্যপ্রাপ্ত, সর্বশেষ সংবাদ Leaveacomment\nডেস্ক রিপোর্ট: গত ৩০ সেপ্টেম্বর হঠাৎ করেই ভারত পেঁয়াজ রপ্তানি বন্ধ করে দেয়। এরপর দেশের বাজারে লাগামহীনভাবে বাড়তে থাকে পেঁয়াজের দাম। মানভেদে প্রতি কেজি পেঁয়াজের দাম ৩০ থেকে ৪০ টাকা বেড়ে ১২০ থেকে ১৩০ টাকায় পৌঁছে যায়। এতে বিপাকে পড়ে স্বল্প আয়ের মানুষ। তবে বাংলাদেশে পিয়াজ রপ্তানির ওপর নিষেধাজ্ঞা ভারত প্রত্যাহার করে নিয়েছে।\nশনিবার বাংলাদেশের বাণিজ্য সচিব ড. জাফর উদ্দীন দিল্লিতে সাংবাদিকদের জানান, নিষেধাজ্ঞা প্রত্যাহার করায় এবার ভারতের পিয়াজ বাংলাদেশে যাওয়া শুরু হয়েছে। প্রায় ৪০০টি ট্রাকে করে ১০ হাজার টনের বেশি পিয়াজ বাংলাদেশে নিয়ে যাওয়া হচ্ছে। এসব পিয়াজ আমদানির জন্য বাংলাদেশে আগে থেকেই এলসি খোলা হয়েছিল। সেই পিয়াজই ট্রাকগুলো এখন নিয়ে যাচ্ছে।\nতবে এর আগে সরকারের নানা উদ্যোগে পেঁয়াজের দাম কমতে শুরু করেছে। মিয়ানমার থেকে পেঁয়াজ আমদানি করা হয়েছে। পেঁয়াজ এসেছ মিশর ও তুরস্ক থেকেও। রাজধানীর খুচরা বাজারগুলোতে এখন প্রতি কেজি দেশি পেঁয়াজ ৮৫ থেকে ৯৫ টাকা ও আমদানিকৃত পেঁয়াজ ৭৫ থেকে ৮০ টাকায় বিক্রি হচ্ছে। ধারনা করা যাচ্ছে ভারত থেকে ঠিকমত পেঁয়াজ আমদানি করা গেলে খুব শিগগির পেঁয়াজের দাম আরো কমবে।\nএরআগে ভারতের বাজারে পিয়াজের দাম অস্বাভাবিক বেড়ে যাওয়ায় ভারত সরকার আচমকা গত ২৯ সেপ্টেম্বর পিয়াজ রপ্তানি বন্ধ করে দেয়। এতে সমস্যায় পড়ে বাংলাদেশ। এ নিয়ে ভারতে সফররত বাংলাদেশের প্রধানমন্ত্রী শেখ হাসিনা শুক্রবার দিল্লিতে এক অনুষ্ঠানে প্রকাশ্যেই এ নিয়ে অসন্তোষ প্রকাশ করেন। তারপর ভারতের পররাষ্ট্র মন্ত্রণালয়ের মুখপাত্র রভীশ কুমার জানান, বাংলাদেশের এ সমস্যা সমাধানের চেষ্টা করা হচ্ছে।\nভারতের মহারাষ্ট্র প্রদেশের নাসিক থেকেই মূলত পিয়াজ রপ্তানি হয়। সেখানকার ব্যবসায়ীরা এ সিদ্ধান্তে আর্থিক বিপদে পড়েন। সমস্যার প্রতিকারে মহারাষ্ট্রের বিরোধীদলীয় প্রবীণ রাজনীতিক শারদ পাওয়ার বাণিজ্যমন্ত্রী পীযূষ গোয়েলের সঙ্গে কথা বলেন। মহারাষ্ট্রের মুখ্যমন্ত্রী দেবেন্দ্র ফাড়নবীশও কেন্দ্রকে জানান নিষেধাজ্ঞা প্রত্যাহার করার জন্য। মহারাষ্ট্রে ইতিমধ্যেই বিধানসভা নির্বাচন ঘোষণা হয়েছে। এ সময় পিয়াজ ব্যবসায়ীরা বিপদে পড়লে তার রাজনৈতিক প্রভাব বিজেপির বিরুদ্ধে যেতে পারে। পিয়াজ সবসময়ই ভারতের রাজনীতিতে প্রভাব ফেলেছে।\nPrevious: ভারতে ‘পালাতে’ চেয়েছিলেন সম্রাট!\nNext: রিফাত হত্যার ৪ আসামির আত্মসমর্পণ


ডোমারে ফাইজারের টিকা পেল ১৮০০ শিক্ষার্থী\nনীলফামারীর ডোমার উপজেলায় একদিনে মাধ্যমিক স্কুল পর্যায়ে ১২-১৭ বছর বয়সী ১ হাজার ৮০০ শিক্ষাথীকে ফাইজার কোভিড-১৯ প্রথম ডোজ টিকা দেয়া হয়েছে।\nউপজেলা স্বাস্থ্য বিভাগ বুধবার সকাল থেকে বিকেল তিনটা পর্যন্ত শিল্পকলা একাডেমি ভবনে টিকাদান কার্যক্রম পরিচালনা করে।\nটিকা প্রদান কার্যক্রমটি উপজেলা প্রশাসন ও মাধ্যমিক শিক্ষা কর্মকর্তার কার্যালয়ের সহযোগীতায় উপজেলা স্বাস্থ্য কমপ্লেক্স বাস্তবায়ন করে। টিকাদান কেন্দ্রে উপজেলা স্বাস্থ্য ও পরিবার পরিকল্পনা কর্মকর্তা ডা. রায়হান বারীর সার্বিক তত্বাবধানে ১২ জন সিনিয়র স্টাফ নার্স ও ৬ জন স্বেচ্ছাসেবক শিক্ষার্থীদের ফাইজার কোভিড-১৯ টিকা প্রদান করেন। এ সময় উপজেলা স্বাস্থ্য পরিদর্শক ইনচার্জ বেলাল উদ্দিন, এমটিইপিআই হাবিবুর রহমান ও মাধ্যমিক বিদ্যালয়ের শিক্ষকরা টিকাদানে সহযোগিতা করেন।\nউপজেলা স্বাস্থ্য কমপ্লেক্স সূত্রে জানা যায়, গত ৮ জানুয়ারি আনুষ্ঠানিকভাবে বাঁশ গবেষণা কেন্দ্রে টিকাদান কর্মসূচির উদ্বোধন করেন উপজেলা প্রশাসন। ঐ দিনে ২ হাজার ১৪০ জন ও দ্বিতীয় দিনে ৮০০ শিক্ষার্থীকে প্রথম ডোজ টিকা দেওয়া হয়। কার্যক্রমটির তৃতীয় দিনে শিল্পকলা একাডেমিতে ১৮০০ শিক্ষার্থীদের টিকা প্রদানে লক্ষ্যমাত্রা ধরে তা বাস্তবায়ন করা হয়েছে।\nউপজেলা স্বাস্থ্য ও পরিবার পরিকল্পনা কর্মকর্তা ডা. রায়হান বারী জানান, খুব স্বল্প সময়ের মধ্যে উপজেলার মাধ্যমিক স্কুল পর্যায়ে ১২-১৭ বছর বয়সী সব শিক্ষার্থীদের কোভিড -১৯ প্রতিরোধী টিকার আওতায় আনা হবে। তিনি আরো জানান, করোনা ভাইরাসে আক্রান্তের সংখ্যা বৃদ্ধি পাচ্ছে, তাই সবাইকে সচেতন থাকতে হবে ও স্বাস্থ্য বিধি মেনে চলতে হবে।


- চ্যানেল আই অনলাইন ১৭ নভেম্বর, ২০১৯ ১০:১৬\nমণিপুরি মৃদঙ্গের তালে ধানীর আগারগাঁওয়ের মুক্তিযুদ্ধ জাদুঘরে শনিবার থেকে শুরু হয়েছে এগারো দিনব্যাপী বটতলা আন্তর্জাতিক রঙ্গমেলা। সন্ধ্যা সাড়ে ছয়টায় মেলা উদ্বোধন করেন নাট্যজন আতাউর রহমান।\nরঙ্গমেলার উদ্বোধনী পরিবেশনায় মণিপুরি থিয়েটারের শিল্পীরা ঐতিহ্যবাহী মৃদঙ্গের তালে তালে নৃত্য পরিবেশন করেন। ‘ঢাক করতালে বাজুক জীবন’ শিরোনামের পরিবেশনাটির ভাবনা ও পরিকল্পনায় ছিলেন শুভাশিস সিনহা।\nউদ্বোধনী পর্বে প্রধান অতিথি ছিলেন সংস্কৃতি মন্ত্রণালয়ের সচিব ড. মো. আবু হেনা মোস্তফা কামাল। বিশেষ অতিথি ছিলেন তরুণ নাট্যকার- সাধনা আহমেদ, রুমা মোদক ও শুভাশিস সিনহা। সভাপতিত্ব করেন রঙ্গমেলা উদযাপন পর্ষদের আহবায়ক অধ্যাপক মোহাম্মদ শফি।\nবাংলাদেশসহ ভারত, স্পেন, ইরান ও নেপালের নাটক মঞ্চস্থ হবে বটতলা রঙ্গমেলায়। ‘নৃশংস নৈঃশব্দ্য ভেঙে সুনন্দ সাহস জাগুক প্রাণে প্রাণে’- স্লোগান নিয়ে বটতলা আয়োজিত এ রঙ্গমেলা চলবে ২৬ নভেম্বর পর্যন্ত।\nমেলার সমাপনী দিনে আজীবন সম্মাননা প্রদান করা হবে নাট্যব্যক্তিত্ব মামুনুর রশীদকে। এছাড়া আট বিভাগের আট নাট্যজনকে সম্মাননা প্রদান করা হবে। পাশাপাশি মঞ্চে নেপথ্যে কাজ করেন এমন দশজনও পাচ্ছেন সম্মাননা।\nপ্রতিদিন ‘মূল রঙ্গমঞ্চে’ সন্ধ্যা সাড়ে সাতটায় বটতলাসহ বাংলাদেশের ২টি এবং বিদেশের ৮টি দল নাটক পরিবেশন করবে। প্রতিদিন বহিরাঙ্গনে ‘নাদিম মঞ্চে’ মঞ্চস্থ হবে নাটক, গান, কবিতা, মূকাভিনয়, নাচসহ বিভিন্ন আনন্দ আয়োজন, যা মূলত শুরু হবে সন্ধ্যা ৬টায়।\nরঙ্গমেলার সদস্যসচিব ও বটতলার আর্টিস্টিক ডিরেক্টর মোহাম্মদ আলী হায়দার বলেন, ‘এই রঙ্গমেলা সকলের। যে কেউ মেলা প্রাঙ্গণের উন্মুক্ত মঞ্চে এসে নিজেদের করে গান করতে পারে। বিভিন্ন পরিবেশনা নিয়ে অংশ নিতে পারে। এ ছাড়া আমাদের নির্ধারিত অনুষ্ঠান তো থাকছেই। এগার দিনের এই আয়োজনে সবাইকে আমন্ত্রণ জানাই।’\nবটতলা আন্তর্জাতিক রঙ্গমেলালিড বিনোদন\nপরবর্তী পূর্ববর্তী ১ এর ২,৪৩৮


লাগাতার আন্দোলনে জিপি কর্মীরা, আল্টিমেটাম – টেক শহর\nটেক শহর কনটেন্ট কাউন্সিলর : সহকর্মীর চাকরিচ্যুতির প্রতিবাদে লাগাতার আন্দোলন করে যাচ্ছেন জিপি কর্মীরা।\nশনিবার রাজধানীর প্রেসক্লাবের সামনে মানববন্ধন শেষে কর্মীরা সংবাদ সম্মেলন করে রোববার পর্যন্ত সময় দিয়ে আল্টিমেটাম দেয় জিপি কর্তৃপক্ষকে।\nএর মধ্যে সহকর্মী গ্রামীণফোন অ্যামপ্লয়িজ ইউনিয়ন (জিপিইইউ) এর সাধারণ সম্পাদক মিয়া মো. শফিকুর রহমান মাসুদকে চাকরিতে ফিরিয়ে না নিলে সোমবার হতে বৃহত্তর কর্মসূচি দেয়া ঘোষণা দেয় তারা।\nএরআগে বৃহস্পতিবার শ্রম ভবনের সামনে মানবন্ধন ও অবস্থান কর্মসূচি পালন করে কর্মীরা।\nমঙ্গলবার (২৭ অক্টোবর) মিয়া মো. শফিকুর রহমান মাসুদকে চাকরিচ্যুত করার পর ওইদিনই সারাদেশের কর্মীরা ঢাকায় জড়ো হয়। পরদিন বুধবার গ্রামীণফোনের প্রধান কার্যালয়ের সামনে ও ভেতরে দুই শতাধিক কর্মী সমাবেশ ও বিক্ষোভ করেন।\nগ্রামীণফোন কর্মীদের নিবন্ধিত সংগঠন গ্রামীণফোন অ্যামপ্লয়িজ ইউনিয়ন (জিপিইইউ) এর শীর্ষ নেতারা বলছেন, ‘কর্মীদের চাকরি অধিকার নিশ্চিতে কার্যক্রম চালানো’ ইস্যুতে গ্রামীণফোন অ্যামপ্লয়িজ ইউনিয়ন (জিপিইইউ) এর সাধারণ সম্পাদক মিয়া মো. শফিকুর রহমান মাসুদকে চাকরিচ্যুত করেছে গ্রামীণফোন।\nসংবাদ সম্মেলনে জিপিইইউ এর ভারপ্রাপ্ত সভাপতি ফজলুল হক বলেন, কর্মীদের চাকরিচ্যুত করার ক্ষেত্রে মিয়া মো. শফিকুর রহমান মাসুদকে প্রধান বাধা মনে করে গ্রামীণফোন। তাই তাকেই চাকরিচ্যুত করা হয়েছে যেন অন্য কেউ আর প্রতিবাদের সাহস না পায়।\n‘রোববারের মধ্যে যদি গ্রামীণফোন চাকরি ফিরিয়ে না দেয় তাহলে সোমবার হতে সারাদেশে বৃহত্তর আন্দোলন কর্মসূচি দেয়া হবে’ সংবাদ সম্মেলনে বলছিলেন তিনি।\nরিভিউ আপিল : ৫৭৫ কোটি টাকা দিতে চায় জিপি


কংগ্রেসের প্রার্থী হচ্ছেন কারিনা কাপুর? – Daily Somoyer Dak\nপ্রচ্ছদ > বিনোদন > কংগ্রেসের প্রার্থী হচ্ছেন কারিনা কাপুর?\nবিনোদন ডেস্ক : এবার রাজনীতিতে আসছেন বলিউডের জনপ্রিয় অভিনেত্রী কারিনা কাপুর খান। এরই মধ্যে বিধানসভা নির্বাচনে বিজেপিকে পরাজিত করে মধ্যপ্রদেশের দখল নিয়েছে কংগ্রেস।\nপ্রকাশিত : 5:21 pm, জানুয়ারি ২১, ২০১৯


ফরেক্স বিগেনার টু প্রফেশনাল ট্রেডিং বই, শ্রেষ্ঠ বাইনারি বিকল্প ব্রোকার\nজানুয়ারী 28, 2019 বাইনারি অপশন ট্রেডিং জন্য রোবট লেখক তানিয়া মৈত্র 22766 দর্শকরা\nআমরা সামগ্রীগুলির নামের পরিবর্তে খাদ্য সরঞ্জামটিগুলির আইকনগুলিও যুক্ত করেছি। এবং কাঠ এবং সময় একক সেকেন্ড (ফরেক্স বিগেনার টু প্রফেশনাল ট্রেডিং বই নীচে স্ক্রিনশট দেখুন)।\nমাধ্যমে জেনারেল (অব.) ইস্কান্দার মির্জা পাকিস্তানের রাষ্ট্রপতির পদ দখল করে৯২-ক ধারা জারি করে যুক্তফ্রন্টের ফরেক্স বিগেনার টু প্রফেশনাল ট্রেডিং বই মন্ত্রীসভা বাতিল করে দেন। কিন্তু অল্প কিছুদিনের মধ্যেই ইস্কান্দার মির্জার হাত থেকে শক্তির মাধ্যমে ক্ষমতা দখল করেন সেনানয়ক আইয়ুব খান। এ সময় অর্থাৎ ১৯৫৮ সালে সামরিক অভ্যুত্থানের পর সামরিক জান্তা কর্তৃক শেখ মুজিবুর রহমান এবং অন্যান্য অনেক নেতাসহ মনসুর আলী কারাগারে বন্দি হন। তবে হাইকোর্টের রায়ের মাধ্যমে নির্দোষ প্রমানিত হয়ে ১৯৫৯ সালের শেষের দিকে মুক্তিলাভ করেন। বড় বিনিয়োগ কোনো ব্যবসার একটি ফটোগ্রাফার এর পরিষেবাদি - ব্যবসায়িক ধারণা № 22\nস্টাফ রিপোর্টার : আগামী ২০১৭-১৮ অর্থবছরের প্রস্তাবিত বাজেটে বিকল্প অর্থায়ন তহবিল ব্যবস্থাপকদের ওপর ধার্য করা ৩৫ শতাংশ করপোরেট ট্যাক্স মওকুফের দাবি জানিয়েছে ভেঞ্চার ক্যাপিটাল অ্যান্ড প্রাইভেট অ্যাসোসিয়েশন অব বাংলাদেশ (ভিসিপিইএবি)। রোববার রাজধানীর কৃষিবিদ ইনস্টিটিউট মিলনায়তনে এক সংবাদ সম্মেলনে প্রতিষ্ঠানটি এই দাবি জানায়। সংবাদ সম্মেলনে নতুন এ অ্যাসোসিয়েশনের সভাপতি শামীম আহসান বলেন, সরকার বিকল্প বিনিয়োগ ব্যবস্থাকে… Keep Reading\n1. পেটী । ডবল ডেকেছি, এবং বলেছেন যে আপনি বিশ্বাস করেন যে সম্পদ দিক যার মাধ্যমে আপনি ডবল তাদের বিনিয়োগ অবস্থান খোলা সরানো হবে। এই কৌশলের লোকসান দেয় মানুষ লোহা শৃঙ্খলা, অথবা কিছু অভিজ্ঞতা হবে না। কিন্তু একটু অনুশীলন সঙ্গে আপনি অন্তত শূন্য যেতে পারেন এবং একটি ক্ষতি নেই। এটিকে আরও গ্রহণ করতে, সংকেতগুলিকে বোঝা দরকার যে অন্য কোনও ট্রেডিং অ্যালগো নৈবেদ্যগুলি যেমন এক ব্লককেনের সাথে সেট আপ করা যায় না যেমনটি কোনও ট্রেডিং কৌশল প্রদান করতে ব্যবহৃত হয় ক্লায়েন্টের সংখ্যা বা মূলত প্রান্তিক আর্থিক পরিষেবা বাজারে আবর্তিত রোবো-অ্যাডভাইজার পদ্ধতির পদ্ধতিতে ক্লায়েন্টের ঝুঁকির ঝুঁকির উপর নির্ভর করে সম্ভবত একটি মুষ্টিমেয় কৌশল। অথবা সম্ভবত একটি প্লাটফর্ম আপনাকে বিকাশ এবং পরীক্ষার কৌশল দেয় কিন্তু একটি সেট আপ যা এটি ব্যবহার করার জন্য এত কঠিন হয় গড় ব্যবসায়ী জন্য এন্ট্রি একটি বাধা প্রতিনিধিত্ব করে\n৩. "লিভারেজ" এর পাঠ্যপুস্তক সংজ্ঞাটি আপনার নিজের অর্থের কোনও বা খুব কম অর্থ ব্যবহার করে বিপুল পরিমাণ অর্থ নিয়ন্ত্রণ করার ক্ষমতা রাখে না কিন্তু বাকিগুলি ধার করে। ‘সুকান্ত সাহা’ নামীয় একজন সবচেয়ে বেশি মন্তব্য দেছেন আমারে -ফ্রম দ্য ডে ওয়ান, হয়েন মন্তব্য হেজ বিন স্টার্টেড। আর এখানে লেখালেখিতে প্ররোচিত করেছেন ‘কাজী শহীদ শওকত’ নামীয় একজন ।আমি তেনাদের কী ক্ষতি করেছিলাম –জানিনা বাই!\nসেবা তথ্য - ক্লায়েন্টের সাথে যে কোনও অ-জনসাধারণের তথ্য, তার বিনিয়োগ লক্ষ্য এবং পরিকল্পনা, যা প্রধানত এই ধরনের তথ্য সহ তাদের অফিসিয়াল অবস্থান, কাজের দায়িত্ব বা চুক্তির মাধ্যমে ফরেক্স বিগেনার টু প্রফেশনাল ট্রেডিং বই ক্লায়েন্টের সাথে প্রবেশ করে। Currency Correlation (কারেন্সি কোরিলেশন) কি? কিভাবে ট্রেডিংয়ে ব্যবহার করবেন?\n৪. নাটোর ও গাইবান্ধায় ইনডোর স্টেডিয়াম নির্মাণ (৬ কোটি ৬৩ লাখ টাকার প্রকল্প)। খান সাহেব, একঠো কনোসটেবোলকো ওপর মেঁ বোলাইয়ে, বলল মুখার্জি । জনৈক কন্সটেবল এলে তার হাতে তুলে দিতে থাকল, সম্ভবত যা যা চাই।\nখরগোশ, খরগোশ, zayushka, Zaya, এমনকি একটি খরগোশ ভারতের মহাকাশ গবেষণা সংস্থা ইসরো ১৫ ফেব্রুয়ারি ‘পোলার স্যাটেলাইট লঞ্চ ভেহিকল’ বা পিএসএলভি সি-৩৭ রকেটে করে সফলভাবে একসঙ্গে ১০৪টি কৃত্রিম উপগ্রহ উৎক্ষেপণ করে, যা একটি রেকর্ড৷ এর আগে একটি রকেটে করে একসঙ্গে এতগুলো উপগ্রহ মহাকাশে প্রেরণের ঘটনা ঘটেনি৷\nপাটকলসমুহে ফরেক্স বিগেনার টু প্রফেশনাল ট্রেডিং বই উৎপাদন পর্যায়ে পণ্যের মান নিয়ন্ত্রণ, পণ্যের মান নিশ্চিতকরণ এবং পরামর্শ ও সহায়তা প্রদান। প্রথমত, লিঙ্ক একটি বিভ্রান্তিকর কাগজে যায় যা একটি তাত্ত্বিক "সেক্স আসক্তি" মডেল প্রস্তাব করে যা শুধু আয়নাতে ঘটে সাধারণ শৃঙ্গাকার অনুভূতি যৌন নিদর্শন, deed করছেন, এবং শৃঙ্গাকার বোধ না। মডেলটি।\nউদাহরণস্বরূপ, বিদ্যমান ব্যবসার স্কেল উপর ভিত্তি করে বিস্তার উদ্যোগের জন্য সবচেয়ে মৌলিক এবং স্থিতিশীল বৃদ্ধি পদ্ধতি। কিন্তু যখন বসের কাছে আসে, তখন প্রায় কেউই বেশি গ্রাহক বিকাশ করতে চায় না, আরো অর্ডার পেতে এবং কোম্পানিটিকে বড় এবং বড় করতে চায়। আপনি ভাগ্যবান, মূল্য বৃদ্ধি চক্র সঙ্গে ধরা, এটা আরও ভাল হবে। যদিও, মুদ্রণ বৃত্তের জন্য, প্রতি বছর মূল্য হ্রাস পেয়েছে, এবং দাম বৃদ্ধি বিরল। এভাবেই একটা সবার জন্য সমান সুবিধাযুক্ত একটা সিস্টেমে এবং সকলের অংশগ্রহণে নতুন কারেন্সি বা বিটকয়েন তৈরি হয়। কেউ বিটকয়েন কিনতে চাইলে সে মাইনারদের থেকে সরাসরি কিনতে পারে কিংবা বিটকয়েন কেনাবেচার জন্য সাইট আছে সেখান থেকেও কিনতে পারে।\nদাসত্ব বলেছেন: আরেকটা কথা, ১টা ছুতা বের করে মাইনাস দিসেন, মনের সাধ মিটসে, এখন আর নতুন করে সুশীল হতে আসবেন না দয়া করে! সংস্থার কাঠামো, স্টাফিং টেবিল ফরেক্স বিগেনার টু প্রফেশনাল ট্রেডিং বই এবং কর্মীদের নীতিগুলি (লেভেল 3) পরিকল্পনা - এন্টারপ্রাইজের কর্পোরেট কাঠামোর সৃষ্টি এবং রক্ষণাবেক্ষণ বা কোন জটিলতা ধারণ করা; - একাধিক আধিপত্য কাঠামো সমর্থন কর্মীদের একত্রিত: সাংগঠনিক, কার্যকরী, প্রকল্প, বাজেট; - রক্ষণাবেক্ষণ এবং পরিকল্পনা কর্মী (এসআর); - ইত্যাদি একাধিক অনুক্রমিক কাঠামোর জন্য সমর্থন (স্তর 4) - নতুন ধরনের কাঠামো যোগ করা; - বিদ্যমান ধরনের সম্পাদনা; - কাঠামো নিদর্শন তৈরি; - পরিবর্তন ইতিহাস রাখা।


Fake Vaccine Row: লক্ষ লক্ষ টাকা প্রতারণা! দেবাঞ্জনের বিরুদ্ধে আরও ৩ অভিযোগ থানায়, গ্রেফতার ৩ সহযোগীও | Bangla Tweet\nHome/Uncategorized/Fake Vaccine Row: লক্ষ লক্ষ টাকা প্রতারণা! দেবাঞ্জনের বিরুদ্ধে আরও ৩ অভিযোগ থানায়, গ্রেফতার ৩ সহযোগীও\nA.. June 26, 2021 Uncategorized, রাজনীতি, সারাদেশ Leaveacomment\nকরোনা টিকা দেওয়ার নাম করে মানুষের জীবন নিয়ে ছিনিমিনি খেলার অভিযোগ তাঁর বিরুদ্ধে। কিন্তু দেবাঞ্জন দেবের বিরুদ্ধে আরও মারাত্মক সব অভিযোগ উঠে আসছে, যার মধ্যে রয়েছে প্রতারণা এবং জালিয়াতিও। সরকারি বরাত পাইয়ে দেওয়ার নাম করে একাধিক ব্যক্তির কাছ থেকে লক্ষ লক্ষ টাকা হাতানোর অভিযোগ তাঁর বিরুদ্ধে। সেই নিয়ে কসবা থানায় আরও তিনটি অভিযোগ দায়ের হল দেবাঞ্জনের বিরুদ্ধে।\nভুয়ো টিকা-কাণ্ডে দেবাঞ্জনের বিরুদ্ধে অনিচ্ছাকৃত খুনের মামলা দায়ের করতে নির্দেশ দিয়েছেন মুখ্যমন্ত্রী মমতা বন্দ্যোপাধ্যায়। তার মধ্যেই কসবা থানায় আরও তিনটি অভিযোগ জমা পড়েছে তাঁর বিরুদ্ধে। একটি বেসরকারি সংস্থা জানিয়েছে, তাদের ১৭২ জন কর্মীকে টিকা দেওয়ার দায়িত্ব নিয়েছিলেন দেবাঞ্জন। সেই বাবদ সংস্থার তরফে ১ লক্ষ ২০ হাজার টাকা দেওয়া হয় তাঁকে।\nনির্মাণকার্যে যুক্ত পেশায় এক ঠিকাদার পুলিশকে জানিয়েছেন, স্টেডিয়াম নির্মাণের বরাত পাইয়ে দেওয়ার নাম করে তাঁর কাছ থেকে ৯০ লক্ষ টাকা হাতিয়ে নেন দেবাঞ্জন। এছাড়া, একটি ওষুধ প্রস্তুতকারক সংস্থাও দেবাঞ্জনের বিরুদ্ধে অভিযোগ দায়ের করেছে। তাদের দাবি, সরকারি বরাত পাইয়ে দেওয়ার নাম করে তাদের কাছ থেকে ৪ লক্ষ টাকা নিয়েছিলেন দেবাঞ্জন।\nঅন্য দিকে, ভুয়ো টিকা-কাণ্ডে সুশান্ত দাস, রবিন শিকদার এবং শান্তনু মান্না নামে দেবাঞ্জনের আরও তিন সহযোগীকে গ্রেফতার করেছে পুলিশ। এঁদের মধ্যে সুশান্ত এবং রবিন কলকাতা পুরসভার আধিকারিক সেজে সই করেছিলেন। যার সূত্রে দেবাঞ্জন ব্যাঙ্কে ভুয়ো অ্যাকাউন্ট খুলেছিলেন বলে জানিয়েছে পুলিশ। শান্তনু ভুয়ো টিকার শিবির খুলতে দেবাঞ্জনকে সহযোগিতা করতেন।\nPrevious ‘এক ঘণ্টা অ্যাকাউন্ট ব্যবহার করতে দেয়নি টুইটার’, বিস্ফোরক অভিযোগ তথ্যপ্রযুক্তি মন্ত্রীর\nNext Mimi Chakraborty: ডিহাইড্রেশনে ভুগছেন, নামল রক্তচাপ, ভোরে চিকিৎসক ডাকতে বাধ্য হলেন অসুস্থ মিমি


Dr Khondaker Golam Moazzem on capital machinery - Centre for Policy Dialogue (CPD)\nJul28\tDr Khondaker Golam Moazzem on capital machinery\nCPD in the Media, Khondaker Golam Moazzem0comments\tPublished in Kaler Kantho on Tuesday, 28 July 2015.\nবিনিয়োগ মন্দায়ও মূলধনী যন্ত্রপাতি আমদানি বাড়ছে\nবিনিয়োগ স্থবিরতার মধ্যেও দুই অর্থবছর ধরে শিল্প-কারখানার মূলধনী যন্ত্রপাতি আমদানি বাড়ছে। এর মধ্যে বিদায়ী ২০১৪-১৫ অর্থবছরের জুলাই থেকে মে পর্যন্ত দেশে মূলধনী যন্ত্রপাতি আমদানি ঋণপত্র (এলসি) খোলায় ১৫.১৯ শতাংশ এবং নিষ্পত্তিতে ২০.৭৬ শতাংশ প্রবৃদ্ধি হয়েছে। এর আগের অর্থবছরে (২০১৩-১৪) মূলধনী যন্ত্রপাতি আমদানিতে এলসি খোলায় প্রবৃদ্ধি ছিল ৩৫.৮৮ শতাংশ, নিষ্পত্তিতে ছিল ১৮.৯৫ শতাংশ।\nএরও আগের অর্থবছরে (২০১২-১৩) মূলধনী যন্ত্রপাতি আমদানির ঋণপত্র খোলায় প্রবৃদ্ধি ছিল ৩০.৩৯ শতাংশ। কিন্তু ঋণপত্র নিষ্পত্তিতে ছিল ১৫.৮৫ শতাংশ ঋণাত্মক প্রবৃদ্ধি। অর্থাৎ ২০১২-১৩ অর্থবছরে আগের অর্থবছরের চেয়ে ১৫.৮৫ শতাংশ ঋণপত্র কম নিষ্পত্তি হয়েছিল। বাংলাদেশ ব্যাংকের হালনাগাদ করা পরিসংখ্যান থেকে এ তথ্য জানা গেছে।\nতথ্য ঘেঁটে দেখা যায়, সদ্য বিদায়ী অর্থবছরের প্রথম ১১ মাসে (জুলাই থেকে মে পর্যন্ত) দেশের ব্যাংকগুলোতে শিল্প-কারখানার মূলধনী যন্ত্রপাতি আমদানির উদ্দেশ্যে ৩৮৭ কোটি ২০ লাখ ডলারের ঋণপত্র খোলা হয়েছে। নিষ্পত্তি হয়েছে ২৭৬ কোটি ৪২ লাখ ডলারের ঋণপত্র। এর আগের (২০১৩-১৪) অর্থবছরের একই সময়ে ঋণপত্র খোলা হয়েছিল ৩৩৬ কোটি ১৫ লাখ ডলারের এবং নিষ্পত্তি হয়েছিল ২২৮ কোটি ৮৯ লাখ ডলারের ঋণপত্র।\nদেশে দেড়-দুই বছর ধরে রাজনৈতিক অস্থিরতাসহ নানা কারণে বিনিয়োগে স্থবিরতা দেখা দিয়েছিল। উদ্যোক্তারা ব্যাংক থেকে ঋণ নেওয়া কমিয়ে দিয়েছিলেন। ব্যাংকগুলোর কাছে বিপুল পরিমাণ অর্থ অলস পড়েছিল। এমন পরিস্থিতির মধ্যেও দুই অর্থবছর ধরে মূলধনী যন্ত্রপাতি আমদানি বেড়েছে। মূলধনী যন্ত্রপাতির আমদানি প্রবৃদ্ধিতে অর্থপাচার হয়ে যাচ্ছে কি না, সন্দেহ দেখা দিয়েছে।\nতথ্য ঘেঁটে দেখা যায়, ২০১৩-১৪ অর্থবছরে মূলধনী যন্ত্রপাতি আমদানিতে ৩৮৭ কোটি ৮১ লাখ ডলারের ঋণপত্র খোলা হয়েছিল। নিষ্পত্তি হয়েছিল ২৫১ কোটি ৩৮ লাখ ডলারের। আর ২০১২-১৩ অর্থবছরে মূলধনী যন্ত্রপাতি আমদানিতে ২৮৫ কোটি ৪২ লাখ ডলারের ঋণপত্র খোলা হয়। নিষ্পত্তি হয় ২১১ কোটি ৭১ লাখ ডলারের ঋণপত্র। বাংলাদেশ ব্যাংকের তথ্য অনুযায়ী, বিদায়ী অর্থবছরের জুলাই থেকে মে পর্যন্ত সময়ে বেসরকারি খাতে ঋণের প্রবৃদ্ধি ১০.৬৮ শতাংশ। ২০১৩-১৪ অর্থবছরের পুরো সময় বেসরকারি খাতের ঋণ প্রবৃদ্ধি ছিল ১২.২৭ শতাংশ। ঋণ প্রবৃদ্ধির এই হার বিনিয়োগের স্থবিরতা রয়েছে এমনটা বোঝায়।\nসাবেক গভর্নর ড. সালেহউদ্দিন আহমেদ বলেন, এটা একটু ভালো করে খতিয়ে দেখা দরকার। কেননা মূলধনী যন্ত্রপাতি আমদানির তুলনায় উৎপাদন বাড়েনি। অনেক সময় ওভার ইনভয়েসিংয়ের মাধ্যমে টাকা সরিয়ে নিয়ে যায়। আবার অনেক সময় পুরনো মেশিন কিনে আনে। এসবের মাধ্যমে টাকা পাচার হচ্ছে কি না, তা খতিয়ে দেখা দরকার। বাংলাদেশ ব্যাংক একা এটা পারবে না। এর জন্য কাস্টমস ও রাজস্ব বোর্ডের সহযোগিতা নিতে হবে।\nবেসরকারি গবেষণা সংস্থা সেন্টার ফর পলিসি ডায়ালগের (সিপিডি) অতিরিক্ত গবেষণা পরিচালক ড. খন্দকার গোলাম মোয়াজ্জেমও বিষয়টি খতিয়ে দেখার দরকার বলে মনে করেন। তিনি বলেন, ‘আমরা সিপিডি থেকে পর্যালোচনা করে দেখেছি মূলধনী যন্ত্রপাতি আমদানির কোন কোন ক্ষেত্রে অনেক বেশি প্রবৃদ্ধি। এখানে বেশি মূল্য দেখানো হচ্ছে কি না, তা খতিয়ে দেখা দরকার। এ ধরনের অর্থপাচারের প্রবণতা নেই তা বলা যাবে না।’\nঅর্থনীতি বিশ্লেষকরা বলছেন মূলধনী যন্ত্রপাতি আমদানি বাড়ার ফলে বাণিজ্য ঘাটতিও বেড়ে যাচ্ছে। বাংলাদেশ ব্যাংকের হালনাগাদ করা লেনদেন ভারসাম্য সারণি থেকে দেখা যায়, বিদায়ী অর্থবছরের প্রথম ১১ মাসে আমদানির পেছনে ব্যয় হয়েছে তিন হাজার ৭২২ কোটি ৭০ লাখ ডলার। অন্যদিকে রপ্তানি থেকে আয় হয়েছে দুই হাজার ৭৭৬ কোটি ৩০ লাখ ডলার। আমদানির তুলনায় রপ্তানি কম হওয়ায় পণ্য বাণিজ্য ঘাটতি দাঁড়ায় ৯৪৬ কোটি ৪০ লাখ ডলার।\nজুনে স্থানীয় বিনিয়োগের নিবন্ধন প্রস্তাবও তুলনামূলক কমেছে। জুনে স্থানীয় বিনিয়োগের নিবন্ধন প্রস্তাব এসেছে সাত হাজার ৫১০ কোটি ৭৩ লাখ ৯১ হাজার টাকা, যা এপ্রিল মাসের চেয়ে আট হাজার ২১৮ কোটি ৪৫ লাখ ৫২ হাজার টাকা কম। আর মে মাসের চেয়ে তা ৯৮০ কোটি ৬৬ লাখ ৮০ হাজার টাকা কম।\nTags Bangladesh Economy Capital Flight Capital Machinery Import Trade\t0 Comments


বিকাশের মাধ্যমে ডোমেইন কিনতে পারি ? - আমাদের প্রযুক্তি\nবিকাশের মাধ্যমে ডোমেইন কিনতে পারি ?\nPost by raihan_tusher » Tue Jan 07, 2014 4:56 pm\nআমি একটি নিজস্ব ওয়েবসাইট তৈরি করতে চাই। আপনাদের কারও জানা কোন ওয়েবসাইট আছে যেখানে বিকাশ একাউন্ট দিয়ে সস্তায় ভাল bandwidth এবং storage এর ডোমেইন কিনতে পারি। যদি অন্য কোন সহজ উপায় থাকে তাহলে জানাবেন ।\nRe: বিকাশের মাধ্যমে ডোমেইন কিনতে পারি ?\nPost by tophostingbd » Fri Jan 17, 2014 8:03 am\nযে হেতু আপনি বিকাশের মাধ্যমে টাকা পে করবেন তেমনী একটি সাইট দিচ্ছি যাহারা বিকাশের মাধ্যমে পেমেন্ট নেয় এমনি একটি হোসটিং কোম্পানী www.tophostingbd.com এখানে গিয়ে চেক ডোমেইন অপসন আছে এখানে ক্লিক করে আপনার একটা একাউন্ট তৈরী করুন এবং আপনার পছন্দের ডোমেইন টি খুজুন এর আপনাকে কিছু কাজ সম্পন্ন করতে হবে ডোমেইন এ্র্যাকটিভ করতে সাইটের এ্যাডমিনের সাথে যোগা যোগ করুন।\nPost by raihan_tusher » Fri Jan 17, 2014 6:07 pm\nJoined: Mon Jan 20, 2014 11:30 pm\nPost by আনোয়ার হোসেন » Mon Jan 20, 2014 11:42 pm\nঅবশ্যই পারেন। যদি যিনি ডোমেইন দেবেন, তিনি বিকাশের মাধ্যমে টাকা গ্রহণ করতে পারেন। বাংলাদেশি এমন কিছু কোম্পানি আছে, যারা বিকাশের মাধ্যমে টাকা গ্রহণ করে এবং আপনার ডোমেইনটি কিনে দেয়।\nPost by habib tuhin » Fri Nov 20, 2015 6:39 pm\nদেশি কোম্পানিতে যোগাযোগ করেন।


প্রসঙ্গ চন্দ্রিমা উদ্যানে জিয়াউর রহমানের কবর\nআইন বিচার ও সংসদ বিষয়কমন্ত্রী আনিসুল হক বলেছেন, ১৯৭৫ সালের ১৫ আগস্ট বঙ্গবন্ধু শেখ মুজিবুর রহমান হত্যাকান্ডের পর আওয়ামী লীগ নেতারা একটিমাত্র ডাকের জন্য অপেক্ষায় ছিলেন। কিন্তু সেই ডাক বা আহ্বান তারা পাননি। তিনি আরো বলেন, জিয়াউর রহমান বিনা ভোটে প্রেসিডেন্ট হয়ে বাংলাদেশের স্বাধীনতা বিরোধীদের নিয়ে সরকার গঠন করেছিলেন। তিনি যে প্রকৃত মুক্তিযোদ্ধা নন- সেটা তার কাজেই প্রমাণিত হয়েছে।\nবাংলাদেশ আওয়ামী লীগের তথ্য ও গবেষণা উপকমিটি আয়োজিত এক ওয়েবিনারে প্রধান আলোচক হিসেবে তিনি একথা বলেন। গত রোববার রাতে ‘স্বপরিবারে জাতির পিতার হত্যাকান্ডের মূল ষড়যন্ত্রকারী ও সুবিধাভোগী কারা’ শীর্ষক এই ওয়েবিনার অনুষ্ঠিত হয়।\nআইনমন্ত্রী বলেন, জিয়াউর রহমান বিনা ভোটে প্রেসিডেন্ট হয়ে বাংলাদেশের স্বাধীনতা বিরোধীদের নিয়ে সরকার গঠন করেছিলেন। তিনি যে প্রকৃত মুক্তিযোদ্ধা নন- সেটা তার কাজেই প্রমাণিত হয়েছে। তিনি বলেন, বঙ্গবন্ধু হত্যাকান্ডের ষড়যন্ত্রকারীদের চিহ্নিত করতে একটি কমিশন গঠন করা হলে, সে কমিশন যে মতামত দেবে তা ইতিহাসে গুরুত্ব পাবে। সেজন্য ষড়যন্ত্রকারীদের চিহ্নিত করতে একটি নিরপেক্ষ কমিশন গঠন করে তার মাধ্যমে আজকের কথাগুলো ‘ফরমালাইজড’ করে নতুন প্রজন্মের জন্য রেখে যেতে হবে।\nআওয়ামী লীগের উপদেষ্টা মন্ডলির সদস্য ড. মশিউর রহমানের সভাপতিত্বে অনুষ্ঠিত ওয়েবিনারে বিচারপতি সামসুদ্দিন চৌধুরী মানিক, আওয়ামী লীগের প্রচার সম্পাদক ড. আব্দুস সোবহান গোলাপ এমপি, আওয়ামী লীগের তথ্য ও গবেষণা সম্পাদক ড. সেলিম মাহমুদ, মেজর জেনারেল (অব.) মোহাম্মদ আলী শিকদার, অধ্যাপক ড. দেলোয়ার হোসেন প্রমুখ বক্তব্য রাখেন।\nঘটনাপ্রবাহ: আইন বিচার ও সংসদ বিষয়কমন্ত্রী আনিসুল হক


কামালের মান ভাঙাতে বসছে ঐক্যফ্রন্ট\nপ্রকাশিত: ২২ নভেম্বর ২০১৮ বৃহস্পতিবার, ১২:০১ পিএম\nড. কামাল হোসেনের নেতৃত্বে গত অক্টোবরে জাতীয় ঐক্যফ্রন্ট গঠিত হয়। বিএনপি এই জোটের মূল দল হওয়া সত্ত্বেও ঐক্যফ্রন্টের আহ্বায়ক করা হয় গণফোরাম সভাপতি ড. কামাল হোসেনকে। দীর্ঘদিন ধরে নেতৃত্বের সংকটে থাকা বিএনপি মূলত নেতা খুঁজতে ড. কামাল হোসেনের দ্বারস্থ হয়েছিল। কারান্তরীণ চেয়ারপারসন খালেদা জিয়া এবং লন্ডনে পলাতক ভারপ্রাপ্ত চেয়ারম্যান তারেক জিয়ার বিকল্প হিসেবে বিএনপির সামনে তখন আবির্ভূত হয়েছিলেন ড. কামাল হোসেন। কিন্তু সাম্প্রতিক সময়ে বিএনপির বিভিন্ন কর্মকাণ্ডে অসন্তুষ্ট হয়ে নির্বাচন করবেন না বলে সিদ্ধান্ত নিয়েছেন তিনি।\nআসন্ন সংসদ নির্বাচনে জাতীয় ঐক্যফ্রন্ট ধানের শীষ প্রতীক নিয়ে নির্বাচন করবে। কিন্তু সমস্যা হচ্ছে, ঐক্যফ্রন্ট যদি ধানের শীষ প্রতীক নিয়ে নির্বাচন করে তাহলে ড. কামাল হোসেন ভোটে দাঁড়াবেন না বলে সাফ জানিয়ে দিয়েছেন। ড. কামালের এই অভিমানের পেছনে বেশ কয়েকটি কারণ রয়েছে যার মধ্যে অন্যতম হচ্ছে বিএনপির মনোনয়ন নির্ধারণের প্রক্রিয়া। প্রথমে ঠিক করা হয়েছিল, বিএনপি দলীয় প্রার্থীদের মনোনয়ন নির্ধারণ করবে ঐক্যফ্রন্টগতভাবে। কিন্তু ঐক্যফ্রন্টগতভাবে না করে বিএনপি একাই নিজেদের প্রার্থীদের মনোনয়ন চূড়ান্ত করে ফেলেছে যা ড. কামাল হোসেন পছন্দ করেননি। এছাড়া আসন্ন নির্বাচনে ঐক্যফ্রন্ট কত আসন পাবে বা ঐক্যফ্রন্টের কোন প্রার্থী কোন আসনে মনোনয়ন পাবেন তা এখন পর্যন্ত নির্ধারিত না হওয়ায় ড. কামাল অনেক অসন্তুষ্ট বলে জানা গেছে।\nতবে ঐক্যফ্রন্ট সূত্রে জানা গেছে, ড. কামালের অভিমানের মূল কারণ বিএনপির মনোনয়ন কার্যাবলীতে তারেক জিয়ার উপস্থিতি। ঐক্যফ্রন্ট গঠনের সময় কথা হয়েছিল, তারেক জিয়া নির্বাচনী প্রক্রিয়ার মধ্যে থাকবেন না। কিন্তু ঐক্যফ্রন্ট গঠনের কিছুদিনের মধ্যেই তারেক বিএনপির নেতৃত্ব নিজের হাতে তুলে নেন। এমনকি স্কাইপের মাধ্যমে তিনি লন্ডনে বসে বিএনপির মনোনয়ন প্রত্যাশীদের সাক্ষাৎকারও নিয়েছেন। এ ঘটনায় ড. কামাল তীব্র ক্ষোভ প্রকাশ করেন যা ঐক্যফ্রন্টের একাধিক নেতা নিশ্চিত করেছেন। এরপরই ড. কামাল ঘোষণা দেন, তিনি নির্বাচন করবেন না।\nজানা গেছে, ড. কামালের মান ভাঙাতে এবং তাঁকে নির্বাচনে অংশগ্রহণ করতে রাজি করাতে জাতীয় ঐক্যফ্রন্টের নেতারা আজ বৃহস্পতিবার বিকেলে বৈঠকে বসবেন। ঐক্যফ্রন্ট নেতাদের সিদ্ধান্ত অনুযায়ী, ঢাকার গুলশান অথবা ধানমন্ডির আসনটি ড. কামাল হোসেনের জন্য রাখা হবে। মান ভাঙাতে ড. কামালকে অনুরোধ করে বলা হবে, তাঁকে কিছুই করতে হবে না, তিনি শুধু নির্বাচনে দাঁড়াবেন। নির্বাচনের সব দায়িত্ব নেবে বিএনপি ও ঐক্যফ্রন্টের নেতারা।\nবিষয়: ড.-কামাল-হোসেন , ঐক্যফ্রন্ট\nতারেকের ‘শপথ’ কর্মসূচিতে বিব্রত নেতারা\nহেভিওয়েট প্রার্থীদের লড়াই: নোয়াখালী- ৫ আসন\nএখনই প্রার্থীর নাম ঘোষণা করবে না বিএনপি


আবারও আলোচনায় দুই হাতে বল করা কামিন্ডু\nHome আন্তর্জাতিক ক্রিকেট শ্রীলঙ্কা আবারও আলোচনায় দুই হাতে বল করা কামিন্ডু\nবিচিত্র অ্যাকশনে বল করা বোলার আবিষ্কার করা যেন শ্রীলঙ্কার আবশ্যকীয় কাজ। এবার দলটি ‘বড় মঞ্চে’র সামনে এনেছে দুই হাতে বল করতে পারা এক বোলারকে। তার নাম কামিন্ডু মেন্ডিস। শ্রীলঙ্কান এই স্পিনার সমান দক্ষতায় বল করতে পারেন দুই হাতেই!\nকামিন্ডু নতুন করে আলোচনায় এসেছেন ইংল্যান্ড ও শ্রীলঙ্কান বোর্ড একাদশের মধ্যকার একদিনের প্রস্তুতি ম্যাচে স্বাগতিকদের হয়ে দুই হাত ঘুরিয়ে। বাঁহাতি ব্যাটসম্যান হিসেবে ৬১ রান করার পর বল হাতে করেছেন ৮ ওভার। মজার বিষয়, এই ৮ ওভারে ব্যবহার করেছেন নিজের দুটি হাতকেই!\nকামিন্ডু শ্রীলঙ্কার জাতীয় দলে সুযোগ পাওয়ার কাছাকাছি রয়েছেন- এমনটা বলে যেতেই পারে। ইতোমধ্যে স্বীকৃত ক্রিকেটে বল হাতে চমক দেখিয়ে নামডাক কুড়িয়েছেন। এবার তো বল করলেন জাতীয় কোনো দলের বিপক্ষেই। দলকে ব্রেকথ্রু এনে দিতে তার মত বোলারের জুড়ি নেই। যেকোনো দলের জন্যই কামিন্ডুর বৈশিষ্ট্যধারী বোলার হতে পারেন বড় অস্ত্র।\nকামিন্ডু আলোচনায় এসেছিলেন এর আগে আরও একবার, ২০১৬ সালে বাংলাদেশে অনুষ্ঠিত অনূর্ধ্ব-১৯ বিশ্বকাপে। ঐ আসরে গ্রুপ পর্বের খেলায় পাকিস্তানের বিপক্ষে প্রথমে দুই হাতে বল করে আলোচনার ঝড় তোলেন বর্তমানে ২০ বছর বয়সের অধিকারী কামিন্ডু।\nতবে দুই হাতে বল করা বোলার এবারই প্রথম দেখায়নি শ্রীলঙ্কা। এর আগে হাসান প্রসন্ন তিলকরত্নেও দলটির পক্ষে দেখিয়েছেন একই ভেলকি। ১৯৯৬ বিশ্বকাপে লিগ পর্বের খেলায় কেনিয়ার বিপক্ষে দুই হাতে বল করেন প্রসন্ন। বয়সভিত্তিক পর্যায়ে সেই প্রসন্নর পুত্রের সাথে খেলেছেন কামিন্ডুও।\n২০০৩ সাল পর্যন্ত প্রসন্ন শ্রীলঙ্কার হয়ে খেলে গেছেন ওয়ানডে। মূলত ব্যাটসম্যান হলেও পার্ট টাইম বোলার হিসেবে দলের বিপদে এগিয়ে আসতেন। মোট ১৫টি ম্যাচে বল করে ছয়টি উইকেট শিকার করেছিলেন তিনি।\nপ্রসঙ্গত, দুই হাতে বল করার ইতিহাসে জড়িয়ে আছে বাংলাদেশের নামও। ২০১৭ সালের ৮ ফেব্রুয়ারি নারী বিশ্বকাপ বাছাইয়ের ম্যাচে পাকিস্তানের বিপক্ষে দুই হাতেই বল করেছিলেন বাংলাদেশের ক্রিকেটার শায়লা শারমিন।\nআরও পড়ুন: এপিএলে খেলার অনুমতি পেলেন না সৌম্য-মিথুন\nPrevious articleমাশরাফিই আমার শিক্ষক, মোটিভেশনাল স্পিকার\nNext articleকেন নারী দলের এমন দশা!


লক্ষ্মীপুরে করোনায় মৃত্যু\nপ্রকাশিত: ৮:০৮ অপরাহ্ণ, জুলাই ১০, ২০২০\nলক্ষ্মীপুর প্রতিনিধি: লক্ষ্মীপুরে শুক্রবার গত ২৪ ঘন্টায় সিভিল সার্জন ডা. আব্দুল গফ্ফারের বৃদ্ধা মা জাহানারা বেগম (৮০)সহ দুইজন নারী করোনা এবং অপর একজন নারী করোনা উপসর্গ নিয়ে মারা গেছেন। এ নিয়ে জেলায় করোনা এবং উপসর্গ নিয়ে মারা গেছেন মোট ৬৫জন।\nসিভিল সার্জনের মায়ের জানাযা শেষে ইসলামী কায়দায় দেশের বাড়ীতে পারিবারিক কবরস্থানে সকালে দাফন করা হয়েছে। এ ছাড়াও নতুন করে আরো ২৭জনের শরীরে করোনা ভাইরাস শনাক্ত হয়েছে। এদের মধ্যে সদর ১৮, রামগঞ্জ ৭, রায়পুর ১ ও কমলনগর উপজেলায় ১জন আক্রান্ত হয়েছেন।\nএ নিয়ে জেলায় আক্রান্তের সংখ্যা হাজারের ঘর ছাড়িয়ে এক হাজার নয়জনে পৌঁছায়। জেলায় এ পর্যন্ত করোনা এবং করোনা উপসর্গ নিয়ে মারা গেছেন মোট ৬৫ জন। এদিন সুস্থ্য হয়েছেন ৮জন। এ পর্যন্ত মোট সুস্থ্য হয়েছেন ৫৭০জন। জেলা সিভিল সার্জন ডা. আব্দুল গফ্ফার বিষয়টি নিশ্চিত করেছেন।\nতবে লকডাউন শিথিল করার ফলে মানুষ বেশীর ভাগ ক্ষেত্রে স্বাস্থ্য বিধি মানছেনা। এতে আসন্ন ঈদুল আযজা উপলক্ষে করোনা সংক্রমন আরো ব্যাপক হারে ছড়িয়ে পড়তে পারে বলে চিকিৎসক এবং এলাকাবাসী আশংকা করছেন।\nডোবার পানিতে করোনা মুক্তির গুজব